text:
香港人,翻工嘅又好,翻學嘅又好,想偷多啲時間去旅行放鬆下,都難過登天.到有時間去,又因為貪方便,就去啲最多人去嘅地方,行程直接上網copy and paste就搞掂.但少年,咁樣你咪錯過好多好光景囉,所以今個系列嘅Blog,Tutor Circle尋補就同你地講下一啲你地成日想去嘅大國家,裡面嘅小風光啦!
我諗大家對英國嘅印象,唔多唔少都限於倫敦,覺得物價好貴,生活指數好高.但Brighton可以話係另一回事.Brighton 布萊頓鎮係英國一個沿海小鎮,亦係唔少遊客同當地人嘅度假勝地.不過大多數人都只會花一至兩日留係Brighton.小編就有幸係個到逗留左一個月,見識到英國呢個大都會嘅另一面 🙂尋補Tutor Circle帶你探索英國小鎮.
目錄
悠閒至極嘅生活步伐
係香港,我地行步路都快過人,而的確小編係倫敦個時都唔慢得幾多.但去到Brighton,真係無得你唔入鄉隨俗,跟住佢一齊慢LOL放假就遊水,曬太陽,放狗,去餐廳嘅,就坐足大半日同朋友傾計,係屋企嘅,就訓飽之後買餸煮飯睇Netflix :D一到星期五,大家就TGIF go get wasted! 先唔講佢地平時翻放工都好準時,就連翻工嘅時候都可以好慢 @@
就以小編每日要由大學宿舍出去市中心要坐嘅一班巴士為例,車程大概係15-20分鐘.個架巴士途中必經另一間學院,就係呢個站,巴士司機可以隨便落車休息,食翻枝煙,飲翻杯咖啡咁.小編第一次搭個時以為有咩事,坐多左先知佢地習慣就係咁,最耐個次,小編就同一班同學,係巴士到,陪個司機一齊休息左半個鐘 :D如果呢件事發生係香港,相信個司機會俾人鬧到體無完膚,投訴仲會上晒連登同A1頭條 sosad
究竟買野貴唔貴 ?!
唔少人都話,英國買野好貴啊,呢個印象係小編去英國之前都有,但去到Brighton完全打破我呢個印象.作為一個窮丁丁,當然係各方面都係想慳就慳啦,所以就成日同hall mate煮飯仔〜估你唔到係Brighton超市買好多野仲平過香港買 :o最記得係咩呢:一隻全雞 hkd 20!一盒白蘑菇 hkd 9!一枝 1L嘅橙汁 hkd 10!然後睇戲學生飛係hkd 75!食一杯好食過哈根達斯嘅Gelato係 hkd 35!一個質素好過simplylife嘅Brunch係 hkd 75!
真係抵到爛啊嗚嗚.但佢地坐巴士就貴了,一程單程幾乎hkd 35 :o)! 不過只要買長期月票,或者有當地嘅八達通又會平好多啦:D(P.S. 去到倫敦所有野價錢都一個double咁滯sosad)
草地 周圍都係草地
如果大家有去過Brighton玩,係奔波趕景點嘅時候,又有無留意到Brighton非常多草地?話說小編嘅宿舍背面就有座山,一大座草地,行到上去就任人碌任人訓,小編一個星期都有三四日會行上去睇日落.小至係大學附近,有啲住宅嘅門口嘅巴士站,側邊細過一個床位嘅範圍,都會係草地,周不時仲見到有人會坐係到睇書,你以為佢等車?唔係,佢真係係屋企行出黎坐係到曬住太陽睇書lol唔只架,係市中心中間都突然有個公園,唔係香港個種有滑梯嘅公園,係講梗成個都係草地 😀 然後每日不論咩時間行過,都見到啲人係到野餐同訓教,真係好想去問佢地:點解你地唔洗翻工翻學???
其實Brighton仲有好多好多值得去欣賞,包括當地人都好熱情,風景好靚,去歐洲又好方便XD (下列俾啲相你睇)
小編一路講一路都好想翻去chill 😀 希望大家都有機會去欣賞下Brighton嘅風光啦 🙂
(延伸閱讀)那些年,你或許顧著遊歷而沒為意的系列 – 澳洲篇
(延伸閱讀)那些年,你或許顧著遊歷而沒為意的系列 – 韓國篇
此文章純屬 Blogger 個人分享,並不代表本網誌立場.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
想追返學校進度?Tutor Circle尋補有超過10,000個三大導師,即日幫你搵一個合適既導師!
DSE讀得咁辛苦,想活用知識黎賺下外快?
緊貼尋補 Blog,Facebook 同 Instagram,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
我係係城大讀梗Media and Communication (MC)嘅一粒小薯仔.經歷過HKDSE,亦都短暫地經歷過係紐西蘭嘅留學生活.都希望可以同大家分享下一路以黎嘅心路歷程,同埋一啲係城大嘅趣事 😀


c: text/html

text:
就快到復活節啦,大家諗好點樣享受呢個假期未?Spacious千居為你搜羅咗以下呢5個復活節限期活動,祝你復活節快樂!
1. DREYER’S x 玩具”反”斗城
只要喺海報入面寫嘅日期去玩具”反”斗城指定分店購買任何產品,就有機會免費試食DREYER’S升級版皇牌雪榚,仲有機會玩小遊戲贏取精美禮品.玩到一身大汗嘅時候有免費雪糕食,小朋友肯定會好開心!喺復活節假期期間,你可以帶小朋友到玩具”反”斗城九龍灣Megabox分店,購物兼免費試食雪糕.
2. 健達奇趣蛋 x 愉景灣
沙灘獵蛋奇兵2017將會喺4月14及15日假愉景灣大白灣沙灘舉行.3至10歲嘅小朋友都可以參加,如果搵到金,藍,黃,紅,白,粉紅,啡及紫色巨蛋就可以贏得特別大獎,獎品十分豐富!
3. 海洋公園
海洋公園由4月5號至4月23號舉辦嘅春日歷險活動,目標係透過各種歷險活動,動物觀察和小組挑戰,為小朋友提供一個既有趣又富教育意義嘅探索體驗!呢個活動適合4至12歲嘅小朋友參加,可以選擇中文或者英文主講.小朋友參加歷險活動嘅時候,大人就可以入樂園玩機動遊戲,解決咗大人因為要照顧小朋友而唔可以玩機動遊戲嘅難題!
4. We嘩! 充氣嘉年華 X 荃新天地
4月8日至4月17日呢段期間每日朝早11點至晚上7點,荃灣荃新天地1期及2期嘅多款互動遊戲同巨型充氣設施等緊你!今次充氣嘉年華嘅主題係「奇幻動物樂園」,特別加入VR虛擬實境同AR擴增實境技術,仲有高達7米嘅滑梯同彈床,小朋友一定會好享受呢個色彩繽紛嘅動物世界!
5. BOUNCE
位於九龍灣國際展貿中心的BOUNCE,場內設有80幾張互相連接嘅彈床,場地寬敞廣闊,色彩繽紛,又設有馬戲團等級的軟墊同巨大的氣囊,確保玩家嘅安全.自由跳躍,花式入樽,閃避球同埋飛簷走壁等活動都一應俱全.由4月4號起直到4月23號推出復活節優惠——「無得頂4人假期超級門票」,一家大細可以一齊過一個充滿動感嘅復活節!

robotstxt: allowed

filter: keep


text:
2 APRIL 2014(WED)
有一個難題都令我考慮左一個星期,究竟係博一博....還是安全好啲~
大家唔好俾個標題嚇親,其實我所指嘅,咪就係小小豬戒夜片嘅情況呀~
話說小小豬兩歲左右,平日都可以話已經戒左片片,都只係仍然維持夜晚要著片瞓覺.
係上年夏天時,我都有嘗試過想幫小小豬戒夜晚片,不過試左兩日之後都係唔成功,仲攪到三口子啲睡眠質素都好差,同埋洗多左好多床單同床墊之後,我地個戒片行動就取消左,打算等今個夏天先再嚟過.
神奇事就發生左係小小豬身上,因為近依一星期起身時條片片都係冇濕過,加上有一晚又識得自動自覺叫醒我話去洗手間,我就會諗...係唔係小小豬已經意識到自己要戒夜晚片呢?
雖然小小豬自覺地好似已經唔洗著片片,我應該係開心就真,因為可以唔洗再買片片嘛!不過,亦都令我產生苦惱問題,就係我應該放膽唔再俾小小豬著片瞓覺,還時安全啲繼續著呢?
小小豬都係屬於一個自信心唔夠嘅小朋友,隨著佢依家越嚟越大個仔,亦都有自己嘅思想,好怕當小小豬知道自己瀨尿尿時,會令佢失去信心,咁到日後就更加難戒到.
但話分兩頭,如果小小豬明知自己做得到,但我仍然每晚都同佢著片片,咁又會唔會令到佢覺得我地對佢信任唔夠,影響佢自信心呢!
我都係暫時都同小小豬著住片片先,一嚟小小豬都未抗拒著片片,二嚟依家天氣真係好唔定,我怕洗完床單乾唔切呀!另外,我依家都開始同小小豬講吓佢著片片嘅事,等佢自己意識多啲,咁都應該有啲幫助呀!
我都唔知我依家做法係唔係好,唔知有冇媽媽可以教吓我呢?等我參考吓呀!
其實小朋友世界看似係好簡單,不過亦都係因為簡單所以第一步係好重要,開到個靚頭之後就會行得順好多啦!
啲人成日都話做父母係上緊另一個人生課,開初我都唔多覺,不過依家真係完全感受到,所以各位爸爸媽媽大家要一齊努力呀!


text:
尋日誤打誤撞0下,搶闡入左大B 新系列妝物,忍唔住返去即影相出文同大家分享,見到大家都似乎有d 興趣想睇上眼係點.
唔係話你地啦,我自己買返黎都好想即試,唔係咁夜我實試左啦!
今日返工時間都趕,但都忍唔住要玩新玩具,好在係佢地好user friendly ,成個妝用左唔過15 mins 咋!
先旨聲明,下面0既相個妝全部都係經歷左12 個鐘之後影,中間只係午後補過一次妝,有甩漏都唔好見怪呢!
重溫返我今日主要試0既新品:
無閃光燈加上眼皮大褶,個啡金低調哂唔太睇到,連下眼頭淺金色眼線都唔太覺咁.請忽略下眼頭有d黑同睫毛有d dur ,今日實在太趕,無時間認真搞,唔小心整花左同搽得唔好囉!
合眼應該見到到少少色喇,其實都顯色同貼架,係無閃燈相機食哂色咋.
有閃光燈就好好多喇,用左呢組眼影之後,其實成對眼個形出返哂黎,我特登無用eyeliner 畫眼線,只係用e/s 最深果格輕輕框返同輕輕加長眼尾,但眼仔已經大左唔少呢! 加埋下眼頭0既淺金eyeline,就更加精靈啦!佢仲無珍珠白咁突,自然d !
睇埋開眼,呢個啡真係好易carry,應該人人都handle 到,低調地高貴又加深到眼輪廓,e/s 0既質地仲好滑好貼,無加大B 眼線筆做底都夠出色,而且都幾易blend 開呢!
半開合眼果陣個色都幾好睇呀!
全妝就係咁:
睇我個樣都知我又累又殘,無計,近來真係好忙同好累呀!搞到成個樣都無哂精神咁呢!
還好呢2件大B 新系列妝品都好爭氣,真係無令我失望,好用易處理仲可以低調加大眼呢!
無日光下,就會見到雖然係個好自然0既make up,但又做到放大雙眼0既效果.
真係無講笑,咁耐都keep 到個妝,都算long lasting 呢!
我呢個妝連blush 同粉底都係用Bourjois 呢!
真係得,不枉我咁愛呢個牌子.


text:
「大學」
每次見到唔同嘅報導關於某某大學嘅校園內掛咗「我要真普選」之後俾拆走,畢業典禮學生被批評唔尊重場合,更加唔俾學生拎畢業證書,等等嘅時候,心入面總係覺得唔妥.我雖然唔係全職教書,只係一年教一個科目,但係學校唔係應該係培養下一代嘅地方咩?大學唔係應該政治中立?大學唔係應該更包容?我真係唔明香港嘅大學點解連咁嘅空間都無.其實係唔係同錢又有關係?
「老師」
就算我只係一間大學嘅客席講師,我都希望「為人師表」係應該教育我哋嘅下一代有自己嘅思想同分辨黑與白.當然我唔係鼓勵學生蓄意破壞秩序,但係一個大學校長竟然連一個學生應有嘅一張畢業證書都可以唔派俾佢.咁仲直得尊重?我只覺得佢發放咗一個負面信息,就係「容不下」小小嘅雨傘.如果要人尊重,係唔係應該從自身做起?仲要話諗住俾政書學生嘅時候,佢走咗.唔通我老眼分花?
「學生」
尊重唔同場合係我哋由細到大所學嘅基本禮貌.我好相信我哋嘅下一代亦都承傳咗我哋香港人嘅質素.當我哋經常鬧啲大學生點點點嘅時候(包括我在內)其實係唔係我哋之前冇去理解佢?要學生「自重」係唔係先要尊重「自己」嘅身份?「篤信力行」是要求心中既有堅定信念就要付諸實,大學畢業生應有獨立批判思考,在權貴前勇於表達其政治理念!


text:
以Teachable作為學習平台, 可以隨時隨地喺平台上面睇教學影片,下載相關教材,更加可以留言發問,作深入溝通交流.
將多年教與學嘅寶貴經驗濃縮,聚焦講解重點.
課程脈絡清晰,課題條理井然,咁有系統嘅教學模式令學生更容易掌握,達致真正理解.
任意調教播放速度,靈活自主咁去選擇啱自己嘅學習節奏.聽一次未必明?唔緊要!無限任你重睇,跳播,回帶,唔怕錯過任何細節.
課程使用廣東話作為主要教學語言,配合精美筆記精華盡錄,方便學生快速重溫,學習自然事半功倍.
網上課程已經成為現今學習嘅大趨勢
新世代嘅教育正朝著「打破傳統」嘅模式嚟改變,
作為「未來教室」其中一種嘅影片課程會以學習者作為中心,
學生冇需要再受到地點,時間,空間嘅限制,
都可以適性咁學習自己想要知識.
每個課程都會有相關嘅試睇影片或者免費資源畀你參考,
即刻過嚟睇下邊個課程啱你啦!
課程學啲乜?
語法課程(第一部分)會講解一啲重要嘅德文語法題目,包括生字學習,字母基礎,動詞名詞語法,同埋詞序等等.課程合共超過三個半小時,用簡短但深入淺出嘅語言為學生解構每個細節同埋學習技巧.
課程啱咩人學?
初階至到中階嘅學生 (A1-B2),尤其係有語法問題嘅同學,如果你希望可以完善自己對德文語法嘅理解,呢個課程就啱晒你啦!
課程學完會點?
完成呢個部分嘅課程後,你將會有一個好穩固嘅語法基礎,亦可以釐清過往學德文嘅時候有好多明明地,但其實又未真正理解到嘅概念,避免成為阻礙繼續進步嘅絆腳石.
課程學啲乜?
時態課程會用廣東話詳細深入咁解釋德文有關時態 (Tempus) 嘅重要概念,而且會分析埋當真正應用嘅時候有咩需要留意,亦會指出香港人經常會遇到嘅錯誤,再加上豐富嘅例子,令參加課程嘅學生有能力完全掌握到德文時態嘅精粹.
課程啱咩人學?
初階至到中階嘅學生 (A1-B1),如果你覺得成日寫句子嘅時候都錯時態,又唔清楚咩時候應該要用咩時態,咁呢個課程就啱晒你啦!
課程學完會點?
完成時態課程後,你就會清楚知道德文常見嘅時態用法,亦能夠理解德文時態所要表達嘅意思.唔會再因為唔熟識德文時態而造成溝通或理解上嘅錯誤,避免成為學習上嘅困難.
課程學啲乜?
發音基礎課程會以廣東話嘅角度,同德文嘅發音作出對照, 一步一步由德文字母讀法開始,到響音,輔音,分拆音節等題目都會有講解.
課程啱咩人學?
呢個課程唔單止適合完全無學過德文嘅人,同時都適合已經學過德文,但對發音仍然有疑惑嘅人.
課程學完會點?
完成發音基礎課程後,你將會有能力見字讀字,掌握德語發音嘅基礎.
課程學啲乜?
呢個先修課程會一步一步咁為你講解唔同嘅德文工具,例如句子排列,連接詞,動詞化名詞化等等,大大幫助你提升你嘅德語表達能力.
課程啱咩人學?
無論你係初階,中階,定係高階嘅學生,如果你想用德文同其它人溝通,想表達某個意思但又唔知點組合句子先最有效同埋準確,咁呢個課程就啱晒你啦!
課程學完會點?
完成表達能力先修課程後,你就會清楚明白德文各種常見嘅句子結構,只要你識得句子入面每個字嘅意思,就可以理解到成句句子.然後經過反複嘅練習,自然就可以輕鬆咁表達出自己想講嘅嘢啦.
除咗以上課程之外,
我哋嘅 Teachable 平台仲有獨家嘅德文語法筆記,同埋網上主題研討會重溫,
嚟緊仲會推出更多唔同嘅德文課程,
仲唔快啲撳入嚟睇下?


text:
豆沙妹的故事
我叫做豆沙妹,喺好細個嗰陣,有位好好心既貓義工喺垃圾房發現咗我,當時我瘦到條柴咁,全身都係皮膚病.當時我真係好驚驚.
我係豆沙妹,我而家係一隻半歲大既小朋友.
除咗罐罐,兩位奴才仲知道我鍾意食草,會親手種草俾我食.
我好嘴刁架,唔係靚貓草我都唔食,所以我而家就食到健健康康,兩個奴才都有啲功勞嘅.
佢哋試咗好多方法,我又試過唔同味,終於種到而家呢隻靚貓草.
而家就等本貓黎同大家分享下啦!
無耐之後就將我交咗俾兩個奴才照顧.但係無耐,我啲便便竟然有蟲!!!去左睇醫生,除左杜蟲之外,原來我仲生左好多癬,後尾仲傳染埋俾佢地.我每日都要食好苦既藥,仲要洗耳仔,洗傷口.真係好辛苦呀!
但係佢哋都真係服侍得我幾好,我除左餐餐食得飽,仲有大床訓.無耐之後已經完全好返曬,而家跑跑跳跳無難度!得閒仲識得點樣搞破壞,咬穿啲糧,倒瀉水,爪爛窗簾,整爛啲拖鞋呢啲對我嚟講完全無難度!
而講到我而家最中意食既, 唔係肉泥,唔係罐罐,一定係貓草!因為,曾經有一棵真摯嘅貓草擺喺我眼前,我冇珍惜,到冇咗嘅時候先至後悔莫及,塵世間最痛苦,莫過於此.如果個天可以俾個機會我返轉頭嘅話,我希望可以同棵貓草講三個字:我咬你,如果係都要為食貓草設上一個限額,我希望係,一萬條~


text:
好姊妹話好想去試下燒魚,但又冇人陪,想約埋我一齊去食晚飯聯誼下.咁可以有得邊傾心事邊食好嘢我就當然唔介意,所以今日就拋夫棄子一晚咁多,同好姊妹去漁牧食晚飯啦~
2017年10月24日星期二
(熱辣辣夠滋味)漁牧燒魚新食法
24 October 2017(TUE)
好姊妹話好想去試下燒魚,但又冇人陪,想約埋我一齊去食晚飯聯誼下.咁可以有得邊傾心事邊食好嘢我就當然唔介意,所以今日就拋夫棄子一晚咁多,同好姊妹去漁牧食晚飯啦~
主角未到就先嚟兩杯飲品,我就叫左一杯勁香嘅菠蘿特飲,入口仲有粒粒菠蘿肉,絕對係我菠蘿杯茶.好姊妹就叫左一杯梅子冰,佢話味道唔錯,梅味十足呀~
小食我地就叫左一個絕味雙菇,我個人就幾欣賞佢個冬菇,醃得勁入味呀~
再嚟一個魚湯浸時蔬~
主角終於出場,由於我地都兩個都唔可以食得太辣,所以就叫左依個原條香飄蒜香味海鱸魚~
好似打邊爐咁熱住嚟食,入口暖暖地又唔錯呀~
魚是先燒好然後再放上湯,所以唔會好乾~
估唔到條鱸魚份量真係好大(我地兩個都真係有啲擔心食唔晒),佢個肉身都好厚,而且都已經分開左骨,所以入口啖啖肉呀~
另外佢個莞茜香加埋蒜香又真係幾夾,而且湯嘅份量又剛剛好,唔會好似浸魚般,所以整體上都唔錯呀~
我地仲加配左芝士腸,金菇同埋娃娃菜,原來係上桌時已煮熱了,所以幾樣配菜都充滿蒜香及魚嘅香味,所以都唔錯呀~
我地兩個好努力咁清晒,真係非常滿足.我見隔離枱叫左乳豬同烤鴨個賣相都好吸引,搵日都要約多幾個朋友齊齊嚟再食過先得啦!
訂閱: 發佈留言 (Atom)


text:
Wikipedia:自動確認用戶
自動確認用戶係維基百科用戶嘅一種.喺粵語維基百科,任何註冊咗四日再加多有十個編輯嘅用戶,都會自動確認,成為自動確認用戶.喺善意假定嘅原則下,我哋覺得任何有自動確認用戶權限嘅新戶口,都唔係淨係為咗破壞而註冊嘅戶口,或者係由其他人控制嘅襪公仔戶口.我哋亦都會覺得用戶已經喺維基百科累積一定嘅經驗,並且對維基百科嘅運作有一定嘅認識.所以,自動確認用戶可以有一尐唔係自動確認用戶嘅權限.
權限改
任何自動確認用戶,都有以下嘅權:
搬版改
- 自動確認用戶可以用搬版(改名)嘅功能.只須撳頁頂嘅「搬」,就可以搬大部份版.有兩個情況唔搬得:
- 假如嗰個名已經有編輯紀錄,噉就只有管理員先搬得.
- 管理員鎖咗嗰版,唔俾搬.
- 如果係呢兩個情況嘅話,請去Wikipedia:搬版請求提出.
驗證碼改
自動確認用戶加入外連結時,唔使通過驗證碼(CAPTCHA)驗證.
Special:濫用日誌改
自動確認用戶可以睇Special:濫用日誌項嘅詳細信息.
編輯半保護頁面改
- 自動確認用戶可以改半保護版.半保護版嘅用意係防止匿名用戶或者新用戶對一啲版做成嘅破壞.
用粵語維基自己嘅上傳檔案功能改
- 自動確認用戶可以用我地自己嘅上傳檔案功能,方便係一尐版到用需要做合理使用嘅圖.


text:
「羊群」
羊群效應也可以稱為群體心理,社會壓力,傳染等,最早係股票投資中嘅一個術語,主要係指投資者係交易過程中存在學習與模仿嘅現象,有樣學樣,盲目效仿別人,從而導致佢哋係某段時期內買賣相同嘅股票.係一群羊前面橫放一支木棍,第一隻羊跳了過去,第二隻,第三隻也會跟著跳過去,但係嚟個時候將棍拎走,後面嘅羊去到同一位置嘅時候,佢哋仍然好似前面嘅羊一樣,向上跳一下,儘管攔路嘅棍已經唔係到,嚟個就係所謂嘅:羊群效應.
「社會」
香港嚟嗰社會真係好奇怪,因為所有嘢都係一窩蜂咁去做.就好似以前興珍珠奶茶就周圍都係,突然好多人玩某隻遊戲又一窩蜂咁齊齊玩.或者嚟個亦都係香港人嘅特色,就係唔好輸蝕.而今日個個都玩嗰個相片濾鏡程式,但係好多人都無留意其實個程式係會讀取大家手機入面嘅電話簿.所以雖然個個都玩,但係當我一見到一窩蜂之前係中國嘅手機程式就已經卻步,因為真係唔知佢哋會盜取啲乜嘢資料.所以就算係趁熱鬧都好,都要小心自己嘅私隱!
「模式」
大家都會一窩蜂除咗係人有我有之外心態之外,其實好多時係社會嘅問題.而主流嘅社會就好似羊群效應咁,絕大部份嘅人都會跟蹤同樣嘅生活模式,而只有極少數嘅人係會反思社會其實係有問題.每當有人背水而行嘅時候就會引嚟反對嘅聲音.所以有時做任何嘢嘅時候唔好因為環境因素而受其他人影響.事關唔係樣樣嘢都識合自己,凡事都應該先了解先至採取行動.如果唔係就會好容易損手爛腳,到時喊都無謂.
Also published on Medium.


text:
考電單車前必睇!路試10大迷思
考車前特別多問題想問….呢次到輝Sir問你返你轉頭!如果你考路試前連呢幾點都答唔到,咁就替你擔心喇.試下唔睇答案,睇下識唔識先.唔准諗即刻答,因為考試都無時間俾你諗!
1.紅燈係咪一定要停車?
唔好咁死板先得架!當然一般駕駛情況下,紅燈就梗係要停啦.不過如果有特殊情況,例如鳴笛響咹嘅救護車,消防車,你就應該喺安全情況下靠邊停,就算紅燈都要開車;又例如整路,有交通督導員,就應該遵從指示,唔好盲跟交通燈;更甚就係有危險當然要避,例如後面警匪追逐,汽車失控,或者最常發生嘅危險係,學神貨Van停得極貼,似乎會溜前溜後撞到你,咁就算紅燈都要即時離開!
2.考車慢慢揸最穩陣?
錯呀!前面道路暢通無阻的話,你就應該行到時速40-45km.行得慢太慢會造成擠塞,考官亦會因為未能因應情況調整車速而肥你.學員揸得過慢,一般都係因為覺得好似「安全啲」,有更多時間因應突發情況做出反應.其實通過足夠嘅訓練,揸車時望遠D,就算時速40km都係有足夠時間做反應嘅.
3.路口甩咗考牌官一定肥?
唔一定!睇情況而定,盡量就係考牌官過到你先過,不過就算甩咗都唔好慌,唔一定會因為咁肥你嘅.呢個時候就要做補救動作喇,你應該繼續慢慢往前駛,直到搵到合法又安全嘅地方停車,等埋考牌官.
4.邊啲位可以等考官?
不如答你邊度唔可以等考官先啦!黃格,路口前後,交通燈前後,行人過路處,停車場出入口,車站,部分禁區等等不能盡錄…喂禁區都有分幾類,咁邊啲禁區停得車先?
5.禁區牌分幾多類?考試可以停邊類?
禁區牌嘅桿分3種標準顏色,分別標示三種禁止停車時間.記得留意自己考試時間,考試係有機會喺綠色桿嘅禁區停車.
紅: 上午七時至午夜十二時
黃: 上午七時至下午七時
綠: 上午八時至十時及下午五時至七時
(另外有灰色:標示其它禁區時段)
6.巴士站可唔可以停車?
咁要視乎你停車嘅原因.如果係甩咗考牌官,要停車等佢,咁任何車站都係唔停得車嘅;如果係正常駕駛緊,前面紅燈,你剛剛好排隊停喺你行車線上嘅巴士站係無問題嘅,但如果你特登駛入額外開闢嘅巴士站就唔得. 例如呢個巴士站就唔應該停車喇:
7. 入錯空波點算好?
如果你行緊車,咁梗係趁未停車落腳就轉返適當嘅波段啦.如果已經停咗車但入咗空波,考試你唯有舉手知會考官,佢批准你就可以落右腳,轉返1波再次起步.切忌未問考官就自己落右腳轉波,咁就即肥喇!
8.電單車路試一定要轉一次三波?
呢個真係最大迷思之一!如果路面暢通無阻,你就要轉3波或以上,以時速40-45km行駛;如果成程考試都塞車,或者前面有學神以龜速行駛,咁你就唔好夾硬轉3波喇,否則使用波段不正確,仲有機會死火添.轉波與否,從來都要睇路面情況.
9. 黃燈過唔過得?
首先你應該及早望遠啲 ,盡早留意交通燈,唔好俾自己有機會衝燈.如果你行到交通燈前先轉黃燈,你應該用均速過埋黃燈.如果你有一定車速,極短時間內強行收慢,分分鐘跣胎跌車,情況危險.
10. 點樣先避免到停喺黃格?
如果睇完都唔識答得曬,連呢條你都唔肯定,似乎你手電單車仲未學滿師喎.唔識答唔一定係你問題,與其考試估估下,肥咗就浪費金錢同時間,你好應該補下鐘喇.輝Sir電單車課程自主收費,絕無幾十堂嘅Package,上幾多堂由你話事,立即了解更多啦!


text:
城大單野,會令大家問:香港究竟係咪經常死人冧樓?要答呢個問題,翻查維基百科以及各大報紙既一D過往出事紀錄,可以大致俾到我地一個梗概:
年份 / 意外 / 死亡數字
2010馬頭圍道唐樓倒塌 / 4死
2003石硤尾大坑東邨重建地盤走廊倒塌 / 1死
2002觀塘月華樓天台清拆僭建物倒塌 / 1死
2001油塘海貿中心清拆期間倒塌 / 6 死
1994油麻地舊永安大樓地盤外牆倒塌 / 6死
1994香港仔添喜大廈簷篷倒塌 / 1死
1990土瓜灣唯一工業大廈非法簷蓬倒塌 / 6死
1979德福花園地盤升降機墜毀 / 6死
1958彌敦道平安戲院拆卸倒塌 / 6死
1953蕪湖街建築中唐樓倒塌 / 13死
來源:維基/各大報章網上資料
不包括城大一案
時間所限,當然不可能將過去五六十年每一單意外都包得晒.但都有D有趣既發現值得留意.以上可以睇到,好多都係建築地盤,係施工期間發生既工業意外,又或者係進行維修/拆卸期間,因為出現錯誤而引發既倒塌意外.最近一次引起傷亡既馬頭圍道唐樓倒塌事件,就係因為鑽穿主力牆出事,應該到依家仲有不少人仍然印象深刻.
對比起黎,城大呢個個案,係一棟已經起好既建築物,本身並唔係上左年紀既危樓,都出現咁大規模既倒塌意外,係香港史上,都大概可稱之為絕無僅有啦掛?
以前,我地係香港,從來不擔心屋宇結構安全,因為大家都對香港既建築工程,相當有信心.樣樣都問以下問題,嚇到嚇死啦,街都唔駛出:棟國金咁高會唔會唔穩陣架?條青馬橋咁長會唔會突然之間斷開兩截架?依家出單咁野,到頭來如果無一個令公眾滿意既答案,無人需要負責,歸納成一般意外,然後事情不了了之.咁真係好恐怖.呢D意外,會唔會愈黎愈多?大家去既地方,又究竟安唔安全?其實我地同強國既距離,係咪真係仲係剩番一河之隔?我真係唔敢答.


text:
秋風一起, 又黎到露營既好時節啦! 今日小編就推介係粉嶺八仙嶺郊野公園入面, 新界東北最大型既營地 – 鶴藪營地. 呢度有40個營位, 地方寬闊可容納大班人一齊露營, 而且廁所燒烤爐一應俱全, 落車後行五到十分鐘即可到達; 非常適合初次露營/ 一家大小黎到呢度享受秋日既風景嫁! 附近有幾條郊遊徑可供選擇, 不妨黎plan 一個兩天一夜既週末露營活動啦!
交通方便, 適合初階露營者
鶴藪營地既交通非常方便, 揸車前往的話, 由泊車點到營地只需行走5-10分鐘; 上次我地就停係營地下面既馬路一邊.
係呢條路都有好多位置泊到車
如果搭公共交通工具的話就係粉嶺港鐵站搭綠色小巴52B係鶴藪村落車(下圖涼亭)
再沿呢條路行10分鐘左右就到啦!
沿住斜坡向上行就會見到鶴藪營地既指示牌, 再向上行就係八仙嶺; 係週末會見到好多行山客係呢度行落黎
沿樓梯上去即可到達營地, 由落車行到呢度只係15分鐘左右, 真係帶多D野去都整個豪華營都得呀!
營地設施
作為東北區域最大型既營地, 設施都有番咁上下嫁, 不過呢度設施咁齊全, 又正值秋冬露營旺季, 週末就要盡早到場霸位
營地佔地甚廣, 可供多人露營; 惟草地頗硬, 重有好多碎石, 落釘需要執D石頭一下下打落去先得
營區大致分為兩部分, 好多位置都有樹蔭; 下圖係其中一部分
場內燒烤爐同石檯較多, 重有數條晾衫竹係旁邊; 而營內亦見有清潔人員打理
廁所就係營地之內, 入面重有花灑供營友沖涼, 門口亦有洗手盆比大家洗野, 夠曬窩心
要提提大家一定要帶驅蚊產品!
重要既字眼要寫大隻D (因為我痕左成個星期lol, 一落車已經痕到爆)
夜晚既時候就可以見到好多營上既小燈泡開左, 真係好有露營氣氛; 尤其係黎到秋高氣爽既日子, 不妨黎到鶴藪過一個輕鬆既週末
前往鶴藪營地
- 駕車前往, 營地前面的路邊有足夠位置泊車, 或可停泊在鶴藪6號燒烤場旁的停車場
2. 粉嶺港鐵站搭綠色小巴52B到鶴藪村落車, 每隔20-30分鐘一班
鶴藪燒烤地點
1. 鶴藪五號燒烤場
如果營地內既燒烤爐滿左, 露營人士亦可以考慮到營地旁邊既燒烤場
係營地入口既告示牌左邊落去就會見到另一個燒烤場
落到去有8個燒烤爐同石檯,垃圾筒等; 但廁所就要行番上去營地
燒烤場大樹成蔭, 係陽光燦爛既日子亦唔會感到太熱
燒烤場旁邊都有D小設施, 例如係石春路
2. 鶴藪六號燒烤區
如果係鶴藪營地都係無位BBQ 既話, 大家可以行番出鶴藪村, 沿往往市區既路行到呢個燒烤區
假日前往呢度BBQ 既話, 可駕車/ 係粉嶺港鐵站搭綠色小巴52B到漁護署鶴藪管理站落車
呢個區域既燒烤區勝在有廁所, 以及出面有停車場可以泊車
呢個燒烤區有53個燒烤爐, 係假期搵位燒烤一定唔難啦!
呢度活動範圍都好大嫁, 小朋友就可以係草地跑跑跳跳踢下波
前往鶴藪六號燒烤場
- 揸車前往, 旁邊為鶴藪停車場
2. 到粉嶺港鐵站搭綠色小巴52B到漁護署鶴藪管理站落車
行下山, 到郊遊徑鬆一鬆
兩日一夜既行程又點止露營煮下野食咁簡單? 鶴藪係石坳山及八仙嶺屏風山之間的深谷築成, 附近郊遊徑由易都難都有, 今次小編就推介兩條一家大小都岩既郊遊徑比大家:
-
鶴藪水塘家樂徑
全長: 2.5 公里
需時: 1小時
風景: 主要環繞鶴藪水塘一圈, 沿途會經過衛奕信徑的分叉路往八仙嶺,沙螺洞或流水響
係營地出發, 首先沿住石屎路向上走
見到水塘之後可選擇向左/右前進, 右邊係一條 “六十八級” 的陡峭樓梯, 由左面步道進入會無咁吃力
家樂徑地圖; 沿途亦指示清晰, 唔怕迷路
鶴藪水塘屬於灌溉水塘,用作灌溉附近農田; 所以容量只有 18 萬立方米, 面積亦相對較小
鶴藪水塘水壩景觀
此外, 鶴藪營地亦鄰近流水響水塘, 揸車人士可以直接前往, 而露營人士就可以沿家樂徑既分叉路口步行前往
2. 鶴藪郊遊徑
全長: 2.5 公里
需時: 1小時
風景: 由鶴藪村出發, 觀景台上可以遠眺鶴藪谷, 南山及龜頭嶺等田園景色; 終點為鶴藪六號燒烤場, 可沿馬路行回鶴藪村/營地
今次就係鶴藪村小巴站隔離既田園小路出發, 小路旁亦豎立指示牌
沿石屎路入去後就會經過一列列田地;
行15分鐘後就會見到左手面有一條石級路上山; 而旁邊就係郊遊徑既地圖
沿途風景都係樹木為多, 一家大小係夏天登山的話會相對舒服
郊遊徑大部分都係鋪排好既石級
去到路程一半左右就會黎到觀景台
觀景台景致, 路途上會經過幾個電力輸送塔
郊遊徑終點就係鶴藪燒烤場, 如果由燒烤場出發的話可以沿指示牌上山, 係丹竹坑落山
小貼士
如果大家想搭小巴離開, 又係鶴藪村等唔到52B的話, 可以係鶴藪村小巴站右邊既田邊小路一直行到丹竹坑搭56B小巴到粉嶺港鐵站
總結
想要係週末親親大自然既話, 鶴藪對露營新手黎講係一個好選擇; 除左行山之外, 揸車人士可以選擇早上到鹿頸食個早餐 (需時20分鐘); 而且可以到鶴藪附近既田園參觀, 與同行朋友感受一下大自然, 過番個充實既兩天一夜.


text:
(大學新丁懶人包)大學同你想像的一樣嗎?入大學的4個迷思!
DSE完咗,又有一班大學新丁準備入大學!記得小編入大學前都成日上網search一啲有關讀大學嘅迷思,因為要重新面對一個新環境,唔多唔少都會有啲恐懼嘅!所以今次呢個blog就同大家分享一下4個大學迷思,等大家都有個譜,冇咁心慌慌~
1.讀U易出pool?
玩Ocamp同住Hall的確好易出pool.三日兩夜嘅Ocamp男男女女一齊玩game,會好close,夜晚又會一大班人玩房game,開心事台,好快會變到好熟,培養到感情發展落去.所以Ocamp之後總會出咗幾pair情侶.住Hall就更加,尤其住喺男女混宿嘅地方,男男女女喺房玩game打牌飲酒,日見夜見,有心人想出pool其實唔難.不過講到尾,如果你好摺,唔係點social,出pool就唔係好關你事,性格影響你想唔想同人接觸同人地想唔想同你交流.如果遇到啱嘅人,戀愛的確可以擺脫枯燥嘅校園生活,不過如果為拍而拍,寧濫勿缺,就自己三思啦.
2.唔上莊識唔到人?
為咗識多啲人.無論係為對日後事業有幫助定係為友誼,上莊都可以幫你達到識人嘅目的.不過,你識到乜嘢人先至係最重要嘅問題.一大堆Hi-bye friend同你打招呼,多到連名都唔記得,咁只會令你覺得人同人之間更加假,更加疏離.另外,如果識到啲衰人(壞人就可以報警拉佢,衰人就要忍),做嘢卸膊,攞采攞威就走出嚟,咁識都無謂啦!好多人大學畢業時,都只得三兩知己,認真熟嘅朋友唔會多得去邊.假若上莊之後無晒時間同朋友傾心事,咁請小心嗰三兩知己都無埋.
3.入大學唔洗讀書?
成日聽人講「大學唔洗讀書㗎!」你以為大學真係唔洗讀書?咁你就錯啦!大學學嘅內容比中學更難掌握,而且上堂模式同中學唔同,一個教授對百幾個學生,你想問問題就更難!再加上冇教授會篤住你溫書做功課,全憑自己嘅努力同自律.冇理由咁辛苦升到大學,最後爛住gpa畢業㗎嘛!讀大學當然想玩,但係應該讀書嘅時候就讀書啦!
4.Hall life就係通頂喪玩?
其實好睇你住嘅嗰間hall嘅文化!小編遇過大多數住Hall嘅人都無三,四點唔會訓,玩到朝早先訓都好常見.有咩做呢?通常離不開打牌,睇戲,打機,打邊爐,煮飯仔,直落飲酒然後飲埋早茶,朝早訓覺,上陣堂或者走堂,夜晚再黎過,節目豐富啊!年輕嘅本錢就係時間多,呢段日子真係好青春,日夜顛倒的確係大學生寫照.當然亦有一啲hall係比較摺,如果你唔係想喪玩或者係一啲早訓嘅人就可以揀返一啲冇咁熱鬧嘅hall住.
大學將會係你人生其中一個最多姿多彩個一段時間,好好享受呢4年嘅時間,千祈唔好就咁hea咗佢就算啊!
- 滿足不同經濟需要:交學費,交Hall Fee,還卡數,買電腦,學車,創業
- 任何本地大專院校學生均可申請
- 申請只需2份文件(學生證+身份證),毋需收入證明
- 月平息一律低至 0.84%*
- 最快即日批核
- 全程網上申請貸款及確認過數
- 隨時提早還款,0手續費0罰息
大專生很多時候急需資金周轉交學費,但政府學資處的貸款計劃又未能及時批核.因此,uFinance 根據過往同學們的良好還款紀錄,不斷簡化申請程序,申請只需「學生證+身份證」,申請成功率高達95%,全程網上快捷辦妥,貼合同學需要.


text:
嘉嘉我平時返工可以Casual wear,但係當然唔會街坊裝咁Casual啦,出得去就要扮靚靚,所以要準備唔同Style嘅衫褲鞋襪,襯起上嚟都多啲配搭,唔會成日同一個Style咁悶.好多時我都會上網買,因為啲款追得貼啲,半夜三更訓唔著都可以去買,夠晒方便.如果要平要大路就可能會揀韓國衣物,但如果要型要特別,就梗係日本啦,特別係波鞋,好多Crossover款,限量款同別注款,著出街都唔會咁易撞款.
最近睇中兩款新鞋,Nike Air Max 90 GS,佢隻螢光粉紅好Sharp,又係我好鍾意嘅顏色.另一對係Reebok Instapump Fury X X-Girl,黑色得襯螢光墨點,再加埋啲星星,通常Pump Fury都係傾向男仔款,女仔著會顯到對腳好粗,難得呢對比較啱女仔著.不過我搵咗一輪都揾唔到邊度仲有貨,最後喺BAACON見到仲有貨,仲有我Size,Good呀^.^!
睇到網站Promotion話喺10月31日前,全新客戶成功申請Citibank Rewards VISA卡,就會送$600 BAACON e-Coupon,咁我去買對AIR MAX 90 GS都係$405,OK喎!咁即係引誘我出卡啫,但係等埋張卡批,可能賣晒喇>.<,都係早買早享受,留返張Coupon下次先用.


text:
- 🖊 本周重點
- 🗞 News 1: 點解 Google Chrome 終止 FTP 支援
- 🔖 News 2: 保安人才:未來最重要嘅職業之一
- 📱 News 3: Google 搜尋器修改網頁標題:淺談 SEO
- 問題回顧
- 更多內容
🖊 本周重點
- 點解 Google Chrome 終止 FTP 支援
- 保安人才:未來最重要嘅職業之一
- Google 搜尋器修改網頁標題:淺談 SEO
🗞 News 1: 點解 Google Chrome 終止 FTP 支援
係最新版本嘅 Google Chrome 95 入面,Google 移除所有 FTP 嘅代碼,正式終止對 FTP 嘅所有支援.
其實由 2018 年開始,唔同嘅瀏覧器嘅廠商都開始逐步停止 FTP 嘅支援.但係由於疫情嘅源故,Google Chrome 曾經重新開放 FTP 嘅功能.
ICT 重點
File Transfer Protocol (FTP)係近幾年比較少直接考嘅課題,同學仔亦都唔駛學 FTP 嘅 Implementation Detail,但係學多一種 Protocol 對答 1B 卷都有好處嘅.
顧名思義,File Transfer Protocol 係攞嚟將上/下載 Files 去 Server 個到.雖然 HTTP(S) 都做到上/下載嘅功能,但係 FTP 係上載多個大嘅 Files 嘅時候會更有效率,所以係以前嘅年代要上載 Files 上一個 Server , FTP 會係不二之選.
但係但係,FTP 有一個好大好大嘅問題,就係 FTP 唔會加密任何嘅 Connection.姐係話,平時要上載一個 Files 上 File,我哋可能會用以下嘅 URL:
ftp://myusername:mypassword@myftpserver.com/...
由於無加密,所有見到 Packet 嘅設備(例如係 ISP 嘅 Router,又或者截取到通訊嘅 Hacker 嘅電腦)都會睇到你嘅 Username 同 Password.Game over, man.
其實 FTP 已經係 1970s 嘅產物,當年當然無咁着重 Security(因為當年都無乜人用到電腦/互聯網).所以依家呢個年代,瀏覧器淘汰 FTP 十分正常.淘汰咗 FTP 之後,我哋仲有其它選擇,例如:FTPS (即 FTP OVER TLS,亦即係有加密咁解),SCP(Secure Copy Protocol),或者透過安全,有加密嘅 Virtual Private Network (VPN)去使用 FTP .
相關課題
- 必修部分第 17 課:關於通訊協定
- 必修部分第 17 課:關於劃一資㷧定位(URL)
新聞來源/詳細閱讀
🔖 News 2: 保安人才:未來最重要嘅職業之一
Acer (宏碁電腦)係一間位於台灣嘅電腦品牌廠商.除咗賣電腦產品賣得好之外,Acer 另外出名嘅淨係經常俾黑客攻擊 🤣 除咗係 21 年 3 月被勒索 5000 萬美金之外,今個星期由被黑客攻擊印度同台灣嘅網站,偷取員工資料進行勒索.
不過 CEO 霸氣回應:「又未被人偷到亡國!都唔知佢哋偷嚟做乜.」
Acer 其實對資訊保安有所準備.Acer 嘅 CEO 表示,每次受到攻擊嘅時候,員工會跟住 Standard Operating Procedure (SOP;標準作業程序)去斷網,然後進行恢復. 佢都表示,Acer 唔會因為受到攻擊而俾贖金,反而會直接報警,因為呢啲事件完全唔值得鼓勵.
ICT 重點
係好耐之前嘅「每周速報」,Willis 講過數據係企業不可分割嘅一部分,數據備份十分重要.Acer CEO 可以咁氣定神閒咁講「未亡國」,明顯係因為作為一個大企業,佢十分重視對數據嘅保安.
當網絡攻擊越嚟越嚴重嘅時候,好多公司都發現受到攻擊嘅時候除咗會影響到業務之外,亦會損害公司嘅聲譽(Goodwill).所以包括 Acer 在內,好多公司都開始建立自己嘅資訊安全團隊.
Information System Security 係一個好廣泛嘅科目,要識得數據庫嘅管理,網絡管理,操作系統嘅運作,甚至要對商業世界有所涉獵,所以人才特別少.同學仔如果對呢方面有興趣嘅話,可以睇下大學有無 Programme 可以考到 ISACA 嘅 CRISC 或者 CISM,呢兩張 Cert 都同資訊保安有關架!
相關課題
- 必修部分第 1 課:關於資訊系統嘅組成
新聞來源/詳細閱讀
📱 News 3: Google 搜尋器修改網頁標題:淺談 SEO
係 8 月底,係電子商貿界(E-Commerce)發生咗一場「地震」.Google 嘅搜尋器(Search Engine)竟然將唔同網站嘅標題改咗,搞出唔少笑話同災難.
原來係 Google 想確保唔同網站嘅標題係足夠精簡,等用戶可以更加容易㨂到想睇到嘅網站,所以 Google 會透過佢嘅 Algorithm 去產生網站嘅標題.
但係睇嚟個 Algorithm 未夠成熟,例如英國稅局嘅網站竟然被加上「逃稅」一詞,which is ironic 🤣
ICT 重點
表面睇只係一壇 Google 炒車嘅事件,但係點解 E-commerce 界咁大回響呢?要明白呢一點,就先要明白乜嘢係 SEO .
對於一般人嚟講,Search Engine 係我哋搵資料嘅地方:最近嘅停車場係邊?JS5314 收幾多分?有無 ICT Pastpaper?但係對商家嚟講,呢個係「鼓勵」用戶用佢哋 Service 嘅機會.所以,唔少嘅商家都希望自己嘅網站可以係 Google Search 嘅頭幾個,等用戶可以睇到(因為無人會睇 Google Search 第 2 頁嘅結果架嘛).
點樣可以提高自己嘅網站排名呢?主要有兩種方法:一種係叫 Search Engine Marketing (SEM),簡單啲嚟講,就係俾錢做廣告,排最頭;另一種叫 Search Engine Optimisation (SEO),係指透過優化網站,令獲得更好嘅自然排名.
明顯地,唔洗錢嘅 SEO 就成為所有商家嘅指定動作.以往,Google 會直接使用
同
等標籤嚟幫網站做排名.但係今次嘅事件殺咗大家一個措手不及,令到唔少嘅網頁跌咗排名同少咗人㩒入個 Website 入面.
Google 表示,網站應該專心做優質嘅網站內容,唔好擔心 SEO 嘅嘢.Willis 表示,Google 想賺多啲 SEM 錢咋嘛,司馬昭之心 la.
But anyway,Digital Marketing 亦都係 Demand 唔細嘅 Field,Willis 唔少嘅大學同學都入咗呢一項.有興趣嘅同學可以了解下.
相關課題
- 必修部分第 18 課:關於搜尋器
新聞來源/詳細閱讀
問題回顧
- FTP 有啲乜嘢保安問題?
- 點解越嚟越多公司建立自己嘅資訊保安團隊?
- 乜嘢係 SEO?
鐘意篇文嘅話,麻煩係下面個 IG Post 上面俾個 Like ❤ 感謝感謝


text:
元朗通渠急:香港下水管被水泥堵咗點辦
元朗通渠急:香港下水管被水泥堵咗點辦
鴨脷洲通渠通渠公司元朗通渠
下水道喺我哋嘅日常生活中起著非常重要嘅作用.無論係生活汙水嘅排放元朗通渠98159809,還係水流嘅循環元朗通渠,都係必唔可少嘅,但係有得時候下水管道會出現啲問題,比如下水管道被水泥堵塞咗點辦?讓小編帶領你解決呢個問題.香港管道疏通下水管被水泥堵咗點辦
1.我哋得用棍子把雜物拎出嚟,用水清洗.如果無法解決,建議聯繫專業管道疏通公司進行清理.
2,聯繫專業人員,用管道疏通機疏通下水道,管道疏通機能打碎5釐米嘅砂漿塊.
3.你也得喺管道嘅一部分打一個洞.水排出後,切割水泥堵塞嘅地方,將水泥塊打碎.香港下水道疏通建議喺呢度聯繫專業人士.
4.用土法,倒入滾水,再用冷水澆,重複操作.這時,聚氯乙烯管會熱脹冷縮.裡面嘅水泥塊會和管子分開,跟住根據水泥塊嘅大小,我哋慢慢把大嘅切開,直接把小嘅拎出嚟.
疏通下水道嘅技巧提前準備好潔廁靈,將潔廁靈慢慢倒入下水道,用非金屬勺慢慢挖,重複操作.缺點係會好慢.我哋得和下層嘅鄰居討論係否得換一個肘部.注意施工前,我哋需要搵一塊聚氯乙烯,睇睇它係否會被腐蝕,確保它唔會再次腐蝕,跟住繼續施工.香港管道檢測清洗
如果怕水泥渣滓陷得更深,就唔能先突破,而係一點一點地掏空,注意唔要損壞管道.打開後還剩下一點碎屑,得打滾水源衝走.
日常生活中如何防止下水管道堵塞
1.每天上廁所嘅時候,唔要把嘢都掟到馬桶裡.畢竟唔係所有得嘅物品都得順利洗掉嘅.馬桶堵咗就麻煩咗.尤其係女性,最好把用過嘅馬桶掟進廢紙簍.如果衝進廁所,好容易造成下水管堵塞.
2.馬桶平時用完咗,汙漬要及時洗掉.有得些家庭為咗節約用水,屙尿後唔衝水,唔僅會造成室內空氣汙染,而且好有得可能產生細菌,影響住戶人員嘅身心健康.此外,馬桶應定期清洗,以確保其表面唔會被更多汙漬汙染.
3.如果發現下水管道堵塞,需要及時疏通.這時候得用和下水管道直徑一樣嘅鐵絲,也得用專門嘅管道疏通液.但需要注意嘅係,使用管道疏通液後1~2小時,下水道要用清水衝洗.


text:
我們會發送內含重設密碼連結的通知信給您
話說鬧得沸沸揚揚嘅所謂移民潮已經持續咗幾年時間,黃絲陣營成日話「高質」港人好多已經移咗民,對我嚟講,呢啲所謂嘅「高質」人士,遲早會成為各個國家同各個地區嘅禍害.
成日都以自我為中心嘅呢班人,係冇可能融入所謂嘅西方「民主」社會,就攞呢一排英國大罷工事情嚟講,英國人已經習慣呢啲工潮,喺罷工期間自然有預期自己平日嘅生活會收到影響,但係要運用呢啲權力就係大家要暫時忍受一段時間唔方便嘅生活.
但係見到好多移英港人就成日喺社交媒體吵話罷工影響自己嘅生計,冇地鐵搭要日日Call Uber,車錢唔夠畀人工咁話.
但係移民之前呢啲人竟然唔知呢啲生活細節嘅咩?罷工喺英國年年都有嘅喇,難道以前日日睇《蘋果日報》抹黑內地,就一啲國際新聞都冇睇過?
更搞笑嘅係,英國愛丁堡有環衛工人罷工,呢班所謂「高質」港人竟然發起自己清理垃圾嘅運動,真係令人O晒嘴,成個罷工嘅邏輯就係要癱瘓社會正常運作去逼政府讓步,家陣呢個「高質」人士竟然咁樣搞串個Party,唔知當地人會點諗點睇呢班「高質」人士呢?
我言承浩就覺得,應該畀移民潮嚟嘅更猛烈些,借住西方國家扮好人放鬆移民政策嘅良機,放走多啲晒呢班成日以自我為中心,但係又扮晒普世價值觀去做事嘅「高質」人士.冇咗呢班「老鼠屎」,香港再次經濟起飛,就會更快,更高些!
原圖:素材網投票已截止,多謝支持


text:
頂閘都要停站?關智偉你個腦有唔妥嘅就去養和醫院做4D腦掃瞄啦杏加橙!
九巴車務總監關智偉舊年發出通告,內容係要求車長有理無理都站站停,結果俾人屌到仆街.我亦有响 HK Bus Channel 撰文唔止插到佢屎忽開花,直情引用埋法例
今年佢又再翻炒,雖然行文用辭格式有異,但目的依舊都係要站站停,再一次俾人問候祖宗十八代.
唔再花費篇幅講佢份通告嘅問題所在.我之所以「政治化陰謀論」老屈佢真正身份係中共黨委,第一個原因當然係深圳河以北嘅巴士「站站停」,佢咁要求即係有如要九巴嘅運作支那化.第二個原因係近年好多「擺上網」嘅飛站投訴,當事人根本係支那蝗蟲,意即關黨委嘅通告只係遷就呢班支那共匪侵略殖民嘅生物品種,完全係配合支那共匪嘅侵略殖民大計嘅所為.佢到底係咪執行黨嘅任務佢自己心知肚明!
宏觀上支那共匪之所以要巴士「站站停」,表面目的當然係「拜鐵路教」嘅「傳福音」,一來係「服務模式」與鐵路睇齊,二來藉「站站停」拉長巴士行車時間,加上變相製造交通擠塞,確保「拜鐵路教」嘅聖訓之一「搭港鐵唔會塞車」得以持之以恆的實踐認證.而既然有一堆負責侵略殖民大計嘅生物持續地投訴「飛站」,關黨委就有足夠理據以「減少投訴」為由要求實施「站站停」.與此同時挑起反對「站站停」嘅爭論,典型毛澤東煽動群眾鬥群眾嘅手法之一.
更是在政治意識形態上,支那共匪認定巴士係英國殖民走狗遺留响香港嘅劣質物種,事關巴士公司仍然未有「心懷祖國」愛祖国用国貨,而且養出「巴士迷」呢種事物,縱然支那共匪另外養出「標準相長炮撚」巴敗以污衊所謂巴士文化,但總體地仍然堅持戀英眷殖崇尚英國殖民走狗嘅洋貨,故得另闢戰線以摧殘巴士呢種政治不正確嘅交通工具.
我嘅個人立場好簡單,唔好夠膽做唔夠膽認,一係就做盡佢修改 Cap. 230A,寫到明有理無理就是要站站停.如果唔係,唔叫你關黨委就叫你「雞蟲都不如嘅關智偉」囉
P.S. 唔好又話我「上腦」,尤其是男拔出品專出人渣朗一類政棍嘅嗰一啲,你哋搵到其他答案解釋的話,攤出嚟囉!


text:
私補點教?好多大學生都會做私補,原因係導師可以用好少嘅時間就賺到一筆唔錯嘅收入.而私補咁好賺都有人望之而卻步嘅原因就係「唔知點教」.例如:好驚教唔好個學生;唔知嗰個幾鐘做咩好;明明上堂教完佢,佢喺學校又做錯等.以上呢啲事都會令到有心教嘅導師感到沮喪.以下Tutor Circle 尋補就為有心做私補導師嘅讀者提供一啲小技巧啦.
目錄
1. 對症下藥
喺第一堂之前,可以先喺電話詢問一下點解你嘅學生需要補習,呢一科上面佢有咩係識,有咩係完全唔明.然後再根據呢啲資料去決定教學內容.例如好似語文科咁,你嘅學生可能閱讀能力好高,但說話分卷嘅表現較差,捉唔到拎高分嘅技巧.咁喺課堂上就可以用少啲時間教寫作,多啲時間教說話.另外,導師仲要因應學生唔同嘅學習程度去為佢哋訂下學習目標,同根據學生嘅程度去設計題目畀佢哋做.
第一次搵私補唔知點做好?
2 .教完唔代表考試識做
呢一個問題成日都會喺數理科出現.用數學科做例子,就係當你喺堂上面教你嘅學生做一題數嗰陣佢係明嘅,但係去到考試嗰陣佢又做唔出.呢一個問題大多出自學生只係識喺你嘅輔助下做啱嗰條問題,而當佢獨立做就會唔識.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
解決方法:喺做題目嗰陣除咗解題之外,亦要培養佢嘅獨立思考同埋解題能力,例如最簡單嘅就係見到keywords嗰陣條題目應該點樣做等.同埋最緊要嘅係放手俾你個學生自己落手落腳去做,唔好俾任何提示佢,可以俾佢哋自己做出黎,咁就知道佢哋識唔識同明唔明呢條題目.
3. 溫習+預習
去瞭解學生嘅最近嘅學習進度如何,最好嘅方法就係問下佢最近教到邊個課題,然後叫佢比最近嘅功課比你睇,又或者叫佢即場試做嗰個課題嘅題目.然後根據佢做出黎嘅野,去同佢講番佢有咩不足.如果時間許可,亦可以幫佢簡介一下之後會教嘅單元,等佢喺學校學習嗰陣比其他人更快更好咁掌握課題內容.
4. 閒聊
雖然私補最主要目的係學習,但係師生培養關係亦都極之重要.因為佢會令課堂氣氛更加輕鬆,從而減輕私補學生嘅壓力.因為佢哋放學之後仲要去補習其實都幾辛苦,所以假如將補習嘅所有時間都放黎學習到,反而會拖慢效率.再者,私補導師同學生之間嘅年齡差距大多數都唔會差好遠,所以營造亦師亦友嘅關係會比較易.
總結
最後,私補雖然唔易做,但係見到個學生喺自己嘅教導下進步,其實係一件好有成功感嘅事.而hea教其實呃人錢之餘,仲係誤人子弟,令一個學生失去咗學習機會.所以各位有意想成為私補導師嘅話,一定要俾心機教好佢哋呀!
如果大家想搵補習或者想搵補習學生的需要,不妨考慮搵Tutor Circle 尋補幫幫手,經驗豐富,信譽良好,免費服務配對,為學生提供最優質的私人補習導師.
延伸閱讀:
常見問題
最新補習公價係幾多?
揀選補習老師時有咩要注意?
有心無墨


text:
深圳种植牙價錢一般喺6千到2萬之間,雖然相對於香港同埋澳門哩個價錢係好便,但係都係有好多朋友認為哩個價格係好貴嘅,咁深圳種植牙成本係由邊方面構成嘅咧?今日深圳好牙醫為大家揭秘深圳種植牙成本嘅構成因素!
深圳專業牙醫表示,種植牙係由種植體,基台同埋瓷牙套組成,由組成部分我哋可以得知種植牙成本嘅組成部分之一就係材料成本,唔同嘅種植系統嘅價錢相差好大,深圳常見嘅種植系統包括咗韓國登騰種植系統,韓國奧齒泰種植系統,意大利CLC種植系統,法國安卓健種植系統,瑞士 ITI種植系統,美國百康種植系統,瑞典諾貝爾種植系統等等,而深圳瓷牙套嘅價格一般係700-5000之間,烤瓷牙套一般喺700-1500之間,具體嘅差異就同選擇嘅材料有關,而全瓷牙套一般喺2000-5000之間,具體嘅差異就同選擇嘅品牌有關,深圳全瓷牙套常見嘅品牌有國產嘅愛爾創同瓷倍健,德國威蘭德全瓷牙,德國澤康全瓷牙同埋美國LAVA全瓷牙,品牌唔同價錢亦有所區別嘅.
除咗材料成本之外,深圳種植牙成本嘅構成仲有以下幾種:
1,技術成本
上邊都有提及到深圳種植牙有唔同嘅種植系統,系統唔同種植效果亦有所區別,同埋唔同系統嘅種植技術亦有所區別,加上種植牙對於醫師技術要求相對於其他牙齒治療項目更加高,所以深圳種植牙價錢相對於其他牙齒治療項目會更加高嘅.
2,設備成本
種植牙之前要進行詳細嘅牙齒檢查,檢查就需要藉助CT,而一台專業嘅CT嘅成本一般係30幾萬,除咗專業嘅CT之外,進行種植牙更加建議選擇有專業種植牙手術室嘅牙科,一間專業嘅種植牙手術室需要包含無影手術燈,標準的三通道等等,哩啲建設成本都唔低嘅.
3,時間成本
深圳種植牙成個治療需時一般係3-6個月,到診大概需要4-6次,相對於補牙杜牙根等項目,種植牙嘅治療時長會更加長,每次治療需要2-3名醫護人員服務,加上製作瓷牙套嘅工作人員,全部加埋嘅時間成本都唔少嘅!
溫馨提示:假如牙齒缺失或者殘根需要進行種植修復嘅話,一定要到專業正規嘅牙科,選擇技術好經驗豐富嘅牙醫,咁樣種植牙嘅使用壽命先可以得到保障!
推薦閱讀:
深圳補牙避坑帖
拔智齒前需注意,5個不為人知的避坑要點
正畸就診套路深,這份深圳牙齒矯正避坑指南請收好!
深圳根管治療攻略之避坑經驗分享
深圳做牙齒貼面避坑必看
深圳牙齒美白避坑攻略來了|看看你有沒有踩過坑?
深圳種植牙必看避坑貼


text:
「香港」
香港係六七十年代警隊貪污嚴重,亦都對政府嘅形象造成沉重打擊.所以香港先至有廉政公署.但係近年警隊嘅質素越嚟越低,唔通我哋又時光倒流,去返六七十年代?究竟係唔係知法犯法?相信每一位香港人心底裏都有一個答案.究竟警察仲係唔係大家可以信任嘅香港人?當然紀律部隊係要遵從命令,只係今時今日佢哋有幾多人真係真心覺得無問題?
「後補」
之後補?真係差啲以為自己聽到支付寶!今時今日竟然仲有後數架咩?一個警察唔通真係執行任務嘅時候乜嘢都可以徵用?點解連一支水都無係身?同袍到無?竟然走入去一間便利店入面就咁拎支水?真係好似唔洗比錢同唔使負責任?而之後雖然有另外一個部門俾返錢,但係佢哋又點知呢?俾返錢走可以當冇事發生過?警察依家已經大晒,咁國安法出埋仲大鑊?
「質素」
其實大家都應該認同警察係需要具備一個強壯嘅身體,但係真係小學生咩,只係少少傷,竟然上載係社交媒體?真係有無咁唔捱得呀?就算小朋友玩到有可能搞到咁啦.再睇下咁你哋打傷嘅市民先至講啦!你哋個個揸住支槍,啲市民揸住啲乜?行街食飯都屈你違反限聚令!喂喂,人哋一家四口食飯好正常,唔通人哋一家人食飯都唔得?真係感覺返咗去以前嘅香港!所以老人家點解話,「好仔唔當差」係真係有原因嘅.


text:
錦上路站
錦上路站喺香港嘅元朗錦上路西南面,近住八鄉同錦田,係港鐵屯馬綫嘅其中一個車站,呢個站亦係港鐵屯馬綫範圍嘅車廠同總部大樓嘅所在地.
本站係港鐵重鐵車站中,唯一一個以成個街名命名嘅車站;但係,本站唔係位於錦上路旁邊,而係相距大約半公里距離.
車站結構[編輯]
錦上路站全長280米,外牆係磚紅色,好有中國傳統特色,另外喺四週圍嘅空地種滿晒樹,呼應四週圍嘅鄉村環境.地面層設計配合當地比較空曠嘅鄉村環境,由於錦上路站呈東南-西北走向,因此地面層向東多數以透明玻璃組件做牆身,而向西嘅係啡紅色磚牆,有助爭取東邊嘅陽光進入室內,令東邊有廣闊鄉村視野之餘,亦防止下晝西斜過猛嘅陽光令到室內氣溫急升.
車站樓層[編輯]
本站共分兩層,地下係車站大堂,另設公共運輸交匯處,停車場及單車停泊處,而一樓就係月台.
車站月台[編輯]
錦上路站設有一個島式月台,1號月台往屯門方向,2號月台往烏溪沙方向.2號月台路軌旁邊設有預留月台嘅平台基座,用嚟起第二個島式月台,容納擬建嘅北環綫.
車站出口[編輯]
- A - 港鐵錦田大樓
- B - 錦上路
- C - 錦莆路
- D - 錦河路
鄰接車站[編輯]
往屯門方向鄰接車站係屯馬綫,同錦上路站間嘅行車時間約4分鐘.往烏溪沙方向鄰接車站係荃灣西站,同錦上路站間嘅行車時間約6分鐘.
接駁交通[編輯]
錦上路站因為地點有啲僻,所以唔係咁多巴士小巴行,巴士都當呢個站係新界東西一個中途站.小巴都係中途經過呢度,主要係來往錦田,八鄉各村.呢處有巴士直通落馬洲.
為方便乘客揸車或者踩單車轉港鐵,呢個站嘅西面設有停車場,有560個車位,而東面B出口外,就設有200個單車泊位嘅單車停泊處.而C出口外設有公共運輸交匯處,方便乘客轉其他路面交通工具.
- 九巴
- 龍運巴士
- A36 - 錦上路站 ↔ 機場(地面運輸中心)
- NA36 - 錦上路站 ↔ 機場(地面運輸中心)
- 新界專線小巴
- 錦上路跨境全日通:
- 市區的士站
- 新界的士站
利用狀況[編輯]
九廣西鐵(而家西鐵綫)通車初期,因為錦上路站偏離錦田及八鄉嘅主要地區,再加上西鐵車費貴,因此使用量近乎零;及後九鐵推出月票及日票計劃,平過巴士車費吸引乘客搭西鐵,但由於大部份接駁交通工具都冇提供轉乘優惠,故此只有少部分乘客改用西鐵進出該站及市區.
雖然九巴251M線喺錦田區內路線過份兜路,導致該線客量不斷流失,對西鐵有利,但係縱使西鐵喺2005年推廣水頭水尾村旅遊景點,該站人流仍然處於極低水平.
自從九鐵推出泊車轉乘優惠後,吸引咗唔少揸私家車嘅錦田居民揸車去車站,再轉西鐵綫出市區,而家嘅使用量已有所改善.
港鐵九龍南綫喺2009年8月通車後,使用西鐵綫來往九龍市區更加方便快捷,所以錦上路站嘅使用率(尤其喺假日)亦繼續上升.
車站歷史[編輯]
呢個站喺西鐵綫(當時叫西鐵)動工嗰時叫錦田站,當接近完成並諮詢居民站名嘅意見時,八鄉居民認為車站位於錦田同八鄉中間,應叫做「錦田八鄉站」,並引發錦田同八鄉兩地居民爭拗,最後九廣鐵路公司只好將站名改做「錦上路站」.因為錦上路係車站起嗰時最接近呢個站而又分隔錦田同八鄉兩地嘅道路.車站成為香港首個以道路嘅全名命名嘅重型鐵路車站.(雖然佐敦站同太子站都係用同名道路(佐敦道及太子道)命名,但站名冇「道」字.輕鐵嘅「康樂路」及「大棠道」等站,係輕軌鐵路車站.)
上一站‧下一站[編輯]
列車班次[編輯]
(由2009年8月16號開始)


text:
大家想去就跟住我呢個指示啦, 好方便架咋. 調景嶺MTR A出口, 過對面馬路向左行, 就會見到一大座IVE, IVE入面有好多藝術米奇歡迎你
再行多5分鐘轉右, 就會見到呢座啡色建築物, 呢度就係圖書館啦
老實講唔係因為阿仔, 我超過十年以上無去過圖書館, 呢度上年先開, 所以圖書館入面全都都好新, 小朋友可以坐上軟墊地方慢慢睇書, 但想上去就請除鞋同埋記得....KEEP QUIET ^^
圖書館分開幾層, 第二第三層有小說同報紙雜誌, 而適合小周董既圖書就係晒第一層, 大量1-10歲適合睇既圖書呢度都有, 阿仔對ABC書同一D立體書都好有興趣, 忽然間我覺得其實唔洗再買書, 係圖書館借書多方便
圖書館好大, 好舒服, 爸爸把握時間同小周董坐定定睇圖書
原來圖書館日日都開放, 連星期日同公眾假期都開, 真係太好!
除左圖書館走過隔離體育館地下層就有個好大既遊戲室, 入面以海洋為主題, 嘩~有好大隻潛水艇啊!
想去免費兒童遊戲室, 要先排隊, 9AM-8PM開放, 每節1小時15分, 每節完結都會全面清潔, 確保衛生
遊戲室左邊就係全部有軟墊既樂園, 右邊有換片室仲有大量椅子比家長可以坐係度等小朋友自己慢慢玩
小朋友可以周圍走周圍爬己經好開心, 小周董就最鐘意玩呢條森林滑梯
全部都有超厚軟墊, 家長可以可以大大放心一定唔會跌穿頭
認圖案,認動物,認天氣
認數學,認生果,認顏色
開開心可以玩足一個下畫, 你地有時間都黎睇下啦 ^^
調景嶺體育館
將軍澳翠嶺路2號


text:
神經線
神經線(粵拼:san4 ging1 sin3),又叫神經,係一束神經細胞嘅軸突,係周邊神經系統其中一部份,負責腦同身體其他地方之間嘅資訊傳遞.
結構改
每一條神經都由一層叫做外膜嘅結締組織包住.喺外膜入面,又再有一啲由一層扁嘅細胞組成嘅膜,叫束膜,包住一束束嘅軸突.呢一束束嘅軸突就叫神經束.軸突又叫神經纖維,每條都俾神經內膜包住.神經外膜之內又有血管,幫手提供養份畀需要用好多能量嘅神經細胞.
分類改
神經可以通過佢哋傳遞資訊方向嚟分類:
- 傳入神經,又叫感知神經,將各種唔同嘅感官訊號傳入中樞神經系統.
- 傳出神經,又叫動作神經,將控制肌肉,內外分泌腺之類嘅訊號由中樞神經系統傳出去.
- 混合神經,同時有傳出同傳入嘅工能.
神經又可以根據佢哋點連住中樞神經系統嚟分類:
運作改
神經係週邊神經系統嘅一部份,連接住中樞神經系統(即係腦同脊𩪷)同埋身體各部份,喺佢哋之間傳遞資訊.呢啲訊號係由叫神經脈衝(又叫動作電位或者簡稱脈衝)嘅電化學訊號,經由神經入面一條條嘅軸突嚟傳遞.包圍住軸突嘅髓鞘令到呢啲脈衝可以傳得好快,去到每秒120米.同中樞神經系統唔同,喺神經入面,髓鞘係由施旺氏細胞(Schwann cell)組成,而唔係由稀枝細胞(Oligodendrocyte)生成.
醫學改
有時神經線會受傷,影響到佢哋嘅運作.除咗撞親之類做成嘅物理創傷之外,工作勞損,例如俗稱打字手嘅腕隧道症候群都係搞到神經線受傷嘅原因.神經線俾嘢壓親,例如附近組織受傷腫咗,脊椎唔啱位,大肚之類嘅原因,可以令到人覺得痛,痺,無力甚至郁唔到.好多時呢啲感覺未必會喺壓親嘅地方,而係離開一段距離嘅地方度.呢種情況叫牽連痛或者位移痛(Referred pain),成因係因為壓親嘅地方影響到傳遞自其他地方嘅神經訊號.
傷到神經線嘅仲有其他情況,包括細菌或者病毒感染,糖尿病,神經線附近血管有問題,某啲神經退化病,多發性神經病變/多發性神經痛同埋一啲免疫系統失調例如吉巴氏綜合症.
多發性硬化症係另一種免疫系統失調,令到佢哋攻擊神經系統,整傷啲神經線嘅病.喺呢個病入面,巨噬細胞會攻擊包住軸突嘅𩪷鞘,減慢甚至阻止神經脈衝嘅傳遞.
癌症嘅腫瘤細胞可以沿住神經線擴散.
通常神經科醫生會用身體檢查嚟診斷神經嘅間題,包括睇病人手腳嘅反射,行路同其他動作嘅姿勢,肌肉強度,體感同觸覺.如果有需要可以進一步做其他檢查,例如神經傳導檢查(nerve conduction study, NCS)同肌電圖(electromyography, EMG).[1]
睇埋改
攷改
- ↑ 李靜娥醫師. 神經傳導速度與肌電圖檢查 互聯網檔案館嘅歸檔,歸檔日期2016年3月15號,.. 臺大醫院 (中文(台灣)).


text:
->>按此到討論區發問
可能你都聽過人講:「我有個uncle炒股票好叻,成間半島豪庭就用佢炒股賺既錢買番黎.佢比過兩個number我,506我冇買點知升到傻左,所以今次813我買番幾手.另外佢話有d股票可以長唔放,好似823, 2778咁! 有錢就買d用黎收息,唔使成日睇住咁煩,派息都派成6厘.你而家買樓都冇收成6厘息啦!」
首先樓確實係香港人至愛,連衝量人炒股成唔成功都要用舊錢大到可買樓黎表明.Well,希望可以由本篇討論下港人在投資上幾個諗法.「比number」呢個term真係好神聖,每隻股票只要經「比個number你」呢個詞彙修飾一下,即刻變得有神聖感同吸引力! 另外比number一定要配合仙股用,因仙股市場係無理得唔可以用任何基本或技術分析去解釋.只能用民間口耳相傳一些關於該公司既謠言,而當股價稍有眉目大批民眾即可協助炒高爆上.
但係,炒仙股而發達既機會有幾大呢? 相信長睹必輸既理論適用.由於你唔係insider(即係該公司管理層或關連人仕),所以你買入該股贏錢既機會最好只係50%贏面.你玩幾鋪確實有連贏機會,但次數一多你必然輸返哂落去.所以除非你真係insider,否則都唔好指望靠股仔賺錢,恐怕賺個名牌手袋都難!
近排房託咁hit都因為823升到40蚊,但係奇在d人仲以為佢派息仲係6厘.首先諗樣認為你筆錢主打收息就唔好買股,主打賺價就唔好買債,每樣投資工具皆有其優劣而投資人需做就好適當運用其特性.就因為咁買房託請先留意佢現時派息率及價格.仲有買股一般好少可做高倍數槓桿借貸,買樓就可以,因為抵押品質素大有不同,此乃股樓其一大分別.係冇槓桿下,用40萬買股票只可以用該筆數留黎計6%息.而樓房提供五倍或至近十倍槓桿下,你比40萬首期後可以用400萬去近3%回報收租,分別好大! 當然風險係可輸到唔要間樓都甩唔到身.
最後,亦係聽過n咁多次,就係講呢個投資方法係你唔使成日睇住.其實投資都係一分耕耘,一分收穫.請唔好再相信咩買隻匯豐擺埋佢放十年呢樣野啦.一係比心機搵多d,一係就分些少時間睇下你既投資啦!


text:
隨著TVB熱播劇《降魔的2.0》嘅大結局,你係咪會有一種劇荒嘅感覺呢?不如趁住呢個時候回顧一下,呢排TVB深夜時段正在重播嘅《仁心解碼2》.
《仁心解碼2》呢部劇集係7年前拍攝嘅,而家已經有唔少藝人已經好少活躍喺幕前,當中不得不提前「TVB小生」羅鈞滿.
唔知提及羅鈞滿,你會唔會覺得好陌生,不過睇到張相你一定會識得,但宜家點解好少見到佢拍戲,究竟佢去咗邊到呢?
其實羅鈞滿自從喺2009年TVB藝員訓練畢業之後,佢已經出演咗唔少好嘅角色,多數都係飾演一啲古惑仔或者係學生嘅角色.
好似羅鈞滿喺《點解阿sir係阿sir》飾演學生張柏,當時吊兒郎當嘅樣亦被唔少網民封為最靚仔學生.
Misshk對羅鈞滿作品印象最深嘅係《潛行狙擊》飾演郭定天(又名T two),劇中佢飾演嘅係一個臥底,更加係社團大佬莫一烈嘅契仔.
雖然羅鈞滿喺TVB發展得唔錯,但係佢就將一手好牌打爛.少有名氣之後嘅羅鈞滿,曾經喺2015年背住自己相戀四年嘅女友(TVB新聞小花張文采)到夜場偷食空姐.
事發之後,張文采堅定斬斷情絲,而家已經成為幸福人妻,而羅鈞滿分手之後,更加係暴露出本性,同年畀曝出喺韓國飲醉周圍撩女仔,更過分嘅係其色-性大發,仲偷-拍女仔裙底.
呢個行為讓羅鈞滿喺當地畀扣留咗兩個幾月,返香港之後佢亦冇吸取教訓,多次醉駕畀停牌,對於一向嚴苛嘅TVB高層嚟講梗係睇唔過眼,最後將羅鈞滿雪藏.
羅鈞滿亦深知畀雪藏嘅後果,所以佢主動提出要解約,成為自由身之後嘅羅鈞滿曾經嘗試過做糖水鋪老板,不過最終因為經營理念退股.
一系列嘅實踐讓網民封羅鈞滿做「TVB世紀渣男」,仲有一句話「做人唔好咁羅鈞滿」,睇得出羅鈞滿嘅口碑極差.羅鈞滿亦曾經喺大陸發展,都做過男主角,但係收視就平平,最後羅鈞滿選擇返香港發展.
呢排,羅鈞滿轉行做KOL網紅,拍下旅游短片同攪笑片段賺人氣,試想如果羅鈞滿冇咁多負評,或者而家已經係TVB一線小生,前途無可限量,可惜嘅係冇如果.
Like MisshkNews Facebook!不出门也能知天下事~


text:
收費電視mytv gold優惠2022
收費電視mytv gold優惠2022
如果想睇收費電視mytv gold有啲乜嘢渠道,計劃,優惠,又或者係邊一款適合你呢?咁現時就見到呢,主要有兩個途徑或者方法就係可以睇到mytv gold.第一就係安裝電視解碼器睇mytv gold,第二呢就係可以喺手機應用程式又或者係電腦網頁版睇mytv gold.
咁點樣登記或者係有啲乜嘢計劃呢?如果你淨係需要mytv gold嘅話呢,咁你係可以上mytv super嘅網站度登記使用.價錢方面呢,網上嘅建議零售價呢就睇到電視解碼器加兩個智能裝置睇mytv gold就係月費HK$98,12個月合約.如果係唔需要電視解碼器,淨係三個智能裝置睇mytv gold呢就係HK$78一個月,12個月合約嘅.而如果想以較優惠嘅方式購買mytv gold咁可以考慮同寬頻一齊購買.現時HGC同埋ICABLE都有1000m寬頻加mytv gold嘅計畫嘅.如果你係寬頻即將到期又或者係想新安裝寬頻又想要埋mytv gold,咁就可以考慮一下寬頻加mytv gold嘅計劃.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
男人的Fantasy (一五四)《讀書好》
網上資料圖片
細細個成日聽過一句說話,叫「細時唔讀書,大個做運輸」.細細個聽就覺得好似一個恐嚇咁,但慢慢長大,我就覺得呢句說話只係話俾你知,應該點樣面對人生,先唔好難為自己.
每個人嘅天份都唔同,呢一樣係我哋唔可以否認.但唔否認係唔夠,及早知道自己嘅天份喺邊度,再去發展,呢個先係我哋人生中最可以快樂嘅因素之一.
做咩呀,唔明呀?好簡單,你唔係一塊讀書嘅材料,就要及早放棄讀書.呢句說話係咪聽起上嚟好荒謬?但其實小弟我就係一個完全唔識讀書嘅人辦.我天生記憶力差,對閱讀同英文都有障礙﹝我自己覺得﹞,無論我點用腦,點花時間,我都係讀唔入腦.但當年嘅我又點會知道呢個事實,最後折騰幾年,唔係我放棄讀書,而係讀書放棄咗我.
我無諗過自己可以成為一個作家,但我讀書時中文作文又真係幾好,曾經試過有老師將我篇作文好似故仔書咁喺堂上面讀出嚟,同學們都幾好反應.咁既然我中文幾好,但讀書唔叻我可以點做?我好幸運咁,細個時候未有電腦,無互聯網嘅童年係呢個年代想像唔到,我哋可以玩又唔使錢嘅玩意唔多,唔係執吓爛紙皮就係玩捉人仔,而我仲有多一個嗜好:執公仔書睇.
公仔書即係港漫,當年咩龍虎門如來神掌,只要有字有公仔嘅我都照睇,睇完無嘢做我再睇,好多文字就係咁樣根深柢固地成長起上嚟.到後來廿幾歲,有一次喺一個論壇入面,我嘗試寫故事嘅情況下,幾十年港漫嘅習慣,令我一直走到今時今日,都仲有人問,你讀書時中文係咪好叻?
我係一個中三未讀完嘅懶學生,到後來知道書唔夠用,先去報啲文校中五呃張沙紙搵工,但今時今日我覺得自己中文比好多大學生好,呢個唔係驕傲,係事實,因為相對地我嘅英文都比好多幼稚園學生差.天生我材係必有用,唔好狹隘地俾框框自己,亦都唔好界限自己嘅發展,唔好覺得唔讀書就一定死,除咗真正嘅離世,係無「今次死喇」呢回事.
我成日用呢個諗法去教仔,佢唔想做嘅我唔會逼佢,就算佢好似佢老豆我當年咁讀唔成書,佢總有自己天生嘅能力,做爸爸嘅有能力幫佢發展,總好過叫佢個個星期去學非洲鼓,去競爭一啲佢本來唔需要嘅經歷同成長過程.
人認知自己先係最大價值,知道自己個燈掣喺邊,你總有一日可以發光.
薛可正Facebook Page
http://www.facebook.com/sithoching


text:
喺沙田見到一個女生,著住一身歌德女皇式lace 長裙配腰封,靚得黎又唔誇張,身體曲線細緻優美,好睇又喺香港好罕見.我之前睇過一啲紀錄片,講用腰封做waist training為身體塑形,要練到好似佢條腰咁幼並非易事,需要好大嘅努力,知識同堅持.機會難得,所以我就走去表達我嘅欣賞,問佢可唔可以俾我影張相,當然佢亦同意左.
街拍喺香港唔係犯法,所以我見好多人都用「香港無肖像權囉」「犯法呀?」「我覺得你靚先影你咋!」 ,黎合理化自己喺街偷影女仔甚至特寫其胸部/私處嘅行為.但其實喺公眾場合撩鼻屎都唔犯法,喺公眾場合開speaker 大聲講電話都唔犯法,但基於尊重自己同尊重他人,我地都唔會鼓勵此等行為.一件事唔犯法,唔代表你可以大條道理做,特別係當你影響,甚至侵害到其他人嘅時候.
其實,我大可以喺佢後面偷影佢,如果我係嗰啲偷拍人士,可能已經偷拍完仲擺佢上啲群組,用好露骨嘅字眼同9000人一齊意淫佢.但其實呢個偷拍嘅心態同風氣,根本唔需要存在:想影人咪開口問囉!洗乜偷拍姐!
當然,我明白男性要面對嘅情況唔同,如男性去問女性(or other genders)可能會有多啲障礙同尷尬,或者,部分女生都有可能會反感比男人咁問(但我肯定你偷拍,佢地仲反感囉).呢個真係要睇你好唔好彩,想影嘅咪光明正大問,如果人地比咪影,唔比咪唔好影!唔好做縮頭烏龜!女生都要唔好咁敏感,如果人地係尊重,禮貌地approach,你地唔好第一秒就當人變態!一人行一步!當然,整個社會風氣咁壓迫,人與人之間咁少信任,咁多猜疑同憎恨,真係大家都輸,每一個互動都要小心奕奕.
有幾次,我同frd子去旅行時,好似係由於我地太靚啦(我狐假虎威),都間中會比當地人要求合照.好多時我地都ok,唔ok嘅時候咪禮貌拒絕,not a big deal.問嘅唔洗怕,唔洗玻璃心;被問嘅都唔洗怕,唔洗太大戒心~
由今日開始,試下多啲尊重同多啲勇敢,唔好做縮頭龜啦🐢


text:
李亞男爆料呻不滿 王祖藍提醒男士們不要犯同樣的錯
2022年10月02日 18:01
東網電視更多新聞短片
藝人李亞男為老公王祖藍主持的節目《有個閨密叫祖藍》任壓軸嘉賓,期間被要求互數嬲爆事件,亞男爆老公經常於半夜與閨密傾電話,因而忽略了她,令其不是味兒:「不嬲臨瞓前都係例牌你問吓我啲感受先,嗰日我咁啱有感受,你就接咗其他閨密嘅電話,安撫人哋嘅感受,我知人哋喺度喊你係要聽,但嗰晚我唔係好忿氣,因為我都有情緒,我都想Blah Blah Blah 講,但畀佢霸咗!」祖藍獲悉後非常自責,並提醒男士們不要犯同樣的錯.
談到當年亞男曾忍痛與祖藍分手,並飛返加拿大,但最終因按捺不住對祖藍的思念,拋下一切飛返香港,令祖藍大為感動,祖藍說:「嗰時身邊啲人擔心佢學壞,又驚我呃佢,本來佢諗住放低演藝事業返加拿大讀書,嗰時我都話:『我哋唔好一齊喇,勉強冇幸福,無謂令大家同身邊啲人咁痛苦.』結果佢最後竟然自己一個人飛返嚟香港,同番我一齊.」亞男亦補充說:「嗰時有諗過返去加拿大讀書就唔再返香港,但個心一路好想返香港,一路好掛住我男友,就寫咗封信畀屋企人,話我一定要返香港去搵我嘅幸福.」製作組播放二人當日結婚片段,並要求祖藍重現當年「愛的宣言」,祖藍表示:「我以前好容易好火爆,依家畀你感染到我冇晒火,我知道娶到你一生都會幸福,依家娶咗你真係每一日都覺得好幸福.」亞男聞言也冧爆回感:「多謝你畀我成為你人生嘅女主角.」場面甜蜜感人.


text:
董嘉儀,大家通常都叫佢「大埔Lulu」,睇開足球嘅可能會唔客氣直呼佢做「燈神」.自與本地足球隊和富大埔結緣開始,各種話題一直同佢形影不離.鍾意佢嘅粉絲有好多,但負評嘅都唔少.由做啦啦隊至今,不經不覺近十年時間,到底呢位小女子經歷各種風雨之後,點樣將真正嘅「Lulu 董嘉儀」帶俾大家呢?
一切從啦啦隊開始
Lulu也坦言和大埔密不可分,事關17歲時已經擔任和富大埔足球大使.「大埔Lulu」成功吸引唔少球迷入場,更被網友選為當年「港甲十大最具影響力人士」,其實都唔係壞事.喺機緣巧合之下加入足球隊,Lulu直認初時對足球係一無所知.「有99%女仔問『越位』係咩嚟架,想當日我都係會問呢啲問題,啲男仔都會解釋到嬲,哈哈!」但多得隊友同球迷幫手惡補,宜家認球員,分析戰績,到踢法風格都難唔到佢,對一個二十出頭嘅女仔,記到咁多嘢都唔容易㗎!
攻擊令「燈神」成長
做足球大使之餘,Lulu亦係模特兒.本身著波衫係工作需要,到世界盃歐國盃期間影下波衫相,講下撐邊隊,點知被冠以燈神之名.「初初大家只喺講笑話我著邊隊波衫,個隊就會輸,但後來好多人都真係唔開心.」Lulu回憶當時不知所措,又覺得好無奈.「睇波應該係一件開心事……睇返啲留言,我有諗過自己到底係咪做錯,令到大家咁唔好受.」
面對排山倒海嘅批評,Lulu承受住唔少壓力,但同時亦令佢急速成長.「我又唔會對著波衫呢個舉動而後悔,不過網上言論一定有好評同負評,點樣面對逆境都係人生重要一課.」
●經歷打擊過後仲企得穩,Lulu表示上咗人生重要一課,學識面對逆境同攻擊.
打開Lulu社交媒體平台,除咗出席各種公開場合同埋活動,仲有唔少跑步,瑜伽相.Lulu話自己體弱多病,原本唔係運動型,不過宜家已經將跑步變成生活習慣,仲成功衝出海外比賽.「近年我參加唔同馬拉松比賽,10K同半馬都有.最難忘個次係去德國跑馬拉松,居民喺兩邊拎哂屋企啲工具為跑手打氣,加埋當地風景好靚,唔係跑步都冇機會感受.」唔單止咁,Lulu仲好努力學瑜伽,打算考埋導師牌.如果佢開班,大家又有冇興趣上佢堂?
●Lulu喜歡做運動,令佢暫時忘卻生活各種煩憂,好好做自己.
決心多元發展 唔怕被定型
「燈神」一役後,Lulu聲名大噪.今年26歲嘅佢決心跳出Comfort Zone,簽咗經理人公司,幾年間做過主持,更參與過舞台劇演出,又拍過電影,慢慢進軍成全方位藝人.「好多人都同我講:『你咪繼續去講波,喺足球界發展,你一定得啦!』但我都想試多啲唔同嘅工作,俾大家見到唔同嘅一面.」Lulu希望喺演戲方面有突破之餘,再放多啲個人想法喺角色入面,所以特登報咗演藝班Upgrade自己.「我本身對自己自信心唔係好強,上堂唔單止練基本功,仲就可以突破自己.老師講過『Lulu你唔係得呢條路,你都可以潑辣可以瘋狂!』」Lulu認為內心堅定同樣重要,畢竟好容易會俾其他人影響而迷失方向,所以要目標清晰,知道自己想追求乜嘢,先可以行到自己嘅路.
● Lulu指足球的確令更多人認識佢,但自己並冇忘本.嚟緊LuLu都會繼續去球會幫手同宣傳.
● 大埔Lulu這個名字早已成為董嘉儀代名詞,不過佢都希望大家會記得,佢係Lulu董土口.


text:
望住日本鐵道圖,99%香港人都會睇到頭痛,用放大鏡都搵唔到要搭邊條線.但對於鐵道迷嚟講,佢地醉心研究路線,車輛,時刻表,覺得火車唔止交通工具般簡單,更係旅程中重要一環.呢股驚人鐵道迷風潮,連香港人都被吸引,Johnny Li亦係「落坑」份子之一.火車究竟有乜咁特別?呢次就由呢位「鐵路達人」帶大家領略日本鐵路魅力吧!
「鍾意火車最開心幫到大家」
男人似乎對車情有獨鍾,Johnny揀火車全因佢屋企對住港鐵車廠,日日睇住地鐵出出入入,對佢嚟講係「世界奇觀」.以前俾人知道自己對某種交通工具,可能會被恥笑「死毒L」,「宅男」.不過Johnny一於唔理,任由大家叫佢「鐵道迷」,「鐵膠」,除咗已經聽慣之外,佢知道愈嚟愈多人會搵佢解決困難,原來係有「利用價值」.「以前有親戚覺得我個興趣好奇怪,不過當佢地去到東京大阪蕩失路,急call搵我救命,自此唔敢睇少我,哈哈!」Johnny自己都覺得幾安慰,研究一樣嘢十幾年,再活用知識幫大家Plan行程搵路,已經唔係興趣咁簡單,係一門專業,試問又有幾多人有咁嘅耐性?
‧Johnny覺得鐵道迷唔係「毒L」,自己開心又幫到人,「唔識路咪又係打俾我求救」,佢又講得啱喎!
每次去到日本,大家為去食好嘢狂買藥妝,但Johnny就選擇鐵道旅行,到訪偏郊車站及鐵路博物館成為必去行程.「我可以坐喺個無人嘅車站幾個鐘,乜都唔理淨係望住個大海,有火車經過就影相,不知幾舒服.乜旅行唔係應該咁樣架咩?」不過要數最瘋狂一次,就係Johnny和朋友特登飛東京留兩日,為咗睇一個喺上野限定開放嘅荒廢車站,Johnny坦言好慶幸自己能夠親身到訪.「出發前幾日先決定買機票,好純粹咁因為車站荒廢近二十年,開放次數絕無僅有,連網上都只係得好少相同影片,真係好難得.如果今次唔去,呢世都未必有機會.」
‧Johnny走訪不同特別小站,其中北海道的北舟岡站眼前海景,令佢非常難忘.
‧Johnny鍾意結合火車與海,因為香港睇唔到呢啲景色.
開Page聚腳吹水
Johnny正職係媒體攝影師,研究日本火車十年有多,佢兩年前喺Facebook成立專頁「Johnny鉄道撮影札記」,記錄各種千辛萬苦旅程.「還掂我啲相放喺硬碟,都係得個擺字,不如分享俾大家睇下不一樣嘅日本,同埋自己嘅第一身探險體驗.」雖然去嘅地方同景點唔主流,但反而吸引唔少鐵道迷同鍾意深度遊嘅人.「香港好多人講日本,但無咩專頁會深度講日本鐵道同鐵道旅遊,呢個平台就變成大家聚腳地.有讀者PM我,睇完我嘅文章,下次旅行去咗果個地方,對我嚟講係好大鼓舞.」
‧兩年前開設「Johnny鉄道撮影札記」,將Hard Disk大量相片分享俾讀者,成功吸引一班固定觀眾,反應好好.
「鐵人」必去朝聖推介
鐵道旅日方便快捷,但望住路路線圖密密麻麻,車站啲名咁複雜,Johnny坦言都試過搭錯車.「唔敢講自己識哂每個站每條線,但大家問到嘅通常都識.」講到佢私伙推薦景點,一定係「日本三大最美無人車站」嘅四國下灘站,亦是他人生第一個鐵道旅行目標.「下灘站係海邊小站,車站無職員得個小月台,但眼前就係無盡嘅大海,睇日落真係世界級!同時呢度經常被JR揀做青春18車票海報拍攝地,當年去四國真係為咗去下灘架咋.」
‧下灘站係Johnny私伙推介地點,雖然列車班次少,但可以無障礙咁欣賞絕美日落.
體驗在地文化最佳方式
鐵道與生活息息相關,Johnny要揀一啲影相靚位,有時經過住宅區工廠區,完全感受當地人在地生活,以及鐵路嘅深厚感情.「有一次喺新宿送別一架行埋當日就退役嘅火車,好多人嚟到都唔捨得,唔少小朋友喺度喊,職員同大家合照,證明鐵道喺日本人心中,已經唔係交通工具,香港一定冇可能做到.」Johnny認為旅程就算因各種意外無法完美結束,但當中一定有值得回憶同驚喜嘅地方,亦是佢堅持鐵道旅行嘅原因.
‧對Johnny嚟講,鐵道唔係單純交通工具,更加係體驗在地文化最好方式.


text:
練咗10個鐘車,終於到咗考車既日子.
師傅差不多兩個月前已經叫我book星期四上午考試,因為星期四兩個考官都係華人,其中一個識講廣東話亦相對無咁嚴,加埋朝早考既時間無乜車,應該會容易啲合格.
我考試前半個鐘去到考場報到,望下條街,真係無乜車喎.而當registry counter職員話俾我知今日係講廣東話果位考官考我果時,我爭啲想大叫:呢次仲唔掂?
考官終於返到黎,一聽到佢講廣東話多少有啲醒神,但並無令緊張既我放鬆.
考官首先考下我熟唔熟悉架車既設備:打下燈,響下按咁.比想像中快,考官話可以立即出發了.喺Calgary呢度考路試,考官會叫你出去考場附近既路面上行駛,佢一路會俾指示你左轉或右轉,若然無指示就一直直行.
出發了.原本稍稍回復正常既心跳,去到一個街口果陣又再度加快 – 因為平時練車師傅會喺呢個街口轉,但考官無叫我轉.
我感覺到明明之前偷睇咗老師份卷,但考果陣佢唔出既果種失望同意外.
我同考官入到一條我無行過既小路,考官呢個時候話:「好,宜家做一個上斜波泊車」.
我打起右燈,慢慢地開始泊埋去路邊.朝早練車果時,師傅話我泊車唔夠埋個路邊,所以我好刻意要俾平時更加貼近.
中國人有句野叫「物極必反」,真係至理名言.我結果係貼住個路邊咁泊咗架車埋去.
考官用好似教小朋友咁既聲氣同我講:「你其實太貼啦.你應該出返少少先去泊,小心啲.」
開咗一個唔係幾好既開局,我更加精神崩緊.唔知道係咪考官都感受到果種緊張既氣氛,佢開始同我傾閒計,問我有幾多個小朋友之類.
講下講下又入咗一條小路,考官叫我喺度做一個平行泊車.我跟住師傅教既步驟,睇住車後camera去做,幾下就泊咗架車埋去.我覺得果下除我之外,好似連考官都如釋重負.
出返大路,沿路都一直相安無事,覺得好似啲交通燈都好合作,令我暢通無阻.不過可能太順了,落緊一個斜路既時候,我望下個dashboard先驚覺:原來我行緊59km/h(車速限50km/h).慢慢放返慢架車,考官再一次用佢果把好comforting既聲講:「你超咗速,好彩你放返慢;如果你過咗60km/h,我要即場肥你.」
好後悔自己既不小心,咁又俾佢扣咗十分,因為事實上我喺呢段路唔係第一次超速.
考官指示我轉返入一條我認得既細街.其實除咗第一個轉既路口有唔同,其餘一路考既路都係師傅同我練過好多次既路.基本上過埋呢條細街轉右,入返大路就返到registry了.
我心裏吸一口氣,心諗終於要完,啱啱右手邊有架泊咗既車,越過佢就打燈轉右吧.點知我經過呢架車既時候,考官一手捉住我個軚盤,我即刻停咗.
「太貼啦.」考官面色有少少難睇.呢個係一個受驚既表情.
「如果我唔停你,你有可能會撞到果架車個左邊倒後鏡.其實你頭先parallel parking都好貼,不過我見你無撞野所以無停你.不過今次真係唔得.」
我諗我肥佬了.
返到registry,考官好有耐心咁講我頭先出現既問題.要喺Alberta Class 5 Basic路試合格,基本上喺扣少過75分就合格.我總共俾佢扣咗65分,其實都勉強合格,不過因為最後一下出路口太貼要考官出手干預,所以即場肥佬.
師傅知道結果有啲意外:「呢個考官好少肥人㗎.不過哥哥仔,你手車唔差呀,我都無expect你會肥.係咪太緊張呀?不過唔緊要既,再考啦!你無問題㗎.」
我覺得緊張只係其一原因,但我真正既問題 – 其實我對架車既空間感由始至終都唔好,所以先會一係太左一係太右.
雖則都有預算過自己會唔合格,但知道結果既一刻依然好失落.因為覺得今次天時,地利,人和:又好天,又少車,又遇著易pass既考官,如果今次都pass唔到,我以後仲pass唔pass到?如果再一次又唔pass,好快就冬天落雪了,咁到時考咪仲難啲?越諗越多越失望.
不過諗下自己都做咗人老豆了,如果一次考試失敗就咁咀喪,第時點教佢兩個面對失敗呢?或者有時做人家長就係咁樣:雖則個心底有啲唔舒服,不過仔女面前都要死頂一下吧.
返到屋企,阿囡果然即刻問我考成點.
我 (扮豁達):「今次我fail咗啦,因為我未準備得夠好.練習得夠真係好重要!不過唔緊要,爸爸再練習下再去考過」.
阿囡攬住我,諗住佢會講幾句安慰說話,點知佢話:「咁你考到果時你都最好再練習下先載我地啦」.
好一個現實既小朋友……
(待續)


text:
蒸汽鬅客
蒸汽鬅客(英文:steampunk)係一種科幻子文類同美學,特徵係故仔入面啲科技嘅外觀設計建基於 19 世紀嘅工業用蒸汽機.
基礎[編輯]
蒸汽鬅客係一種用舊式美學嘅科幻類型,最大特徵係故仔入面啲科技嘅外觀設計建基於 19 世紀嘅工業用蒸汽機[1].蒸汽鬅客受到數碼鬅客同 19 世紀尾(維多利亞時代)嘅英國文學影響,試圖用 19 世紀尾嘅英國做故仔嘅背景美學,有以下呢啲特徵[2]:
- 蒸汽鬅客故仔背景嘅建築物會傾向用返嗰個時期嘅英國建築風格;
- 蒸汽鬅客故仔角色著嘅衫會似嗰個時期啲人著嘅衫;
- 故仔入面啲科技就算幾先進,外觀上都會模仿當時英國人所用嘅蒸汽機,靠蒸汽發動;
- 故仔好多時甚至係直頭將個背景設喺架空版嘅 19 世紀尾英國... 等等.
蒸汽鬅客一般都比較傾向於軟科幻:事實係,19 世紀尾嘅蒸汽機喺各種性能上都遠遠不如現時用嘅機械,所以蒸汽鬅客故仔對於「點解呢啲蒸汽機能夠做到咁多現時機械都做唔到嘅嘢」通常答案都係唔清唔楚;而且蒸汽鬅客作品好多時仲會結合奇幻同恐怖等嘅超自然元素(超自然元素可以幫手解釋「點解呢啲蒸汽機咁勁」);呢啲特徵對於講求科學上要準確嘅硬科幻嚟講好難接受[橋 1].


text:
人有慣性,有啲嘢習慣咗就當必然,就好似男人一定要就女人咁,唔知幾時開始變咗一條定律:只要你唔順女人意或者唔遷就佢,你就係冇風度,你就係一個衰人.
但點解一定要就女人呢?
一個男人一世會遇到好多個女人,如果個個都要就嘅話真係死都唔得掂.你知啦,女人好多都係唔講道理同小氣,有啲更加將依兩點發揮到極致,可以為咗幾個月前一件小事嬲你嬲到而家,或者唔理三七廿一都認定你錯.如果你對住依種女人,唔好話就唔就佢啦,唔同佢嘈已經好比面佢.最重要係咩?女人的確要錫,但只限真係抵錫嗰幾個——啊媽家姐,或者女友老婆.對住佢地你可以無限容忍,因為你地之間有愛存在;但其它女人?如果佢係過份佢係野蠻,有咩理由去忍埋佢一份呢?
或者係佢比人就慣,或者係佢覺得因為自己係女人就應該要比人就,每個人身邊總有幾個視自己無理為理所當然嘅女人.望住佢不可一世嘅樣,聽住佢不可一世嘅語氣,你好明白如果你屈服嘅話往後就會比人當狗咁撚,但又怕自己企硬嘅話會比人當正係衰人.傻豬嚟嘅,女人自己都識講男女平等啦,如果你尊重女性就更加要平等對待佢,唔好搞咩特別待遇.何況你又唔係想追人,又唔係熱衷做兵,將自己搞到毫無價值做乜呢?
某啲情況男人要睇諒所有女人係啱嘅:女人M到係辛苦啲,女人換水係艱難啲,依啲真係任何女性都會遇到嘅問題,但除此之外我就諗唔到仲有咩原因做男人一定要遷就女人.一個人可以值得尊重,可以要求人地遷就,但「我係一個女人」就肯定唔會係其中一個理由.
當然啦,女朋友就另作別論.


text:
失眠嘅經歷真係好痛苦,遇過呢個問題嘅人相信都知道一啲都唔好受
明明好攰,但係瞓左係床上面又好耐都瞓唔著,精神疲勞好辛苦
失眠可以好多原因造成,都市人生活壓力大,有呢個問題都係好平常
有咩原因令到失眠?
以下嘅原因都有機會係失眠嘅原因
1. 半夜扎醒瞓唔返
2. 精神緊張瞓唔著
3. 過度用神,太集中精神
而我就係過度用神同集中精神,平時返工專注好過,而且長時間都要思考
所以一到夜晚明明好攰但係都瞓唔著,慢慢就開始失眠
失眠真係好困擾,因為會令到第二日精神唔夠,專注力都下降
個樣睇落仲會好唔精神.
失眠期間嘗試過咩方法?
為咗可以瞓覺真係試過好多方法,等我分享下我又試過咩方法呢!
一開始有試過飲熱牛奶,但係最後會扎醒訓唔返
睡眠時間維持都得唔長.
試過熱牛奶唔得,我又試下早啲上床到休息
諗住慢慢就會有睡意,但係最終都只會係喺床到眼光光
最後我真係捱唔住要去睇醫生,配安眠藥服用
當然食左之後係可以瞓到覺,但係始終係藥物,長期服用都唔好
而且失眠藥係會有副作用,所以最後我都擺脫左安眠藥,唔再食用
最後點樣擺脫安眠藥?
擺脫安眠藥當然要搵到樣新嘅方法先可以,由於我身邊嘅朋友都知道我有失眠問題
但一聽到要食失眠藥幫助入睡,就立刻叫停我
因為失眠藥有副作用之餘仲會產生依賴,長期食用對身體無益
最後朋友介紹左我食草姬嘅速睡丸,佢係純天然西草本成分而且無副作用
所以我都好安心試,點知一試就變左安眠藥嘅取代品
一般嚟講,食左30分鐘之後就可以自然入睡
通常我會係沖涼前食,整理好護膚完就啱啱好
我感覺食咗之後真係瞓得好舒服,因為佢統天然無副作用
都唔會產生依賴性,基本上第二日要早起我先會食
唔需要長期服用我都覺得可以瞓到覺
同我一樣有失眠問題嘅朋友,可以試下草姬-速睡丸
介紹返我喺以下網站購買㗎
https://bit.ly/3g8cbHq


text:
土木技師 室內裝修客嚟福說:家俬點搭配?掌握這些小技巧,小戶型也能住出高級感!
土木技師 室內裝修客嚟福說:家俬點搭配?掌握這些小技巧,小戶型也能住出高級感!
九龍塘裝修室內設計公司土木技師 室內裝修
家土木技師 室內裝修62728207,未曾有得一個詞語能夠比之更加溫暖人心土木技師 室內裝修62728207,也未曾有得一個地方比它更令人沉醉.呢度嘅每一寸空間,每一份設計都會觸動居者心中嘅柔腍.
家俬整體搭配影響著裝修風格,如何選購家俬係一道坎,土木技師 室內裝修如何陳放搭配,係又一個難關.有得時好唔容易選上咗稱心如意嘅家俬,由於唔知如何搭配,讓名貴嘅家俬與原有得裝修格格唔入,就非常尷尬.今天客嚟福畀大家分享啲關於家俬整體搭配嘅方案,記得收藏哦~
一,室內裝修家俬如何選擇✦
選擇家俬比較重要嘅一點就係尺寸,要量好屋企嘅尺寸,以免買回去嘅家俬跟屋企實際場地唔符,大咗或小咗,都將係一件唔愉快嘅事.喺風格嘅選擇上得根據自己嘅喜好,也得根據裝修嘅風格和房子嘅空間嚟搭配.
從家俬材質上嚟睇,家俬係有得分好多種嘅,有得實木家俬,板式家俬,鋼材家俬,塑料家俬,布藝家俬,藤藝,已經現代流行嘅紙家俬等.無論係哪一種材質嘅家俬,首要保證嘅必須係健康.喺購買家俬嘅時候,得查睇相關嘅質量檢測報告書,確保自己購買嘅家俬係健康環保嘅.
二,室內裝修家俬顏色搭配✦
整齊劃一嘅色調令家居空間整體,協調,要根據家裝嘅大體主色調,採用貫著空間嘅協調色,點綴突出變化嘅色彩,家俬則得利用其中嘅一種顏色進行無數變化和組合;材質分為硬與腍,一般為7:3,咁能使空間更舒適宜人.客廳和主人房得有得各成系統嘅唔同配色,但如果客廳和餐廳係連喺一起嘅則視為同一空間.白色,黑色,灰色,金色,銀色唔計算喺三種顏色嘅限制之內.但金色和銀色一般唔能同時存喺,喺同一空間只能使用其中一種.
室內裝修家俬搭配技巧✦
01根據房屋大小選擇
色彩喺一定程度上會影響人嘅視覺效果,暖色調為擴張色,冷色調為收縮調.面積小嘅房間地面要選擇暗色調嘅冷色以及簡潔明快嘅家俬,使人產生面積擴大嘅感覺.
如果選用色彩濃重嘅暖色家俬就會使空間顯得更狹窄,增加咗壓抑感.另外,喺花色嘅選擇上,應傾向於小紋理或直紋效果,避免大而雜亂無章嘅花紋.
02根據室內採光選擇
居室內嘅採光條件限制咗家俬顏色嘅選擇範圍.一般採光較好嘅房間得選擇嘅範圍較大,無論係深色系還係淺色系嘅家俬均可.而樓層較低,採光唔充分嘅房間則需要注意選擇啲亮度較高嘅顏色咗,一定要避免暗色系嘅家俬.
家俬嘅挑選,唔喺貴,而喺精;要根據空間和格局嚟選擇最實用嘅家俬,讓生活更溫馨舒適.九龍塘裝修室內設計公司土木技師 室內裝修


text:
(家居寬頻)寬頻上網邊間好?
(家居寬頻)寬頻上網邊間好?
咁家居寬頻上網點樣揀好?又或者係邊一間好呢?咁係選擇之前呢咁都要知道究竟你有啲乜嘢選擇嘅.對於光纖寬頻嚟講呢咁你可能呢就要查詢一下覆蓋,睇下有邊一間網絡服務供應商係可以喺你個地址度呢提供服務嘅,因為並唔係所有地址呢都有好多間網絡服務供應商提供到服務嘅.有啲地址呢可能只係得一間或者係兩間網絡服務供應商提供服務嘅啫.
咁係有得選擇嘅情況下較容易比較嘅就係價錢.咁好多人邊一間平呢就會揀邊一間嘅,咁但係呢有時呢有唔少人都會忽略贈品嘅價值嘅.即係佢個價錢可能會比較貴,咁但係佢會送一啲有用嘅贈品畀你嘅.例如係一啲高階嘅路由器,即係當你新安裝寬頻又或者係想轉台升級你嘅服務計劃嘅時候,你還掂都係需要買一個新嘅路由器㗎啦,咁呢個時候呢就可以考慮一啲附送路由器嘅計劃啦.咁一來呢計劃連埋路由器整體嘅價錢呢,可能係會比你分開購買平嘅.二來呢對於唔熟識路由器嘅人嚟講呢,亦都會慳番選擇路由器嘅時間同埋精力嘅,亦都可以避免買錯咗路由器嘅情況,即係明明你係簽約1000m上網嘅,但係你可能會買錯咗路由器,個路由器淨係支援到500m上網喎.
咁除咗係路由器之外呢其實而家仲有好多唔同類型嘅計劃嘅,例如係連埋串流影音平台Netflix,Disney Plus,MyTV super等等嘅訂閱嘅.咁對於一啲本來就已經係睇開呢一啲串流影音平台嘅人嚟講呢,寬頻上網計劃連埋影音平台訂閱呢,可能係會更加平嘅.又例如有啲計劃呢,係會連埋空氣淨化器嘅.咁對於本身已經想喺屋企添置空氣淨化機嘅人嚟講,呢啲計劃又係可能會更加平嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
(兒童心理發展)想BB做個開心寶寶?媽媽分享Happy baby之育成
經常有人說安立寶是個開心寶寶,由出世笑到現在半歲大.最近有個剛生BB的朋友問:安立寶何時開始經常笑?我回想一下,好似一出世就已經是這樣?可能安立寶是個天使寶?不過再認真想想,可能和我十分注重BB嘅的心理發展有關,總括來說育成happy baby有三大秘訣,和大家happy share.
1.滿足BB生理同心理需要
初生BB嘅笑容被稱為「天使的微笑」,其實呢個時期嘅笑係冇意識嘅,多數係生理性微笑,唔係BB自主嘅情緒表達,佢哋如果成日笑,即係代表佢好滿足好舒服,瞓得好食得飽唔熱唔凍冇臭片噏住,先至會舒服到笑.安立寶初生嗰時成日都瞓瞓吓笑到咔咔聲,聽到媽媽冧晒~
到BB大少少,佢哋就唔再淨係食痾瞓,清醒時間長咗,喊又喊多咗,開始識得所謂「扭抱」,其實係需要安全感,呢個係BB嘅本能,當BB喊嘅時候有人立即回應佢,俾到安全感佢,會令佢哋嘅大腦唔需要優先處理舒適同安全,唔需要擔心自己嘅安危,大腦就會有空間去發展探索世界嘅部分,放心咁去成長,對佢身心都有好處.唔需要用喊去要求關注,自然笑多啲開心啲~
2.對BB笑多啲,保持輕鬆心情面對BB
2,3個月開始,BB視力好咗,開始會凝望人嘅樣貌,佢哋就好似舊海綿咁,見到咩嘢就記入去個腦度,繼而模仿人嘅表情,再學習情緒嘅表達.啲BB好敏感,雖然佢哋未識講嘢,但係照顧佢嘅人嘅情緒佢哋係感覺到,你係開心,輕鬆,對住佢笑嘅,佢就會跟住你開心笑.相反,照顧佢嘅人煩躁,堅張,黑起塊面,BB都會感到不安.所以如果自己情緒真係好差,寧願放低佢去冷靜吓,好過夾硬抱住佢將自己嘅負能量傳俾BB.
基本上由安立寶出世開始,只要佢一望向我,我就會即刻對住佢笑,配以輕鬆嘅語氣同佢講嘢,希望佢見到開心嘅媽媽,雖然有時真係攰到面癱,但係只要安立寶一擰過嚟,幾攰都會擠出笑容回應佢,呢個係媽媽嘅堅持.
3.讚多啲BB,俾多啲鼓勵,避免負面說話,令BB喺愉快嘅環境學習同成長
以前嗰代人可能鬧多過讚,但相信新一代嘅教育方式都傾向正向教育,正向教育能夠令小朋友培養自信心,有自信心先會有能力面對呢個世界.試諗吓由細到大做咩都俾人睇死/教訓/比較,自己都唔信自己做得到,咁將來大咗又做得到啲乜?稱讚同鼓勵令BB更願意去做你想佢做嘅事,變相學習能力都相對提高.
我讚安立都讚得幾多㗎,安立寶學嘢學得算幾快,暫時最顯著嘅係喺加固方面,佢肯食我就讚佢叻,食完又拍晒手,令佢好願意自己食嘢,加固冇耐已經識得拎匙羹擺入口同埋用飲管杯,最近仲發現教佢玩玩具佢識得重複我做嘅嘢!營造一個愉快嘅環境對學習好緊要,俾著你返工做咩都俾人鬧或者唔俾你做,你都寧願少做少錯唔做唔錯啦係咪?(笑)
順便講吓成日聽到但有科學研究反對嘅說法:
1.唔好成日抱由得佢喊
人類BB比較堅強⋯但只要諗吓自然界嘅哺乳類動物只要離開媽媽,就算有人工餵飼都多數會夭折,點敢由得佢喊⋯BB經常被忽視係會增加嬰兒猝死症嘅風險,好驚呀⋯
2.喊吓對個肺好
BB出世喊係肺功能良好嘅象徵,但之後成日喊其實對佢唔好,生理上會入風肚痛,嘔奶,心理上會破壞佢對人嘅信任.想練肺嘅話其實笑仲有效,不過注意唔好俾BB笑得太勁太耐,會令佢過度興奮過度刺激.
3.BB成日喊係冇安全感
一歲半前其實相反,BB識喊先係有安全感嘅表現,因為佢對主要照顧者(通常係媽媽)建立咗依戀關係,知道自己喊會得到回應,佢先至會用喊嚟呼喚主要照顧者.只要媽媽理返佢就好快收聲,媽媽喺度佢可以同其他人玩,媽媽行開吓佢會不安但不至於喊到癲咗,咁都係安全型依戀,係最健康嘅關係,呢種心理狀態會影響到BB日後交友,戀愛,甚至婚姻,家庭.一歲半後BB就可以同兩至三個人建立依戀關係,通常係爸爸,爺爺嫲嫲公公婆婆或工人姐姐,然後越嚟越多,越早俾佢同多啲人接觸可以令佢嘅情感分散建立,可以接受其他人照顧同社交.
安立而家見親鏡頭就笑,除非肚餓眼瞓,如果唔係基本上任抱唔嬲,最乖係次次見太嫲都好合作,就算瞓咗摷醒佢都笑到見牙唔見眼,同其他小朋友玩,見到陌生人又好開心~真係世界級世界仔⋯XD!希望每個BB都開開心心,成日笑哈哈~
Text,Photo:安立媽媽


text:
筆者大學四年生涯入面,可以話見盡學生做group project既百態.有同學會太過認真,有同學會太過獨裁,有同學會咩都唔做,有同學會最後一刻先做.無數人因為group project而相識,成為大學知己,又有人因group project而鬧番,成為陌路人.但group project入面最怕一種人就係deadline Fighter,佢地既功力可以令到你臨present前都會食唔安訓唔落.
deadline Fighter係唔係廢呢?咁又未必,佢地有時都會好高分,或者每次都唔會低分,因為佢地臨交功課之前果幾日先做,所以有一股破斧沉舟既決心,只許成功就不許失敗,因為做唔哂份功課就玩撚完.呢班人唔會做功課果時死磨爛磨,佢地知道自己唔可以再浪費時間.佢地既效率或者點都好過一班攤長慢慢做既人,佢地做下又分心做下又分心,未必交到好貨仔.
但問題就黎啦,依家唔係講緊個人功課,你自己既功課我理得你地幾時做?你唔交都唔會關我事,但最大問題係大學唔係單細胞生活,仲有一樣野叫做group project,每個組員都要各自做自己果部份再統合,變相大家交貨既時間就好重要,你一遲左交,執格式同埋文筆既同學仔就會做唔切,或者係到通頂死埋比你,冇理由你自己遲交,都要人地陪埋你通頂唔訓架?
如果遇著水平一般既deadline Fighter,做野又差,又死都唔肯交貨既,我就真係寧願要個free rider.因為我都有心理準備係要幫佢執手尾,所以點都會分最簡單果part比佢做,就算佢亂9咁黎或者係晏交,我都有時間或者唔使花咁多心機幫佢執.有時候deadline Fighter做野既模式就係同普通人唔一樣,因為人人都有唔同既project,所以一般都唔會最後果刻先做,大家一有時間就做左先,費時到時大家要搞其他野唔得閒做,但死線戰士往往就會笑你班友神咁早開始做,太早做好似唔著數,或者浪費自己寶貴既時間.到交果時呢就最後一刻先交,但自己唔係做收尾果個,變相煩到其他同學仔.
如果話佢地呢,又怕傷和氣,因為佢起碼有交,你吹佢唔漲,佢可以話自己慣左咁做野,大條道理話自己交到貨就冇問題.唔話佢呢?佢就更加認為自己係冇問題,唔會放我地在眼內,去到呢個情況就真係左右做人難.但諗深一層,大家可能會認為筆者係到無的放矢,無病呻吟,但社會上,往往就係就要互相遷就,如果要成組4個組員遷就另外既人,咁樣真係公平咩?提早做,真係有唔好咩?同學仔最好一分組果時就講清楚,唔好一開始話好好好,之後約出黎就唔見人,下下打人情牌要人地同你一組,咁樣只會令自己無面,比人係背後到笑.
做人就唔可以咁自私,唔係話交完就算,咁樣做同班mk仔唔用套,搞大人地個肚之後話唔關自己事有咩分別? 大家都係顧住自己,唔理自己做完野既後果.
老老實實,deadline fighter唔一定係廢,但真係好煩,由你一叫佢快d交貨果刻,就注定前世係欠左佢.deadline fighter可以做既,就真係自己企出黎話要包底收尾,自己夜車就自己開,唔好搞到其他同學仔,畢竟唔係人人都係deadline fighter.


text:
-
bacheca嘅發音發音人 Heracleum (男,來自意大利) 男,來自意大利發音人 Heracleum
User information
Follow
1票 好 毋好
添加到喜愛嘅發音裡肚
下載報告
-
bacheca嘅發音發音人 Alchimista (男,來自意大利) 男,來自意大利發音人 Alchimista
User information
Follow
1票 好 毋好
添加到喜愛嘅發音裡肚
下載報告
-
bacheca嘅發音發音人 Lucarocks (男,來自意大利) 男,來自意大利發音人 Lucarocks
User information
Follow
0票 好 毋好
添加到喜愛嘅發音裡肚
下載報告
-
bacheca嘅發音發音人 Ravax (男,來自意大利) 男,來自意大利發音人 Ravax
User information
Follow
0票 好 毋好
添加到喜愛嘅發音裡肚
下載報告
-
bacheca嘅發音發音人 mdafmj (男,來自意大利) 男,來自意大利發音人 mdafmj
User information
Follow
0票 好 毋好
添加到喜愛嘅發音裡肚
下載報告
-
bacheca嘅發音發音人 Ciapino (男,來自意大利) 男,來自意大利發音人 Ciapino
User information
Follow
0票 好 毋好
添加到喜愛嘅發音裡肚
下載報告
-
bacheca嘅發音發音人 maryintown (女,來自意大利) 女,來自意大利發音人 maryintown
User information
Follow
0票 好 毋好
添加到喜愛嘅發音裡肚
下載報告


text:
五四運動
五四運動係中華民國一次社會運動,1919年5月4號喺北洋政府治下嘅京兆地方發生.呢次運動包括以青年學生為主嘅學生運動,以及廣大市民同商人等基層同中層都有廣泛參與嘅社會運動.成個運動包括示威,遊行,請願,罷課,罷工同暴力對抗政府等多種形式.事件起因係,第一次世界大戰結束之後,喺巴黎和會,列強將德國喺山東嘅權益轉讓畀日本,即係山東問題.當時北洋政府唔能夠捍衛國家利益,協調失敗,引起國人極度不滿,從而上街遊行以及罷學,罷工,罷市表達不滿.當時最著名嘅口號之一係「外爭國權(對抗列強侵權),內除國賊(懲處媚日官員)」「捍衛主權,內除國賊」.卒之中國代表冇簽到《凡爾賽條約》.
廣義上來講,五四運動係一次影響深遠,規模龐大嘅文化運動,包括早前「新文化運動」,對中國近代嘅政治,社會,文化,思想影響極之大.台灣教科書將五四運動同新文化運動拉埋一齊講,兩者合埋叫「五四運動」.
背景[編輯]
新思想嘅傳播同埋白話文運動[編輯]
西方思想喺晚清,尤其係甲午戰爭(又叫「中日黃海大戰」)之後大量傳入中國,並對年輕一輩中產生咗影響,但係,喺民國初年呢種影響隨住《新青年》等刊物嘅發展以及白話文運動嘅推展,自由,反抗傳統權威等嘅思想,影響咗學生以及一般市民.
北京大學為首開始改革[編輯]
中國嘅教育制度喺清末嘅新政之中已經學習西方同埋日本嘅學制,到咗民初,高等教育獲得進一步嘅發展,喺北京大學校長蔡元培嘅領導下,引進咗開放嘅學風,提出「思想自由,相容並包」嘅辦學方針,李大釗,陳獨秀,章士釗,胡適,辜鴻銘(英國文學),劉師培,魯迅(周樹人,教中國小說史),錢玄同(教音韻學),吳梅(教戲曲史),劉半農(教新文學)等俾人請咗喺北大教書,同時培養學生獨立自主開放進步嘅思想同埋精神,呢種思想同埋精神成為咗五四運動嘅重要動力.
民初以來嘅反日以及國恥情緒[編輯]
1915年,日本提出二十一條,北洋政府喺5月9號,接納咗其中大多數嘅要求,呢啲原本日方要求保密嘅協定,俾新聞界知道咗,激起咗民族主義嘅情緒,令中國知識分子同埋民眾對於日本以及「賣國」嘅政府強烈不滿,被認為係國恥,同時亦引發唔少嘅反日活動,呢種情緒喺五四運動裏面進一步發展而發揮作用.1917年8月14號,北京政府向德國宣戰,成為咗第一次世界大戰嘅「參戰國」.1918年初,日本向段祺瑞控制嘅北京政府提供咗大量貸款,並且協助組建同埋裝備一支中國參戰軍,啲貸款重俾人用喺安福國會龐大嘅賄選開支.
9月,北京政府同日本交換關於向日本借款嘅公文,作為借款嘅交換條件之一,又交換咗關於山東問題嘅換文,主要嘅內容有:
北京政府喺換文入面,對日本嘅提議「欣然同意」,駐日公使章宗祥向日本政府親自遞交換文,後嚟俾北京學生打.中國對德宣戰,同日本一齊都係戰勝國,但係德國喺山東嘅權益就收唔返,反而俾日本擴大咗,呢一份換文就成為巴黎和會上日本強佔山東嘅藉口.
導火線[編輯]
1919年1月,第一次世界大戰戰勝國喺法國巴黎召開「和平會議」,喺會議上,中國政府代表提出廢除外國在華勢力範圍,撤退外國在華駐軍等七項希望,取消日本強加嘅「二十一條」及換文嘅陳述書,但被拒絕.巴黎和會冇當中國係戰勝國,決定將德國喺中國山東嘅權益轉交日本,只係歸還八國聯軍侵入北京時被德國掠走嘅天文儀器.北洋政府重準備喺呢條合約上簽字.消息傳到中國之後,北京學生群情激憤,學生,工商業者,教育界同好多愛國團體紛紛通電,斥責日本嘅無禮行徑,並要求中國政府堅持國家主權.喺呢種情況下,和會代表提出關於山東問題嘅說帖,要求歸還中國喺山東嘅德租界同埋膠濟鐵路主權,以及要求廢除《二十一條》等合法條件.但結果,英,美,法,日,意等國唔理中國民眾呼聲,終於喺4月30號簽訂《協約國和參戰各國對德和約》,即《梵爾賽條約》,仍然將德國喺山東嘅權益轉送日本.喺巴黎和會中,中國政府嘅外交失敗,直接引發中國民眾嘅強烈不滿,從而引發五四運動.


text:
好聲好戲|陳安瑩隔9年重返TVB 專業配音員參賽:拍攝時喊左2次
《大整蠱》播到尾聲啦,下星期一同樣時段將會播出新節目《好聲好戲》,作為曾志偉王祖藍空降做高層後嘅九大綜藝節目,呢個配音比賽真人騷搵嚟唔少舊人回巢,除咗有劉江擔任導師,呢日有人喺預告中發現「傻姑」陳安瑩蹤影﹗佢接受《香港01》訪問時話:「係呀我有份參賽.」
預告片出街後有列出12名參賽者,包括馮盈盈,張振朗,陳自瑤,黃翠如等,赫然發現「陳安瑩」名字,討論區有人發文,問係咪同名同姓演員,事關陳安瑩早已是專業配音員,足夠資格做導師而非參賽者.陳安瑩1979年第8期入選無綫電視藝員訓練班,畢業後曾三度飾演金庸小說筆下嘅儍姑一角.2012年王維基挖角下,離開工作33年嘅TVB.
陳安瑩接受《香港01》訪問時話:「其實好多朋友知我參加都O晒咀.當日係王祖藍打嚟邀請,當時佢話自己返去搞嘅第一個節目,關於配音比賽想我參加,不過就唔係導師而係參賽者,我諗當下佢都有少少怕我介意但其實真係無.因為大家一直都知我係個演員,但其實都做咗配音員好多年,內地有《聲臨其境》但香港真係未試過有同類講配音嘅節目,可以推動下配音呢一行,畀大家知唔止演員難,配音都需要專業訓練,所以我決定參加.」
相隔9年再返TVB電視城,陳安瑩話一切都好熟悉,見返好多朋友:「除咗其他參賽者基本上台前幕後都識.前後拍攝三日已經完成工作,其實我屋企無電視又無特別上網睇,有人問我預告喊乜我真係唔知係邊幕.記得拍攝時我喊左2次,配音時有喊講嘢時都有喊,有一個位係面對LISA姐,以前我成日同佢做主僕,嗰刻諗起以前好多合作點滴,我同佢講LISA姐你知我演戲時係點,依家終於知埋我配音時係點樣.」


text:
深圳補牙記—細窿唔補,大窿有排頂我自細就好鐘意食甜野,可能加埋擦牙唔夠認真,蛀牙搵上門.我本嚟系唔想理佢嘅,因為一開始我覺得牙痛嘅程度仲系可以接受嘅,就系體檢個陣醫生拿只野去督,嗰一下真系痛到眼淚都出埋嚟,而且仲被鬧,叫我快點去醫院補返.
但系正因為每次體檢個下整到痛到要命!搞到我好驚去醫院整牙.
近排牙痛程度系真系難頂…訓都訓唔到教!真系應左「牙痛唔系病,痛起嚟挪命」!所以我決定去將牙補翻…
朋友有推薦幾間醫院,但系香港補牙好貴啊!我叫大陸嘅朋友幫我推薦下醫院,最尾去左朋友洗牙嘅地方維港歡樂口腔,因為佢講佢起個度嘅體驗感幾好,醫生經驗豐富,手勢溫柔!
我去之前search左好多哩方面嘅資料,同自己做左好多心理建設,行進醫院個陣仲系好驚,不過一路上問嘅工作人員都好有耐心,加埋有朋友幫手,後尾慢慢就冇甘緊張.
訓起診療椅個陣真系有種任人刀刮嘅feel…補牙嘅過程真系會酸軟!牙齒比較敏感,醫生話我應該早點來整…我都後悔自己冇早點來睇,依家幾難頂都只可以頂硬上啦...不過要比個good個度嘅醫生同護士,一邊整一邊安慰我,手法都好輕柔,又快又專業,所以我總體體驗感都系唔錯~
真系希望本港嘅醫生都可以學下,態度溫柔d…
有蛀牙嘅朋友都要儘快睇醫生!慳錢慳時間!小窿唔補,真系會自己挪來受!仲有就系推薦大家去大陸睇醫生哈哈!平唔止一半!
牙科小Tips:


text:
國立陽明交通大學管理科學系
112年繁星推薦 - 第一類學群
- 代碼
- 01302
- 招收人數
- 6人.(去年:6人) 不計入外加名額
- 繁星申請規定
- 在校總學業成績前20%.(去年:前20%)
- 採計科目
- 國文,英文,數學A
- 學測檢定標準
- 分發比序項目
- 111年比序結果
- 錄取人數 / 招收名額: 6 / 6
- 詳細申請資訊
本站查詢結果僅供參考,若與簡章內容不符,概以正式簡章為準.
校系資料
更多歷史資料
- 111年國立陽明交通大學第一類學群至第七類學群各校系錄取標準一覽表
- 110年國立陽明交通大學第一類學群至第七類學群各校系錄取標準一覽表
- 109年國立陽明交通大學第一類學群至第七類學群各校系錄取標準一覽表
- 108年國立陽明交通大學第一類學群至第七類學群各校系錄取標準一覽表
- 107年國立陽明交通大學第一類學群至第七類學群各校系錄取標準一覽表
- 106年國立陽明交通大學第一類學群至第七類學群各校系錄取標準一覽表
- 105年國立陽明交通大學第一類學群至第七類學群各校系錄取標準一覽表
- 104年國立陽明交通大學第一類學群至第七類學群各校系錄取標準一覽表
- 103年國立陽明交通大學第一類學群至第七類學群各校系錄取標準一覽表
- 102年國立陽明交通大學第一類學群至第七類學群各校系錄取標準一覽表
- 110年國立陽明大學第一類學群至第七類學群各校系錄取標準一覽表
- 109年國立陽明大學第一類學群至第七類學群各校系錄取標準一覽表
- 108年國立陽明大學第一類學群至第七類學群各校系錄取標準一覽表
- 107年國立陽明大學第一類學群至第七類學群各校系錄取標準一覽表
- 106年國立陽明大學第一類學群至第七類學群各校系錄取標準一覽表
- 105年國立陽明大學第一類學群至第七類學群各校系錄取標準一覽表
- 104年國立陽明大學第一類學群至第七類學群各校系錄取標準一覽表
- 103年國立陽明大學第一類學群至第七類學群各校系錄取標準一覽表
- 102年國立陽明大學第一類學群至第七類學群各校系錄取標準一覽表


text:
#ParentLicenses2009
最憎啲細路搶嘢,打尖!
據本人喺公園,playhouse打滾多年嘅經驗,大部分唔守規矩嘅細路都有一個共同點——監護人總係失蹤嘅
然而,本以為咁已經係罪大惡極,點知遇著個更加極品嘅,竟可以惡人先告狀!
話說早排同小朋友喺遊戲室碌緊一舊圓形物體,突然有個兩三歲嘅男仔衝嚟搶
本著有教無類嘅佛心,我堆起笑容好言相勸:「小朋友唔好意思,我哋玩緊.」
點知個男仔仍然繼續搶,我唯有嘗試將件嘢拎去另一邊唔俾佢掂,過程中佢家長完全失蹤
就喺佢想再搶而我拎起件嘢時,佢撲空大字形趴喺鋪滿軟墊嘅地下,然後跑去搶其他人嘢
呢個時候佢家長先姍姍來遲:「你可以唔俾佢,但你唔可以推佢!」
我解釋係佢小朋友自己搶唔到嘢跌親,點知佢竟然話:「你係大人,佢係小朋友,你見佢要撲嚟搶唔應該拎走件嘢」
Jesus!你不如話我應該拱手相讓?
實在聽過太多藉口,例如「佢重細所以唔識……」「佢係小朋友,所以你唔可以咁……」
明明就因為佢細,你先需要教;明明就因為佢係小朋友,先唔可以亦唔需要退讓
事件結束後,我同小朋友去一個有長滑梯嘅公園玩.結果又見一堆細路試圖插隊,情況惡劣到可以叫佢哋排隊唔聽,用手臂擋開唔理,捉住佢哋手臂都重想繼續打尖瀡滑梯.情急之下,我只好將佢扯開一旁,由佢喺地上打滾尖叫
Sorry,我真係唔會姑息養奸,奉勸所有放棄管教自己細路嘅家長,你唔教就人哋幫你教,到時唔好怨
讀者投稿@最憎人打尖


text:
(點解環評連個人工島都唔見左?)
(點解環評連個人工島都唔見左?)
文章發佈日期 : 2021 年 11 月 12 日
政府尋日揀咗幾間環團當做諮詢,今日就立即向環諮會交左個環評項目簡介 (Project Profile),話要開展幫明日大嶼人工島做環評.只係過咗一日就當諮詢完立即上會,可見今時今日公眾意見真係賤過地底泥.
民意梗係要被「精簡程序」,但係依家政府交個份環評張圖,原來連個人工島確實個邊界都未準備好,島上嘅用途完全未有概念,就照交上去話要環諮會做環評,程序上完全亂到一個點.
你交出黎個島上面既具體用途乜都冇,做動物實驗室定核電廠都唔知 (只係透露可能會有個焚化爐),連個島個形狀同邊界又冇,你突然變番2000公頃同縮到成為一個「睇你唔島」更加唔知,你教我究竟要評估一個「估你唔島」乜野環境影響?
負責準備既公司ARUP (奧雅納工程顧問)收左前期人工島研究撥款2.2億,其實早前已經收過一次團結香港基金錢做人工島代言,個董事聲稱「數據顯示」個島既浪唔會高過2米,被天文台前台長林超英即時駁斥有記錄過5米,今日連政府都承認左唔係事實.依家交份咁「估你唔島」既環評文件,又再一次打破左啲所謂專業顧問團體既底線.
雖然我地完全唔收財團政府錢做研究,但都要講句公道說話,你收得人2.2億咁多錢做研究,就要有番做研究基本既倫理,門面都唔該交番2.2億既貨仔出黎,依家連個人工島有幾大都冇就照交功課,當然可以當公帑係必賺生意或者當交功課,但係代價就係做衰做爛自己個朵,雖然佢地可能唔太介意.
我地會繼續跟進環評研究成個過程,好戲將會陸續有黎,關注明日大嶼人工島既朋友都係時間開工喇!
(坪洲填海關注組 對 人工島開展法定環評程序 之 回應)
#慳啲啦
(明日大嶼環評研究斬件上馬 睇完工程簡介圖嚇一跳)
和朋友分享 Share with your friends


text:
資料引用/摘錄:保良局顏寶鈴書院官網,schooland,topick,教育王國,中學概覽2019/2020
當大家努力地為呈分試奮鬥,有冇諗過將來要讀咩中學呢?可能大家都想報讀位於土瓜灣既保良局顏寶玲書院,小編認為呢間書院深受家長同埋同學歡迎.其實,佢係一間直資英中,因為學校注重學生嘅體育同音樂發展,所以吸引唔少人報讀.再者,近年學生亦係公開試考取好成績.網上都有唔少對呢間學校既正面評論,咁究竟呢間學校有咩特色呢?眾所周知,保良局顏寶玲書院係一間直資學校,可能大家都會好關心學費問題.如果想報讀呢間學校,面試前有乜嘢要注意呢?今日Tutor Circle 尋補嘅小編就會同大家一一拆解,介紹一吓保良局顏寶玲書院.
目錄
學校簡介
圖片來源
首先,保良局顏寶玲書院係2003年由保良局創立,擁有約17年嘅優良教學,為一所土瓜灣直資男女學校,屬於千禧校舍.本校主要以英文作為教學語言,本校嘅校訓係「愛敬勤誠」,而學校嘅辦學宗旨係為學生提供理想學習環境,營造關懷,愉快之校園文化.注重五育均衡發展,培養語文能力,批判思維及主動學習精神,追求卓越,積極面對廿一世紀之挑戰.學校亦設立IB課程,為學生提供多元化嘅教育.現時,全校開24班,教師為82人,班師比例約3.42,與大部分學校相似.按照「教育局中學學位分配辦法」收生,幾乎全部學生都係嚟自Band One嘅小六畢業生.
[延伸閲讀](補習社推薦)挑選補習社的四大原則 & 離島區補習社推介
[延伸閲讀]Zoom上堂小技巧 屋企環境不佳不方便上堂?
學校特色
1. IB課程
圖片來源
另外,相信有唔少同學都可能想係高中時期修讀IB課程,如果你有呢個諗法,保良局顏寶玲書院就啱晒你啦!顏寶鈴書院喺2015年開始推行兩年制IB-DP國際文憑大學預科課程,深受同學歡迎,皆因學校係呢個課程給予學生嘅資源豐富,每一班嘅人數只係得7至25位學生,實施小班教學,更加容易跟進同學嘅學習表現.不過,本校仍然為初中學生提供傳統課程,大部分既初中學生都會跟住老師既教學進度去學習,但係IB課程追求自主學習,從多角度思考,所以如果高中學生一開始就修讀IB課程,可能會覺得吃力,始終IB課程既考試同DSE考試都會有唔少嘅分別.為咗幫助學生更容易掌握IB課程嘅考試技巧,學校會為選修IB的中四學生先提供一年制IGCSE課程,再涵接至中五開始的兩年制IB-DP學制.
2. 課外活動
除此之外,各位同學係唔係希望可以參與唔同嘅課外活動,享受多姿多彩嘅校園生活呢?保良局顏寶鈴書院有唔同既學會,例如:童軍丶足球隊等等.雖然學校有唔同嘅學會,可以供學生參與,但係大家要記住真係揀一啲符合自己興趣嘅學會,因為除咗參與課外活動之外,大家仲要俾心機讀書,如果參與太多活動,可能會弄巧反拙.不過,小編好鼓勵中一嘅學生參與唔同嘅課外活動(當然,大家要平衡到讀書同埋參與課活動嘅時間),因為除咗可以識多啲朋友之外,仲可以增加對自己嘅肯定,希望大家可以開開心心地渡過喺中學最寶貴嘅六年.另外,學生喺課外活動方面亦都攞咗不俗嘅成績,例如學生喺第20屆全港中小學普通話演講比賽九龍區初中組中,獲取金獎,銅獎同埋最佳口才獎等三個獎項,可見,學校係課外活動方面都培養左唔少有潛質嘅學生.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
設施
圖片來源
然後,相信有唔少同學都好期待中學校舍,可能同小編一樣,會幻想校舍好大好靚.保良局顏寶玲書院絕對係大家嘅夢想校舍,因為書院佔地7000平方米,而且仲有好多唔同嘅設施.等小編同大家介紹一下啦!
主樓設有中藥研究中心,輔導教學室,電腦室,演講室,會議室,附樓座之禮堂,多用途禮堂,健身室,學生活動室,跑道及跳遠沙池等;新翼設有全天候恆溫泳池,學生宿舍,天文氣象科學中心,音樂練習室,觀星角等,令大家有一個開開心心既校園生活.假如你想要多啲空間,係一間面積大既學校讀書,報讀保良局顏書玲書院絕對係一個唔錯嘅選擇.
學費
本校為直資學校,全年學費約 $34,700,詳情請參閱官網.
此外,學校亦會收取家長教師會會費,為100元.
面試前有咩要留意?
圖片來源
另一方面,每一年淨係招生講座,都有唔少家長出席,而入學面試更加係「爭崩頭」,究竟要點樣先可以有比較大嘅機會入讀本校呢?
- 摘錄某位家長係教育王國所提供嘅資料,顏寶鈴書院要求學生具備「讀得,玩得,講得,品德」四大條件,面試先看考生是否「讀得」,「講得」和有「品德」.小編認為學校係想睇大家可唔可以放膽去表達自己既意見,所以不妨喺屋企可以對住鏡子練習,令自己係面試場地唔好咁怯.
- 而且,假如考生霸佔整個發言時間,不回應對方的提問等行為,會把該考生的社交能力評核為較弱,被學校取錄嘅機會就會較微,所以大家一定要尊重其他考生,回應左佢哋嘅意見先,然後發表自己嘅意見,同埋唔好霸住成個發言時間,如果唔係就好扣印象分㗎啦!
小編以上所提供嘅注意事項並非「仙丹」,唔係跟住做,就一定可以入讀本校,只不過俾大家作為參考.不過,小編十分肯定就係假如大家有意入讀本校,必需具備良好嘅成績同埋操行,希望大家都可以順順利利入讀心儀既學校.由於保良局顏寶鈴書院系一間受盡學生,家長歡迎嘅學校,所以競爭力十分大,大家要系面試前做好準備,令自己系面試既時候得心應手.
總結
總括而言,保良局顏寶玲書院係一間深受家長歡迎嘅學校,每一年都有好多學生報讀.不過,小編係教育王國見到有家長表示學校功課多,會比較催谷學生既成績,所以大家要留意!向呢間學校作出申請之前,要衡量自己既能力,同埋要有心理準備,去迎接末來既挑戰!其實,呢個世界好大,全港都有好多好叻,操行好好既中學,唔需要局限於自己一定要讀名校,當然保良局顏書玲書院系一個唔錯嘅選擇啦!講到尾,大家搵學校嘅時候,最緊要係揀一間適合自己.始終大家起碼有六年時間系中學度過,希望系來年各位小六學生都可以入讀自己心儀既學校,享受校園生活.
[延伸閲讀](名校中學)港島中學 出產著名校友
[延伸閲讀](義工活動)疫情肆虐 向你介紹五大網上義工活動
[延伸閲讀](名校中學)迦密主恩中學 主打社會精英
此文章純屬blogger個人分享,並不代表本網誌立場.
*本文根據了保良局顏寶鈴書院官網,schooland,topick,教育王國,中學概覽2019/2020
想追返學校進度?Tutor Circle尋補有超過35,000個三大導師,最快兩小時幫你搵一個優秀既上門導師!
DSE讀得咁辛苦,想活用知識黎賺下外快?
緊貼尋補 Blog,Facebook , Instagram同 LinkedIn,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp sample 補習網 數學補習
大學五件事 綜合格式


text:
回到全職崗位後,心裡滿滿的『不放心』.因為我而家呢份全職係比全職更全職,經常要OT,每日OT三四個鐘係閒事…中間本應係休息時間都需要繼續工作時,我會專登申請離開崗位一陣,飛奔返屋企睇吓班大帝兼餵食執屎.收工後再去做寵物保母,持續咗幾日之後…我已經連失眠問題都消失了,一撻上床就秒睡.
有晚凌晨三四點,糯米雞不停『喵喵~』,原本熟睡嘅我起身望望佢…
原來佢半夜瀨屎了.我抱起佢入沖涼房,除屎片,調較至合適嘅水溫為佢洗屁股,搓吓捽吓,我眼眶嘅淚水滴咗落自己手背上…
我唔知我自己喊咩,可能係平時累積嘅委屈,可能係太攰,但一定唔係見到有屎而喊.
人哋以前成日講『久病床前無孝兒』,即使有幾愛有幾孝順,或者照顧得耐了,心都會攰,會被逐漸蠶食,會變得掛住以前無拘無束了無牽掛嘅日子.呢半年雖然可以對外人嚟講,可能會覺得唔係好耐啫.但係我嘅感覺其實係度日如年,可能因為我曾經停留過喺無業階段,每日都淨係喺屋企等廣告商睇中我搵我賣吓廣告賺生活費…你知道嗎?無業日日無所事事等糯米雞屙屎真係好悶.
由全職變無業,再變兼職,再全職,我而家已經唔需要大家同我講加油了,因為我早已盡全力,早已捨棄自己的所有.
我淨係想喺FACEBOOK收少啲每事問每事炳PM,有時間嘅我會想瞓個覺…


text:
年頭到而家個市都keep住上上落落,有少少資產嘅朋友,都會諗到揸返啲金用嚟避險再搏升幅.雖然金價喺3月突然一插,嚇咗大家一跳,但而家睇返就知咩叫真金不怕洪爐火,金價係咁咦跌兩嘢,之後就係咁升,咁多樣資產之中,黃金作為避險之王,真係冇得輸!今時今日到各國又大開水喉,黃金呢排係咁衝,好多人都覺得挑戰歷史新高指日可待.
不過當金價升到咁,值搏率仲有幾多就真係見仁見智.如果唔想呢個時候衝入去搏,亦都可以考慮買入其他避險貨幣,例如以下呢幾隻:
向來被視為標準避險貨幣嘅日圓同瑞士法郎,上半年表現都算係咁,起碼有得賺先!尤其香港人至愛嘅Yen,大家咁鍾意去日本,雖然而家飛唔到,但疫情好返啲嘅時候,拎住啲平嘅Yen去日本玩,係咪更加開心呢?退而求其次,大家咁buy日本嘢,上網買日本名物用平啲嘅Yen,都慳返唔少啦!至於瑞士法郎由年初起走勢持續平穩,加上瑞士央行長期維持超低利率,難怪避險貨幣之王嘅地位亦相當穩固.
至於其他貨幣經歷大挫後,其實都收復返唔少失地.雖然其中英鎊跌得幾傷,年頭買咗就要損手大約6%,但其實英鎊最差嘅時間係跌穿過公投脫歐嘅底,而家已經升返唔少架啦!另一方面,英鎊同澳紐加元都係平時香港人換外匯嘅大熱之選.尤其家長們為咗響海外留學嘅仔女,平日都要換定啲做洗費.上半年呢幾隻都跌咗,不妨可以考慮換定多啲.
不過無論您買咩外幣都好,最近要係個價靚.用Citi Mobile App嘅銀行成本價換外幣,0%差價換完嘅錢放喺戶口,等佢升值又得,留返做海外提款同消費又得!就算平日喺外國網站買嘢,都可以透過Citibank Global Wallet直接用外幣比錢,零手續費之餘仲唔需要擔心個rate唔夠靚,等您放心盡情shopping!


text:
Ruby Liu MY
一站式心理自療平台,紓解情緒,照顧心理健康.
(原文刊登於心導遊+ 協辦機構說書人網站,由心導遊+ 作出編輯)
呢D病名聽得多,但係你了解嘅有幾多,誤會嘅又有幾多? 小編補充:大家睇完可能會覺得自己中左幾樣咁,其實呢個反應係好常見,正如有時睇其他生理病嘅病徵時都會覺得自己中少少咁.有無病唔係自己講嘅,而係由專業人士判斷,假如你嘅情緒受到困擾,日常生活開始受影響,就考慮搵人幫手啦.
有抑鬱症嘅人會持續兩個星期或以上,係大部份嘅時間裡面,覺得抑鬱,或/及好難有開心嘅感覺,對事物失去興趣,瞓覺同胃口可能都會有改變:可能係瞓好多或者失眠,可能係無胃口或者食好多,好難專心,好易累,覺得自己好無用好無用,甚至有自殺嘅念頭.
佢地唔係唔想開心,相反,佢地好想擺脫呢種感覺,呢種感覺一D都唔好受,但就好似一大舊黑雲跟住你,好似每一步都踩落泥漿咁,好重好重.抑鬱症唔係一種選擇.任何人都可以有抑鬱症,同你堅唔堅強無關.就好似傷風感冒咁,我都唔想打乞痴㗎,我都唔想發燒㗎,對有抑鬱症嘅人來講,同樣地,我都唔想唔開心㗎,我都唔想覺得自己無用,你同我講「大把人慘過你啦」,「點解你咁渣咁脆弱少少事都承受唔到?」,只會令我更傷心,作為朋友,陪伴同聆聽已經好足夠!
顧名思義,有廣泛焦慮症(或稱經常焦慮症)嘅人會經常為不同嘅事情感到焦慮或擔心,而擔心嘅內容則涵蓋生活上多個範疇,例如學業,工作,健康,人際關係等,有D甚至會驚自己擔心得太多而變成痴線(事實係唔會嘅).呢D憂慮通常都同現實不成正比,因此會成日比人話佢地係過度緊張.
對佢地嚟講,擔心好似無時無刻都出現,好難控制,而且仲會令到個人坐立不安,精神唔集中,或者腦海一片空白.由於長期處於緊張狀態,肌肉繃緊,個人好易攰,容易炆,甚至發脾氣.佢地好多時瞓覺都瞓得唔好,容易瞓唔著,或者瞓瞓下都會扎醒,跟住就會擔心第日返工返學會唔夠精神.總之就係成日都覺得唔安樂,有D仲會覺得恐怖嘅事情隨時都會發生咁.
身邊嘅人會成日話佢地諗多左,跟住就叫佢地放鬆D.佢地有時都知道自己擔心得太多,但係就總係放鬆唔到.有時因為擔心對方而問多兩句,會比人話煩;預備充足D,又比人話浪費時間.其實佢地自己都好辛苦,朋友,唔好心急改變佢地嘅擔心,陪伴就可以啦.
坊間對強迫症嘅理解多數係洗手同check下有無閂好門窗,但其實強迫症會以好多唔同嘅形式出現.有強迫症嘅人會重複地,持續地有入侵性嘅想法,衝動,影像,因此要被迫重複做一D特定嘅行為黎舒緩呢D諗法產生嘅焦慮.其實患者通常都意識到呢D諗法或者行為係唔理性嘅,但就算佢地意識到,佢地都冇辦法去擺脫呢D諗法同埋伴隨而來嘅焦慮,結果就會令到佢地更加心急同擔心,嚴重影響佢地嘅生活作息.
唔理解嘅人,就會問「點解你可以為咗洗手遲到?」,「你搵D野分散注意力咪得囉」;「你明知自己會check野就預早D出門口啦」,「咁大個人,少少野都控制唔到? 」唉,希望你明白我唔係特登架,你鼻敏感都無得唔打乞痴啦.
驚恐症呢個名好少聽,但其實十分常見!要認識驚恐症,首先要知咩係驚恐發作 (Panic Attack).驚恐發作係幾分鐘到十幾分鐘內有湧現一種非常突然,非常強烈嘅驚恐,徵狀有心跳加速,出汗,手震/成個人震,好似唞唔到氣,覺得窒息,心口唔舒服,作嘔,頭暈,沾寒沾凍,手腳麻痺或刺痛,甚至感到唔真實.
突然間有呢D徵狀,一個人會好易以為同埋會好驚自己係咪會失控或者痴線,或者好驚自己會死.當一個人出現驚恐發作後一個月或以上,變得好擔心會再驚恐發作,情況嚴重到對生活造成影響,造成好大困擾,咁就好大機會係有驚恐症.
英文用‘‘Attack”呢個字描述得好好,驚恐發作真係好似一個襲擊咁,殺你一個措手不及.如果身邊有朋友有驚恐症,我地唔好急於challenge佢,「你放鬆D啦」,「你再諗就真係痴線」,「醫生都話你身體無事,唔好諗咁多啦」,「次次都入急症,去到又無事,你想點呀」,呢D 都係好hurt㗎. 嘗試去明白同感受佢當刻嘅感覺,陪住佢,已經足夠.
躁狂抑鬱症,簡稱躁鬱症.躁鬱症係一種情緒高漲和低落交替嘅精神病,呢個病有細分為第一型(有典型躁狂同抑鬱嘅症狀)同第二型(有輕躁同抑鬱嘅症狀).坊間成日講嘅「躁狂」,「狂躁」,以為躁底,暴力就即係「躁狂症」其實並不存在.
究竟咩叫躁狂狀態呢?處於躁狂狀態嘅人會情緒高漲,表現得好興奮,腦入面會有好多不同類型嘅聯想,會係咁講嘢同講得好快,突然好自信,對所有事都好有熱情好多意見,全日都可以維持興奮狀態,唔係好需要瞓覺.佢地仲會有衝動嘅行為,可能係狂買野,做高風險投資,巨額賭博,進行高風險性行為等等.而抑鬱狀態,就同之前介紹嘅抑鬱症一樣.
處於躁狂狀態嘅心情其實好矛盾,一方面真係精力旺盛做到好多嘢,好high,但去到某個位就會好辛苦,好攰,控制唔到自己,想訓又訓唔到,想停又停唔到.躁狂狀態完又會陷入一段抑鬱狀態,成個人又謝哂,無哂電.交替咁出現呢兩個狀態,都咪話唔辛苦.
唔了解嘅人就會覺得有躁鬱症嘅人好難捉摸,一時一樣.其實,同其他嘅病一樣,陪住佢地,明白佢地都係受個病形響,唔好怪佢地就好足夠啦,其餘嘅就交比臨床心理學家同精神科醫生幫手啦.
Ruby Liu MY
「賽馬會心導遊+計劃」心理健康推廣主任
一站式心理自療平台,紓解情緒,照顧心理健康


text:
無線上網WiFi連線成功無法上網係咩原因?
無線上網WiFi連線成功無法上網係咩原因?
點解明明wifi顯示連線成功,但係都係上唔到網㗎呢?首先第一步呢最好就係排除咗網絡商提供嘅線路出現問題嘅可能性先.咁排除嘅方法好簡單,只係需要用上網線連接你嘅數據機同埋你嘅電腦,再睇下上唔上到網.如果都係上唔到網嘅話呢,咁可能係你嘅數據機出現問題,就要打畀你嘅網絡服務供應商聯絡維修喇.咁但係如果你話唔係喎,不用上網線連接電腦係上到網,但係一經過路由器用無線wifi上網,就上唔到網啦.咁呢個時候呢就好可能係你嘅路由器出現問題.
如果你係一直用開wifi上網都相安無事,但係突然之間有一日就上唔到網.呢個時候呢上網好多人就會教你不同嘅方法例如係重啟你嘅路由器,檢查你嘅上網線有冇鬆脫,睇下wifi有冇受到干擾,試下用唔同電腦連線睇下會唔會係個別電腦嘅問題,又或者係重置路由器設定等等.咁呢啲方法如果係可以幫到你成功上網嘅話咁固然之係好啦,不過好多時候,如果呢啲方法都唔可行嘅話,可能就係你嘅路由器零件出現問題,需要更換.咁好多人都以為呢路由器買咗返嚟就可以一勞永逸,以後都唔使換啦.咁但係其實事實上呢路由器同其他電器一樣呢,都係有壽命嘅,就正如你屋企嘅電視,電熱水爐,用幾年就可能開始會出現問題.而路由器可能係24小時運作嘅,咁用咗幾年開始出現問題,其實一啲都唔出奇嘅.咁再加上可能有啲不知名嘅品牌推出一啲粗製濫造嘅路由器,咁嗰啲路由器嘅壽命可能係更加短都未定嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
嚴選健康零食過足口癮 杏仁餅係香港人不二之選
- Magical
- |
- 2019-02-26 10:18:31
- |
- 3321
- |
- 個人旅遊
成日都聽到啲人話食零食唔健康,尤其是好多父母已經唔畀啲細路食零食,對於我呢啲咁鍾意食零食嘅人,要我戒口唔食,簡直慘過死呀!咁不如我地揀啲健康零食嚟食,咪兩全其美囉!經過我尋尋覓覓後,我就力推香港人必食過嘅杏仁餅呀!呢種人人都識嘅澳門手信,絕對可以作為健康零食嫁!其實我一早就知好多澳門人都好鍾情杏仁餅,佢哋一早已經當咗佢係健康小食咁食,好似下午茶食幾件,好味又飽肚,其實我就話最適合繁忙嘅香港人,容易食兼健康,就等我解構下杏仁餅嘅好處啦!
首先杏仁餅係香港同澳門都有好多唔同嘅牌子選擇,但想要食得健康,用料係好緊要嘅,一定要揀係天然有機嘅優質用料,我試過咁多種,就最推薦英記餅家嘅杏仁餅,因為佢哋係精選泰國嘅優質綠豆,同埋嚟至美國嘅杏仁,仲配合好多唔同嘅健康配料,好似瑤柱,元貝,黑芝麻等等,最冇得輸嘅係海藻糖健怡杏仁餅,好多人食零食都驚佢好甜有好多糖份,又肥又唔健康,而英記就好創新咁用海藻糖代替蔗糖,就算唔可以食甜嘢嘅人都可以享受健康小食啦!而且佢哋嘅食物仲要唔添加防腐劑,而家真係好難搵到冇防腐劑嘅零食㗎!
既然講得係健康零食嘅杏仁餅,最主要好處係杏仁餅用綠豆,杏仁,堅果等所製成,綠豆,杏仁同堅果都係有益身體嘅食物,對於身體都有好多好處,尤其係杏仁,不但有助預防心臟病,仲可降低低密度脂蛋白壞膽固醇!至於綠豆,好多人都知係清熱解毒嘅好食物啦!而其他堅果類嘅配搭,堅果裡面含有氨基酸,同大腦發育息息相關,對大腦有很好保養效果嫁!所以我成日都講, 與其斬腳趾避沙蟲,要戒食零食咁辛苦,不如搵啲健康零食嚟食,食得開心又唔怕傷身,咁先係WIN WIN嘛!!


text:
- Goodbye HK Hello UK
太細個係唔應該有Best Friend?
港式教育著重啲乜,當然係小朋友嘅成績或者係所謂嘅成就.而啲家長嘅焦點,好自然都只係會集中响自己個天才寶寶身上.彷彿處處都係競爭同比賽,點會咁得閒諗其它同學仔,更加唔會考慮成班呢個羣體.英國嘅學校普遍係點,我得一粒「西妹」,我唔知.但佢間學校就唔鼓勵同學仔有best friend嘅個概念.原因係為咗個羣體,點解呢?
早兩日去「西妹」間private school嗰啲家長分享會,聽下班「老細」嘅進度同情況.當有個家長話個女同「西妹」好快成為best friend嘅時候,老師就立即提醒,學校係唔多鼓勵小朋"best friend"呢個概念.學校覺得小朋友(尤其是女校),响小學初期有一堆堆best friends 同peer group,就好容易做成聯群結黨,亦都會孤立咗比較慢熱嘅同學仔,而好多時嗰啲欺凌事件就係咁慢慢形成.
可能大家會同我個港產腦一樣,忍唔住會彈啲黑人問號,小朋友同邊個friend啲點控制呀?關家長乜事喎?老師話日常會盡量習慣班「老細」當班同學係一個集體,不停調位換學習嘅對手,令啲同學間習慣大家都係朋友,無高與低,best or worst.而我地做家長嘅,就應該鼓勵佢地响屋企講多啲其他同學嘅嘢,唔好比佢地講黎講去都係熟啲嗰三兩個.到年紀大些少,先自然發展啲友誼同好友都未遲.
唔知成效有幾多,但諗唔到理由唔配合.為他人同羣體著想,係香港人甚至華人嘅弱項黎嘅.


text:
(學生會介紹)UNISA HKSA
今次Kongaroo會為大家介紹一個喺Adelaide嘅學生會 - UNISA HKSA.早前我哋為咗深入了解佢哋,仲專程做咗個訪問𠻹!除咗我哋會介紹佢哋嘅莊員之外,訪問仲分為3 part,會講吓佢哋嚟緊嘅寄望,疫情底下搞咗咩活動,仲有啲想分享俾Roodies說話𠻹!嚟緊會去Adelaide讀書嘅Roodies都可以率先過嚟認識一吓同鄉先啊~ 咁到時開學做freshmen都可以淡定啲啦!
1. UNISA HKSA介紹
UNISA HKSA今年係第二年成立,內閣成員總共五個人.本身佢哋五個人私底下都熟,大家成長背景都差唔多,亦都係啱啱嚟到Adelaide.嚟到一個陌生嘅環境,對於佢哋嚟講有一班講廣東話嘅朋友特別有親切感,亦幫助到佢地融入Adelaide嘅生活.當初,佢哋嚟到Adelaide嘅時候都係透過HKSA活動識到一班香港人.UNISA HKSA 就希望可以keep住有呢個傳統或者文化,令更加多啱啱嚟到Adelaide 嘅同學都可以快啲融入呢邊嘅生活!UNISA HKSA 五位成員都係抱住呢個初心去經營呢個association.UNISA HKSA都希望喺UNISA可以繼續有一個宣傳香港文化嘅學生會,所以佢哋五個就決定接莊,以UNISA HKSA嘅身份服務香港留學生同分享香港文化畀唔同國藉嘅同學,幫助留學生以最快嘅速度適應Adelaide嘅生活.上年,UNISA HKSA 同UOA嘅HKSA一齊舉行唔同活動,例如舉辦過開sem飯,運動日同埋camping,而人數都有五十位以上!但由於UOA嘅HKSA仲未有人接莊,所以今年UNISA HKSA 會自己搞唔同嘅活動,佢哋將會嘗試吓搞campfire 希望吸引更多人參加,大家可以期待!
介紹一下Unisa HKSA 5位莊員
1. Toby Leung
讀緊Aviation Year 1,喺HKSA入面擔任President, representative of HKSA 同埋 leader of executive committee .
Toby參加過上年HKSA舉辦嘅sport day 同埋summer camp.
Toby成為executive comittee係希望可以係管理同埋舉行活動方面拎多啲經驗.
2. Jacqueline Lau
讀緊Physio year 2,喺HKSA入面擔任VP, communicating with UNISA Students Association同埋delegation .
Jacqueline參加過上年HKSA舉辦嘅summer camp, sports day 同埋開sem飯.
Jacqueline成為executive comittee希望可以透過HKSA舉辦唔同活動去識新朋友.
3. Cherry Cheng
讀緊Aviation year 2,喺HKSA入面擔任 Financial secretary .
Cherry參加過上年HKSA舉辦嘅sport day 同埋summer camp.
加入HKSA,Cherry希望可以豐富自己嘅大學生活同埋舉辦活動拎多啲經驗.
4. Kudo sun
讀緊 aviation year 1 ,喺HKSA入面擔任 GS.
Kudo參加過上年HKSA舉辦嘅 summer camp,sports day同埋mahjong competition .
加入HKSA,kudosun希望可以增加喺大學成為leader嘅經驗同埋可以識唔同嘅新朋友.
5.Michael Ho
讀緊Aviation Management year 1.喺HKSA入面擔任publicity officer主要負責設計poster同埋管理IG acc.
Michael認為HKSA比到一個機會佢認識香港人.畢竟新到一個陌生既環境,都希望識到有相同成長環境既自己人.而透過參加HKSA活動可以更快融入澳洲既生活.
正正因為Michael都係HKSA識到一班好朋友,所以佢好想繼續延續HKSA,等更多新嚟既freshmen都可以體現到同香港一樣既溫暖.亦都希望透過籌辦活動嚟磨練自己,提升自己既待人處事能力.
2. UNISA HKSA嘅寄望
由於UNISA HKSA今年成立第二年,自由度比較大,勇於嘗試舉辦唔同嘅活動.例如,喺招member方面,UNISA HKSA會向唔同國籍嘅同學交流,去吸引佢哋同埋宣傳香港嘅文化. UNISA HKSA宗旨好簡單,就係喺大學推廣香港文化同時希望凝聚係Adelaide既香港人.Adelaide唔多香港人,佢哋好希望香港人係外地都可以有家既感覺.加上Adelaide係一個小城市,人與人之間既距離可以好近,所以更加希望凝聚一班香港人.加上佢哋都十分歡迎唔同學校嘅國際學生,希望透過同其他國籍既同學交流,將香港文化帶畀佢哋.同時亦締造唔同機會從而畀我哋香港學生認識更多唔同既人甚或外國人.
3. UNISA HKSA喺疫情底下有咩搞?
上年由於疫情關係,出現唔同嘅限制,令到好多已經plan好咗嘅活動都被迫取消,改為online events.今年,由於澳洲疫情逐漸緩和,而且都冇咁多限制,UNISA HKSA舉辦活動都會方便好多,可以預先plan定唔同嘅events畀各位members參加!但由於澳洲仲係封關狀態,令到好多freshmen都嚟唔到,UNISA HKSA就舉辦唔同嘅online events畀而家係香港嘅members.同時,UNISA HKSA都會喺Adelaide舉行face to face活動畀留喺Adelaide嘅members,確保每位member都有份參與HKSA嘅活動!另外,喺疫情底下,為咗令同學更容易適應喺Adelaide嘅生活,UNISA HKSA會介紹喺Adelaide嘅鐵路網,介紹點樣可以到達唔同大型嘅景點或者地方.同埋UNISA HKSA會介紹點樣用Adelaide嘅metro card,以及購買必需品嘅地方,希望同學更加容易適應Adelaide嘅生活.
UNISA HKSA啱啱係星期五就舉辦咗今年既第一個活動 - 開sem飯.其實佢哋早係一個月之前就開始籌備,加上學校申請活動既步驟都比較繁複,所以佢哋都要提早book定餐廳問埋價錢同寫budget plan等等.去到當日佢哋準備咗每枱有七餸一湯,亦有抽獎既環節.喺食飯既期間佢哋都加入咗兩個小遊戲,畀每一枱既參加者都可以玩下識下朋友.
好開心最後佢哋都有56個參加者參與今次活動,畀咗UNISA HKSA莊員好大既支持.其實佢哋大部份既莊員都冇籌辦活動既經驗,儘管開頭佢哋都係有d手忙腳亂,但大家都可以即時補上糾正返.有勞所有莊員同心協力,先可以咁成功舉辦到今次活動.同時都要好多謝所有參加活動既同學,係大家相輔相成先可以令今次活動成功!!
4. 最後UNISA HKSA想同你哋講
由於交通網絡唔係太發達,UNISA HKSA建議同學可以考車牌.UNISA HKSA覺得係Adelaide生活識揸車係好重要.雖然係city內既交通尚算方便,大部份既地方都有免費既tram去到.但如果住喺city出面或者要出city既話識揸車就方便好多.因為Adelaide既巴士同train既班次都好疏,加上站同站之間都隔得比較遠,通常落車之後仲要行一段路先到目的地.如果係由suburb去suburb 好多時都要入左city再轉車出去,咁樣就好浪費時間.試過有地方揸車只須30分鐘,但如果搭公共交通可能要個半鐘.所以UNISA HKSA十分建議有意嚟Adelaide讀書嘅同學可以係香港考定車牌過嚟,因為香港P牌已經可以直接係呢度揸車,咁樣出行就會方便好多!
記得Follow/Share我哋 Facebook 同 Instagram!!!
FB: https://www.facebook.com/KongarooHK
IG: @kongaroo_au


text:
(健身BB班) 想增肌食咩好?—淺談蛋白粉
上次我哋講過,要有效地增肌,就要攝取到足夠嘅蛋白質.但係平時食嘢又好難控制得到自己食唔食到足夠嘅蛋白質,咁點算呢?
市面上其實可以買到蛋白質嘅補充品—乳清蛋白(俗稱蛋白粉)唔單止可以協助我哋增加蛋白質嘅攝取,而且亦都可以幫到我哋有更好嘅訓練成效.喺做運動之後,我哋係好難即刻透過正常飲食去補充營養,所以透過飲用液體狀嘅乳清蛋白飲品,係可以喺短時間之內補充肌肉入面受損咗嘅肝醣.呢種液態乳清蛋白唔單止容易攜帶,亦都有利於腸胃吸收.
而點解話飲蛋白粉可以幫到我哋訓練呢?咁係因為奶粉都有高熱量低熱量之分.高熱量蛋白粉適合增肌增重之用;而低熱量蛋白粉就適合減磅人士喺訓練嘅時候食用.
蛋白粉嘅飲用方法都有很多種,最普遍嘅使用方法就係加蛋白粉落攪攪杯度,然後加入適量嘅水,搖勻就可以飲㗎喇.
另外其他飲用嘅方法,例如加落牛奶嚟沖,又可以加水果或者堅果到你嘅乳清蛋白,再利用果汁機嚟攪拌變成奶昔,都係唔錯嘅方法嚟.
不過要記住,雖然蛋白粉係好方便同好有營養嘅補充品嚟,但都唔好食過量,咁會對你嘅腎臟唔好.同埋唔好以為齋飲蛋白粉就會變得大隻,如果冇配合足夠嘅運動訓練,單靠補充品係唔會收到任何成效㗎!
文字及照片來源於網路若有侵權請聯繫刪除


text:
今日政府口中嘅抒困措施居然係機票減百二蚊比你抵銷返個機場稅,有人屌飯都冇得開飛條毛,有人話飛得嘅唔志在嗰百二蚊,總知個個都話政府離地,不知所謂.
政府不知所謂就緊架喇,如果佢夠貼地,真係咁了解民意,我諗都唔會搞到今日依知景況.
而家嘅政府做事從來都唔係由市民角度出發,佢地做嘅一切只有兩個原因:一係對自己有利,一係對商家有利,然後商家比返啲利益政府.就好似九成按放寬到八百萬嘅樓,地產商散到貨,有錢佬走到貨(好多建制議員係大業主嚟),就算施政報告當日好多人已經知係伏,寫哂風險幾大咁又點?樓市一樣翻生,業主即刻加價,經紀都即刻有返收入.最後香港冇事當然最好,泡沫爆破?2047收地?Oops,你唔好彩,我走先啦拜拜.
零售業政府係幫唔到,更加唔敢幫.封路嘅係政府(警察名義上仲係聽政府話係咪?),製造宵禁嘅係政府(MTR最大股東係政府嘛),一個商場開開下可以收皮,行行下突然有幾十個Green Object衝入嚟噴椒,香港人唔肯行街買嘢,旅客又唔係講兩句就肯飛過嚟洗錢,唔通真係拎住張單比稅局可以拎返錢咩.
幫完地產就緊係要幫旅遊業啦係咪?話哂旅遊業對香港咁緊要.樓唔係個個買到,但機應該係人人都飛得起——依個係香港政府嘅諗法,唔係佢唔會有面目推出嚟.台灣機票千頭變三位數,日本機票千中變千頭,五天豪華團由一萬變一萬有找.對政府嚟講,依個已經係佢地覺得最「親民」,夠「貼地」,個個香港市民都可以「受惠」嘅方案.咩話?你連飛都冇錢?咁你就係同班暴徒一樣係「Have no stake in the society」.
冇股份自然唔需要分紅比你,係咪?


text:
手機一向都係溫書同補習嘅大敵,但你又有無諗過,手機入面亦都有啲溫書app,補習app可以有助你讀書,甚至搵私人補習同上門補習都可以用到手機應用程式?身處科技發達嘅年代,一app在手已經可以有效地學習,點解唔好好善用科技嘅優勢呢?網上學習app究竟有咩選擇?即刻同大家睇下補習app!Tutor Circle 尋補就同大家分享下幫到各位手機學習軟件,呢類dse apps令到手機對你嘅學習百利而無一害.
目錄
1.Stapps
今時今日除左係網上可以through補習平台好似Tutor Circle尋補搵私補,仲可以用apps去搵補習老師.Stapps就係一個新嘅補習app去幫大家做matching,除左可以比學生睇晒唔同老師嘅資料同評語,仲可以比大家係隻app入面同老師傾到啱心水先至補:
(IOS)補習App
(Android)補習App
2.範文爭霸
由於考評局走回頭路,係中文科文憑試重新引入範文.令到考生需要係考試前背誦範文十數篇.因此,有開發者將遊戲與背誦結合,研發「範文爭霸」呢款遊戲.玩家可以係呢款學習程式入面代表自己學校,同全港所有學生比併對範文嘅熟悉程度,遊戲模式分為兩種:
競速模式 – 用類似賽車比賽的形式來與全港其他同學比賽背誦範文.
二人對戰 – 與朋友在屏幕兩邊比賽背誦範文
如果玩家想高倨於排行榜內,佢地嘅答題除左準之外,答題速度亦都係不可或缺嘅一環.
背誦古文亦可充滿樂趣.
圖片來源:APKMonk
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
3. Forest專注森林
係加拿大等八個國家榮獲「2018 Google Play 最佳自我提升應用程式」嘅得主就係呢個app啦!由於唔少學生係溫習果陣都受唔住手機嘅誘惑,每次抽空幾個鐘出黎溫書,結果有一半時間都去左玩手機.「專注森林」嘅目標係透過簡單有趣嘅方式,為用家帶黎高度專注嘅時間.用家只要係溫書果陣入呢個app種種子,假若用家係呢段時間唔玩手機嘅話,種子就會變成一棵茁壯嘅大樹,相反,用家用電話睇ig,玩手機game嘅話,種子就會枯死.有集中力問題嘅讀者可以download落黎試一試.
用家可以試用呢款app以提升集中力.
圖片來源:3C布政司
4.自訂測驗
所謂「獨學而無友,則孤陋而寡聞.」交流同埋分享係知識傳遞必不可少嘅一部分.「自訂測驗」嘅目標係幫助自學人士學習.用家除左可以為自己設計測驗再將佢分享係網上資源庫外,亦可以由呢個溫書程式入面嘅資源庫入面作答其他使用者上傳嘅測驗.任何你想熟習嘅範疇,都有可能可以係呢個app入面搵到練習作訓練.
每日都透過手機唔同練習,最後成績自然上升.
自訂測驗入面有唔同種類嘅測驗比大家試做.
圖片來源:GooglePlay
5.單詞樹
唔少中學學生都為提升英文水平而苦惱,原因之一在於佢地嘅英文詞彙唔夠多,以致於佢地係考reading果陣好多字,甚至係連題目都睇唔明;係writing果陣就諗到啲句子又寫唔出.面對呢個問題,「單詞樹」呢個app就為用家提供由小學程度至英文公開試(例如:TOEFL, IELTS).當中用家可以用圖表去瞭解自己嘅學習進度,一步步提升英文水平.此外,當中亦有「挑戰模式」測驗,用家要係限時內回答程式內嘅多項選擇題,睇下自己嘅英文詞彙究竟有無增長.
IELTS究竟係啲咩?考法有咩特別?
溫書 app
詞彙是英語之本.
圖片來源:googleplay
綜合以上,希望以上嘅app可以成為大家嘅利器,幫助讀者係試場內大殺四方.
(延伸閱讀)溫書好地方 | 自修室 vs 屋企 – 邊個先係最好?
(延伸閱讀)三個大考溫書方法必殺作戰策略
此文章純屬 Blogger 個人分享,並不代表本網誌立場.
想追返學校進度?Tutor Circle尋補有超過10,000個三大導師,即日幫你搵一個合適既導師!
DSE讀得咁辛苦,想活用知識黎賺下外快?
緊貼尋補 Blog,Facebook 同 Instagram,想尋補?搵Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
有心無墨


text:
港鐵喺2021年4月14號下晝召開記者會,交代沙中綫工程最新進度,並且宣布為咗畀屯馬綫進行大規模全綫試車,屯馬綫一期,西鐵綫會喺2021年5月2號朝早,推遲頭班車到0730時先至開出.
為咗確認原有列車可以喺屯馬綫全綫順利運作,當局早前要求港鐵喺屯馬綫全綫通車前,多啲測試屯馬綫一期,西鐵綫列車,港鐵決定喺2021年5月2號凌晨非行車時段內,出動更多列進行更長時間嘅全綫試車.根據港鐵安排,屯馬綫一期,西鐵綫兩綫將會全綫無法準時按正常時間開出頭班車,並且決定將頭班車開出時間推遲到0730時.
由原本正常列車頭班車開出時間到預定推遲嘅列車頭班車開出時間之間港鐵會額外安排合共10條接駁巴士路線,替代屯馬綫一期,西鐵綫全綫提供服務,同埋接駁乘客去使用港鐵其他路綫.
西鐵綫(6條接駁巴士路線)
屯馬綫一期(4條接駁巴士路線)
根據港鐵資訊,2021年5月2號港鐵特別免費接駁巴士服務概況如下:-
- 免費接駁巴士會喺大約0515時投入服務.
- 免費接駁巴士預計班次為每2~10分鐘一班,港鐵會密切留意服務情況,並按需要調整相關服務.
- 免費接駁巴士車程會受實際路面情況影響,車程時間將會較長,運載能力亦低於鐵路.
- 免費接駁巴士將會喺西鐵綫,屯馬綫一期鐵路服務恢復起計約30分鐘後終止.兩綫預定會喺0730時恢復鐵路服務,即係港鐵免費接駁巴士將會喺大約0800時終止服務,但實際時間需要視乎當日情況.
港鐵表示會實施特別票務安排,盡力令當日乘搭港鐵免費接駁巴士嘅乘客唔會因為呢一次服務調整而畀多咗額外車資.
首先,大家記低以下10個指定轉乘港鐵免費接駁巴士嘅港鐵站:
- 欣澳
- 青衣
- 大埔墟
- 美孚
- 南昌
- 尖沙咀
- 紅磡
- 鑽石山
- 大圍
- 大學
由未受服務影響嘅鐵路綫乘搭港鐵,再轉搭港鐵免費接駁巴士
- 使用八達通/全月通加強版/二維碼車票/港鐵都會票嘅乘客,可以喺10個指定港鐵站免費出閘,並且轉搭港鐵免費接駁巴士繼續行程――上一程車費將會被豁免.
- 使用單程車票嘅乘客,可以喺10個指定港鐵站免費出閘,出閘時閘機將會退返單程車票畀乘客.乘客可以喺同一日重用嗰一張車票,或者去到客務中心辦理退款.
先乘搭港鐵免費接駁巴士,再由無受影響嘅鐵路綫轉搭港鐵
- 使用八達通/全月通加強版嘅乘客,可以喺10個指定港鐵站嘅港鐵免費接駁巴士落車處,將八達通卡拍落指定閱讀器,隨後嘅港鐵車程可享車費豁免.呢一項車費豁免安排,適用於拍卡記錄當日直至服務停止為止嘅時間內,除咗機場快綫,往來羅湖及落馬洲站嘅車程,東鐵綫頭等額外費之外嘅港鐵車程.
- 使用港鐵都會票嘅乘客,乘搭港鐵免費接駁巴士之後嘅港鐵車程會由港鐵都會票扣除.
- 使用二維碼車票/單程車票嘅乘客,係應該要為乘搭港鐵免費接駁巴士之後嘅港鐵車程畀錢購買車票.
港鐵表示,如果乘客發現當日有任何因為港鐵服務調整而引起嘅票務問題,可以去客務中心查詢.
簡單咁講,上述兩種情況之下,其實唯有使用八達通或者全月通加強版嘅乘客先至會可以雙向豁免車資.


text:
澳洲森林大火緊急籌款 - 拯救野生動物
搜尋
Image Credit: Cuson Lo 今個月嘅捐款對象係澳洲嘅野生動物拯救組織 WIRES Wildlife Rescue,為遠在南半球澳洲受森林大火影響袋鼠,樹熊以及其他野生動物出一分力. 樹熊鍾意嘅尤加利樹,樹葉入面蘊含嘅樹油其實好惹火,啲樹葉樹皮跌晒落地已經係森林大火嘅計時炸彈,而當啲樹油蒸發咗,就等於易燃液體變成易燃氣體,著火風險大增.悉尼市郊著名景點「藍山」(Blue Mountain) 之所以叫做藍山,就係源自呢啲尤加利樹油蒸發咗嘅油氣,連同大氣中嘅塵埃同水氣,喺陽光照射下形成一層藍色薄霧.當遇著夏天氣溫炎熱空氣又乾燥,就好容易著火.換句話講,其實澳洲夏天有森林大火唔算得上係新聞,只係每隔幾年就會有一單特別嚴重. 有專家認為森林大火係自然嘅一部份,因為罪魁禍首尤加利樹其實係既得利益者,大火會摧毀其他競爭嘅植物,而尤加利樹嘅種子會喺大火中破殼而出,喺肥沃嘅灰燼上面快速生長「搶地盤」.另外亦有專家發現某啲雀鳥會為咗捕捉食物而「放火」,所以澳洲嘅森林大火唔一定係人為導致. 大自然中各種生物都有佢嘅「搵食方法」,咁我哋人類又係咪應該因


text:
拖延症徵狀-你係咪成日做嘢都趕頭趕命?
唔知你又有冇發覺自己成日做嘢都趕頭趕命?係因為工作量大啊,定只係因為自己係一個典型嘅deadline fighter,成日都將啲嘢拖嚟拖去,唔到最後一刻都唔開始做?如果你係後者嘅話,咁你就係一個拖延症患者,請正視呢個問題!
點解一定要解決拖延症?
可能會有人心裡面諗:你使乜理我拖唔拖延,總之我限期之前做好件事就得啦!
的確,就結果而言,如果你真係限期前解決到,而又保證到一定質素嘅話咁當然冇問題啦.但係以經驗所得,大部分人都係做唔到嘅.喺大學嘅時候,相信好多人都係deadline fighter,將做project同温習拖到最後,結果往往喺最後階段先嚟通宵做;又或者喺工作嘅時候拖慢嚟做,令到自己miss咗上司俾嘅deadline又或者要OT搞掂佢,咁樣得出嚟嘅結果當然就唔好啦.如果係一team人做嘢,teammates又要等你完成工作先可以繼續落下一個目標.因為拖延嘅習慣影響到人又影響到自己,幾咁無謂!
跟住落嚟就同大家介紹4個法寶去解決拖延症!
1. 分拆目標
有時候,我哋會將,要解將一個大嘅目標分拆開唔同細小嘅目標,等自己可以更準確咁知道自己進度.因為一個大task可能需要消耗比較長嘅時間去完成,望落可能會覺得要完成呢件事好似好遙不可及,或者會感到氣餒.但當大家試下將自己嘅task分拆開唔同嘅小目標嘅時候,大家就可以按細目標嘅完成數目去斷定自己嘅進度去到邊個位,唔會有種好似做極都做唔完嘅負面感覺,可以更好咁推動自己完成唔同嘅目標,減少拖延.
2. 訂立To do list
上面講到要將一個大嘅目標分拆開唔同細小嘅目標,當分拆開咗唔同嘅小目標之後,我哋就需要一個To do list去記底返唔同嘅小目標去跟進返.咁樣做嘅目的一嚟可以更清晰更有條理咁展現到接住落嚟有啲咩目標需要完成,二嚟就唔怕喺分拆目標嘅時候有遺漏影響進度.
3. 適當獎勵自己
當你完成到To do list上面嘅小目標之後,不仿適當咁獎勵一下自己,可以有助你完成接下來嘅目標.一條橡筋唔可以拉得太緊,喺解決拖延呢個問題亦都一樣,如果將自己逼得太緊只得適得其反,造成更大嘅反彈.所以大家不仿喺每個小目標完成後俾一啲獎勵俾自己,例如放個小休玩陣遊戲,食下甜品.只要唔係俾自己放縱,呢一啲俾自己嘅小獎勵可以俾到自己動力去完成下一項目標.
4. 堅持
講到尾,要解決拖延症,最重要嗰樣嘢都係要堅持.如果冇堅持落去嘅心,不斷提醒自己做事唔可以拖,即使有按照上面嘅方法去做都好,好快就會重蹈覆轍.所以,大家記緊要堅定自己嘅心,不斷提醒自己今日嘅事要今日做,唔可以拖到聽日,養成返一個良好嘅習慣解決自己拖延嘅問題!
Summarize
如果你係有拖延症特徵嘅話,記得一定要改正,喺無論社交定係前途都有莫大幫助.試諗下如果你喺大學做project,你都唔希望會遇到組員或者下屬係deadline fighter啦,係咪?
Extended reading: [learning experience sharing] college reading experience sharing


text:
第10屆中華民國總統選舉
第10屆中華民國總統選舉響2000年3月18號舉行[1].
呢次選舉係中華民國第二次直接選舉,一共有五組候選人參選;參加呢次選舉嘅選民人數超過一千二百萬,投票率去到八十二點六九個百分比.最後由民主進步黨總統候選人陳水扁,副總統候選人呂秀蓮贏出,成為中華民國行憲以來,亦係中華民國政治史上第一次政黨輪替,結束中國國民黨響台灣五十五年執政.同時呢次選舉也產生咗中華民國首位女副總統.呢次選舉亦係在位十二年嘅李登輝卸任之後首次選舉.當時台灣社會瀰漫尋求政治改革氣氛,執政超過半個世紀嘅中國國民黨,1990年代以來重大選舉入面都受到民進黨挑戰,民進黨提名陳水扁參選,加上原任台灣省省長宋楚瑜脫離中國國民黨參選,同陳水扁唔啱牙嘅前民進黨主席許信良,同埋批判國民黨出名嘅作家李敖加入呢次選舉.
後續[編輯]
國民黨輸咗之後李登輝辭去黨主席,第二年(2001年)畀國民黨開除黨籍.冇耐之後成立台灣團結聯盟做精神領袖,政治立場越嚟越走向台獨,重同民進黨結盟;攞到第二高票嘅宋楚瑜就響支持者希望之下成立親民黨,之後同國民黨合作.國民黨響選後進行一連串黨務改造希望重新攞到選民支持,台灣政壇響呢次選舉之後,逐漸走向藍綠兩大政治勢力互相執政嘅局面.
攷[編輯]
- ↑ (繁體中文)中央選舉委員會(1987年):《中華民國選舉史》,台北,中央選舉委員會印行


text:
石籬在地人米線推介 雲南小鍋米線
香港話大唔大,話細其實都唔細,唔知有無啲咩地方,你係從來都未去過呢?原來當你去到一個陌生嘅地方,真係好有旅行feel㗎!今日得到在地人米線推介,嚟到石籬附近嘅雲南小鍋米線.喺試呢個米線之前,我同M佬聽到「石籬」呢個地方都呆咗,因為我哋完全唔知石籬喺邊同點去㗎!結果我哋大鄉里出城,由葵興港鐵站跟住google map帶路出發,沿路經過工業邨,嚟到和宜合道一帶嘅小商店同小商場對我哋嚟講真係夠晒新鮮,但最深刻嘅就係當我哋攞住個google map四圍望,反而吸引到一對母子嘅注意,佢哋問我哋係未盪失路,可以幫我哋指示方向,呢種人情味竟然喺石籬搵得番.好喇,講番今日嘅主角:雲南小鍋米線.
M佬之選:過橋米線(小辣,走酸菜)
湯底以大量豬骨同雞腳熬製,廚師先將高湯放入小鍋中,再加入炸醬,肉碎,酸菜,韮菜,辣醬等,即叫即煮,所以湯底夠晒熱,而且香味濃郁.食之前當然要試吓佢個湯,湯底好有層次,好吸引呀!呢個過橋米線配菜有蟹柳,腐竹,火腿同紅腸,呢啲配料一嚟到,要盡快浸湯,因為配菜本身唔夠熱,主要係靠熱湯整熱.
A姐之選:雞中翼,腩肉,豬紅雲南小鍋米線(中辣,走芽菜)
如果你第一次去到一間米線鋪頭,通常都會試就腩肉,腩肉預先經花椒八角浸,所以夠晒入味.但我哋就因為初嚟報到,唔知呢度最出名嘅係切到雪花咁嘅雞絲,大家下次去到一定要試試呀!至於雞翼同豬紅就不過不失,始終雲南小鍋米線嘅主打就係佢嘅湯底.至於佢嘅辣度比一般嘅辣,但嗜辣嘅我覺得中辣都未算好辣,下次要嚟試試大辣先得.
雲南小鍋米線 Yunnan Noodle
地址:葵涌梨木道112號葵寶大廈地下5號舖
營業時間:星期一至日 11:00 – 20:00
電話:+852 2424 2510
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
費特力九世
費特力九世(丹麥文:Frederik 9.,1899年3月11號—1972年1月14號),全名基斯頓·費特力·法蘭茲·米高·卡爾·華德馬·基奧格(丹麥文:Christian Frederik Franz Michael Carl Valdemar Georg),係前丹麥國王,1947年去到1972年在位.
家族改
費特力響羅森堡寧比嘅無憂宮出世,係丹麥國王基斯頓十世同佢表妹亞歷珊德蓮共同嘅第一個細路,阿爺係丹麥國王費特力八世),太爺係丹麥國王基斯頓九世.費特力之後多一個細佬克努.阿媽亞歷珊德蓮公主,係美倫堡-施威林大公腓特烈·法蘭茲三世同埋安娜斯塔西婭·米哈伊羅芙娜女大公共同嘅大女,兼且係沙皇尼古拉一世嘅孫女.
佢響同年4月9號受洗,而教父有成21個咁多,有:太爺基斯頓九世,沙皇尼古拉二世,希臘國王佐治一世,挪威同瑞典國王奧斯卡二世,阿爺費特力八世,英王愛德華七世同埋佢舅父腓特烈·法蘭茲四世.
基斯頓九世響1906年走咗,阿爺費特力登基做國王,老豆升為王儲,而費特力自己亦升為第二王位繼承人.但係響六年之後,費特力八世就走咗,老豆基斯頓登基,費特力自己就升做王儲.
早年改
費特力響丹麥王家海軍學院接受教育,係第一位丹麥王室成員響海軍而唔係陸軍做嘢嘅人.後嚟佢升上哥本哈根大學.響未做國王之前,佢係一位海軍少將.
另外,佢好鍾意出海同旅行,後生嗰陣成日周圍去玩;亦係一位出色嘅鋼琴家同指揮家,仲曾經做過哥本哈根交響樂團(Copenhagen Symphony Orchestra)嘅指揮.
關於佢嘅結婚問題,其實都煩咗佢幾耐.早年,佢阿媽亞歷山德蓮曾經想費特力同瑪麗亞·尼古拉耶芙娜女大公或者安娜斯塔西亞女大公,沙皇尼古拉二世兩個女之中揀一個做佢嘅老婆,但因為尼古拉二世響1918年闔家畀人處決而算數.
費特力響四年後曾經同奧嘉公主訂婚,但響公佈後無耐女方就退婚,主要原因係費特力響公開場合唔單止唔拖住奧嘉隻手,反而走去拖住奧嘉一個姐妹嘅手.最終佢響三十五歲嗰陣,同瑞典公主瑛格烈結婚.
統治時代改
1942年,由於佢老豆基斯頓十世響騎馬嗰陣墮馬受傷,所以由費特力做攝政王一年咁多.
1947年,基斯頓十世走咗,由王儲費特力繼位做國王,係費特力九世.
1948年,法羅群島宣佈成為自治國家,唔再係丹麥嘅一個縣,而係由有高度自治嘅法羅群島政府管理.
費特力九世響統治下見證住丹麥巨大嘅變化.響佢在位期間,丹麥由農業國家發展成福利國家.特別係響六十年代經濟嘅高速發展,丹麥女性更加有得出嚟打工,成為勞動力人口嘅一分子.
費特力九世以佢嘅親和力同埋和藹可親嘅性格而聞名,對於打破王室同民眾嗰陣隔閡有住好大功勞.呢點亦影響到佢大女,即第日嘅瑪嘉烈二世.
王位繼承法改
根據1853年定落嘅丹麥王位繼承法,丹麥王室淨係畀男性繼位做國王.但當時費特力同瑛格烈王后淨係得三個女,所以當時王位第一繼承人係佢細佬克努王子,之後係克努個大仔英戈夫王子.
響1953年,國會通過《繼承法》,將繼承方式改為男性優先,但係如果國王冇仔都可以畀個女繼承.咁樣就代表住費特力就算冇仔,都可以將王位傳畀自己個女.
最後,費特力九世個大女瑪嘉烈公主響同年成為王儲.
死同葬禮改
費特力響發表完1972年嘅新年講話無幾耐,就出現咗類似流感嘅跡象.1月3號,佢因為心臟驟停而畀人送去哥本哈根市政醫院.雖然情況曾經一度好轉,但響八日後病情轉差,最後響1月14號上晝七點五十分由屋企人嘅陪同下走咗,終年七十二歲.
佢走咗之後,條屍曾經短暫畀人放響阿馬林堡宮,響1月18號轉到基斯頓堡宮.響基斯頓堡宮,佢條屍放響悲傷城堡上面,呢一點自1670年費特力三世之後就冇變過.屍體響去到佢嘅葬禮嗰陣都係瞓喺度嘅狀態,響呢段時期市民可以前往瞻仰佢嘅遺容.
同年1月24號,哥本哈根大主教Willy Westergaard Madsen先係搞咗一系列嘅儀式,分別係一個簡單嘅祈禱同埋唱聖詩.之後,屍體由王家內近衛騎兵團放響前車上面,用於送到去哥本哈根火車總站.前車由四十八位水手推動,丹麥陸,空,海三軍儀仗隊護送,另外亦有嚟自法國,瑞典,英國同埋美國嘅儀仗隊.去到哥本哈根火車總站之後,棺材放響一個特別嘅火車車廂入面,無耐架車就將棺材送去羅斯基勒.一到咗羅斯基勒,成班水手就將棺材送到羅斯基勒主教座堂,之後費特力九世就響嗰度下葬.
特別嘅係,費特力九世嘅棺材唔係好似前幾任國王咁放響教堂入面,而係響教堂出面一個陵墓,呢個係國王嘅意願.
響佢死嗰日,大女瑪嘉烈公主登基,係丹麥女王瑪嘉烈二世.而佢老婆瑛格烈王后響佢走後過多咗二十八年,響2000年11月7號走咗,死後亦葬響佢隔離.
屋企改
1935年5月24號,費特力九世響斯德哥爾摩大教堂同西博藤公爵古斯塔夫·阿道夫親王個妹,時任瑞典王儲古斯塔夫(即後嚟嘅古斯塔夫六世阿道夫)個女瑛格烈公主結婚,出席佢哋婚禮嘅包括費特力九世個阿爸阿媽,比利時國王利奧波德同王后阿斯特里德,挪威王儲奧拉夫同王儲妃瑪塔.佢哋有三個女:
紀念改
響佢登基三十五周年夾佢死咗十年嗰陣,費特力九世嘅紀念銅像響哥本哈根港口揭幕.
另外,響Roskilde Fjord連接到腓特烈松嘅費特力王儲大橋,由古爾堡松連接到法爾斯特島同埋洛蘭島嘅費特力九世大橋,都係以佢嚟命名.
仲有,由Sir Martin Lindsay響1934年發現響格陵蘭東邊發現一座山脈,Martin Lindsay將呢座山脈命名叫「費特力王儲山脈」,以費特力九世嚟命名.


text:
細細個已經成日聽到o的人咁講, 年紀大, 機器壞. 以前只係覺得幾得意, 幾押韻. 估唔到呢段o野又真係講得好o岩. 人就好似o的機器咁, 日日不停咁郁動, 不停咁做運行, 當運行得咁上下時間, 點都會有o的毛病會出現. 好似o的廣告咁講, 門較開得多, 郁得多, 都會鬆, 所以要食乜乜乜. 人都一樣, 郁得多, 長時間無休息, 身體各處都會有勞損. 無休息, 身體又點會可以修復受損部位呢?
好似自己咁, 膝頭都已經受損, 打親波都會痛, 而家仲要戴埋護膝, 好好咁保護自己. 多年o黎身體各處都發生過問題, 曾經試過腰痛, 記得o個一次, 坐係 sofa 度睇緊電視, 突然間腰痛, 痛到我標晒眼水, 我到而家仲記得o個種痛法, 仲要令我成晚都瞓唔到, 第二日就”的”起心肝去搵我個御用物理治療師睇睇究竟係乜事幹. 其實身體仲有好多毛病, 而家未發出o黎, 我諗如果自己仲唔好好咁保養下, maintenance 一下, 再過多幾年身體都唔知會點殘法…
其實自己都叫好彩, 身體從來都無乜大毛病 (touch wood), 又唔會有乜長期問題困擾, 又無乜做過大手術. 大家如果有留意我個 blog, 都知我朋友 Sol 佢因為斷o左韌帶而做過手術, 一個不嬲玩開運動o既人都會受傷, 你話係咪要好好睇住自己身體呢? 早一個月前聽到一個消息, 就係以前 Miss 個老公, 佢因為心肌肥大而差點無命, 唔好以為佢老公好肥呀, 其實佢老公係一個運動健將, 曾經係香港籃球隊成員, 香港手球隊成員, 一路幾十年以o黎都有玩運動, 但就完全係無預兆o既情況下, 打打下波就出事.
早幾日我係大陸時, 收到 Victo sms 話團長入o左院, 即時打電話比團長詢問情況, 原來佢多日來都發燒, 最高係燒到 109 度添, 又退唔到燒, 所以就送o左入院. 上星期六去o左探佢, 佢經過護士o既悉心照料之後, 已經退o左燒. 不過醫生 check 到佢有肺炎, 身體又差, 所以要做埋詳細o既檢查之後先可以出院. 睇見團長個病樣, 真係估唔到連團長呢一個鐵人, 都會有跌低o既一日. 我o地大家都估計, 團長都係積勞成疾, 平日係咁做, 日又做, 夜又做, 瞓得幾個鐘又起身繼續做, 佢真係為公司而生, 為公司而病呀….
今日打電話問團長病情時, 係電話中傳來佢微弱o既聲音, 唔知係咪比我嘈醒定係因為剛剛係手術室做完 body check 出o黎, 所以把聲先變成咁. Anyway, 點都好, 希望團長快o的好返, 出返o黎主持大局, Skyers 尊貴會唔可以無o左團長英明o既領導, 所以團長, 你要快o的好返.. 我o地等緊你搞活動o架!!!
認真o的!!! 講真, 團長你真係要好好咁休息, 做下運動, 唔好飲太多酒, 唔好捱夜, 唔好比咁大壓力自己, 你再係咁落去, 身體真係會頂唔住o架!!! 朋友們, 你o地都係呀,
保重身體.
圖片取材自 ebenezer-ebenezer.blogspot.com


text:
最近有套西片叫《冰鎮房嚇》,一睇個片名就知道係恐怖驚慄片.AV界資深人士神仙乙就表示,近期天氣轉涼,睇驚慄片怕會嚇到標冷汗兼背後一涼,故都係睇日本AV火辣房客好過!呢班由女優飾演嘅房客又索又姣,劇情有故事性,講述男女如何喺斗室中相處繼而發展出感情,之後再爆發激情,保證引人入「性」!
碟名:《暴風雨 隣之夫人與二人之夜》
主演:光井光
片長:120分鐘
出品:Madonna
內容:人妻光井光回家途中遇上暴風雨而搞到成身濕透,返到屋企門口卻發現自己冇帶門匙,於是佢搵隔籬屋嘅畫家幫手.原來呢個畫家垂涎光井光嘅美色好耐,難得有機會親近光妹,梗係歡迎對方入屋作客啦!畫家見到全身濕透嘅光井光色心大起,但係又恐防老婆隨時會返歸,所以唔敢有任何動作.呢個時候,佢接到老婆嘅電話表示因為暴風雨以致交通受阻,要留喺公司過一晚,第二日至回家!嘩!聽到呢個消息仲唔發達咩!畫家即刻向光井光上下其手,而光妹亦畀佢搞到慾火焚身,當晚成為畫家嘅房中客,喺風雨飄搖之夜嚟個翻雲覆雨!
碟名:《巨乳愛好者翔大的H惡作劇》
主演:ERIKA
片長:130分鐘
出品:GLORY QUEST
內容:鹹濕仔翔太嘅哥哥帶咗女友ERIKA返屋企,點知ERIKA當正係自己屋企咁又食又住,不過翔太對呢位身材火辣又姣到出汁嘅「阿嫂」完全冇不滿,仲對佢百般順從.某日,哥哥同ERIKA嗌大交之後離家出走,屋內剩低翔太同ERIKA兩個人,翔太年紀輕輕唔知點算,但係ERIKA喺呢個時候出手勾引,用巨大G奶招呼翔太,結果二人發生咗第一次肉體關係.之後,ERIKA換上哥哥送畀佢嘅泳衣同翔太玩鴛鴦戲水.後來,哥哥返到屋企,ERIKA依然繼續同翔太鬼混,甚至趁哥哥熟睡喺旁邊激戰!ERIKA咁做擺明係想借翔太報復,不過翔太又點會介意呢!
碟名:《神待之前衞少女》
主演:春日部木葉
片長:134分鐘
出品:宇宙企劃
內容:美少女春日部木葉性格反叛,成日被父母指摘行為不端,某一日雙方仲展開大罵戰,最後木葉憤而離家出走.出走後木葉苦無地方落腳,於是走到一間公寓拍門問人借宿,又畀佢搵到個好心人收留佢.之不過,屋主原來係一個好色大叔,見到木葉青春貌美,梗係唔放過機會啦!於是大叔向木葉提出交歡要求,唔答應的話就會趕阿妹走,而木葉本身亦唔係思想保守,便一口答應,滿足大叔嘅各種好色要求作為租金.
代號:神仙乙
年資:26年
活躍地點:先達中心
簡評:有故事性嘅AV作品一向都係本仙至愛,今次介紹畀大家嘅三部作品就正正有晒劇情,同時不失精彩激戰.喺三部作品當中,本仙最鍾意係《暴風雨 隣之夫人與二人之夜》,一來光井光呢位賢淑人妻合晒我胃口,二來佢大玩濕身誘惑夠晒吸睛,再者劇情講述男屋主留喺屋企無所事事,突然有咁索嘅人妻送上門,然後仲發展出背妻偷食嘅結局,如此不勞而獲又可享人妻溫柔嘅情節,滿足晒男人嘅慾望!
撰文:賢


text:
霍米園 又名白樓,個名咁有異國風情,因為佢真係外國人起既.未有青馬大橋前,這兒俯瞰馬灣海峽,景色壯麗.老編每次搭巴士經過都對呢間白屋好好奇,成日幻想一天可以去參觀一下.估唔到呢個願望係可以成真!
常覺得獅子山於香港人而言,就像富士山在日本人心中的地位一樣.因她所象徵的精神,永遠刻在我們的心中.而樂富配水庫休憩公園 就可以讓我們坐在草地一邊野餐,一邊觀賞獅子山,
又係寫秘境,近年秘境一詞同男神一樣,街市都搵到幾個.但老編真心覺得呢個亞洲協會香港中心好隱秘,事關我成日經呢條路線去香港公園呀,但從來無諗過轉去另一面,就可以見到呢個當之無愧的隱世秘境.
沈雲山 , 人名嚟架? 我估除咗街坊, 未必好多人知道香港有個叫沈雲山既山. 呢個有人譽為觀塘後花園的沈雲山夾在順安邨與牛頭角之間, 俗稱為水塘山. 沈雲山既山頂同好多市區既山一樣, 建有配水庫花園, 在此看飛鵝山, 有種在河口湖看富士山的感覺. 有空不妨幻想一下自己去咗日本一轉!
中西區區議會喺 2019年 就喺沿海一個空地,起咗一個「 捐山窿公園 」,由本地學生負責製作,重現部份石籬遊樂場的玩樂設施.今次老編就從西營盤出發,帶大家去海邊捐下山窿!


text:
小巴同巴士
可唔可以從科學角度解釋吓點解坐小巴舒服過坐巴士
你係咪有自殺傾向
因為加速量係∆v/∆t
吓巴士舒服啲喎
因為小巴比較小,量子效應較大
更容易感受到薛丁格的巴士效應
令你同時享受舒服同唔舒服嘅優質感覺
小巴要叫有落
你係咪有自殺傾向
快成倍以上喎
因為加速量係∆v/∆t
因為小巴比較小,量子效應較大
更容易感受到薛丁格的巴士效應
令你同時享受舒服同唔舒服嘅優質感覺
每個字都睇得明
小巴要叫有落
司機問邊度邊度有冇落, 你答有就ok
吓巴士舒服啲喎
巴士暈啲
你係咪有自殺傾向
快成倍以上喎
講舒服定快
因為小巴比較小,量子效應較大
更容易感受到薛丁格的巴士效應
令你同時享受舒服同唔舒服嘅優質感覺
每個字都睇得明
遇事不決,量子力學
你係咪有自殺傾向
快成倍以上喎
講舒服定快
快都係舒服嘅其中一部分
E=MC^2
小巴成陣味
小巴成陣味
尿小姐
小巴你個巴士
座位少啲,冇企位,感覺冇咁迫
利申:唔覺得坐小巴舒服過坐巴士
我反而懷念以前啲小巴會係司機位旁僭建雙人木箱同車尾加多個坐位,坐落去好好玩.
個人揸車經驗黎講, 手波車係唔會舒服過自動皮, 而香港小巴主要係手波
車行個陣手波每次轉波都會chok一下係物理限制, 點都唔及自動波連貫咁加速
加埋小巴佬習慣高極力子大油門咁起步, 更加講唔上舒服
乘客角度黎講, 巴士係返/放工時間都會有人入左大昏迷狀態, 已經唔使同小巴比邊個舒服
咁坐過山車點都舒服過坐旋轉木馬既
小巴要叫有落
巴士坐太入
巴士佬唔等你就閂門
你都要叫有落
毒拎無人權
小巴要叫有落
巴士坐太入
巴士佬唔等你就閂門
你都要叫有落
毒拎無人權
有啲人提早一個站行出門口, 最搞笑係啲人都未落晒封Q住條路
巴士質量大,司機手車唔好就 chor 下 chor 下,
但小巴太快掟灣又有 G-force.
所以打和啦!
小巴要叫有落
巴士坐太入
巴士佬唔等你就閂門
你都要叫有落
毒拎無人權
有啲人提早一個站行出門口, 最搞笑係啲人都未落晒封Q住條路
This sentence real, dont know why so many on9s blocking the exit
巴士質量大,司機手車唔好就 chor 下 chor 下,
但小巴太快掟灣又有 G-force.
所以打和啦!
Déjà vu!
因為小巴比較小,量子效應較大
更容易感受到薛丁格的巴士效應
令你同時享受舒服同唔舒服嘅優質感覺
每個字都睇得明
遇事不決,量子力學
廣東話應該係
條橋難度,量子力學


text:
(大學新鮮人)Jupas放榜冇offer?應該揀重考DSE定讀副學士?
Jupas就放榜啦,好多朋友仔係咪好擔心自己究竟有冇offer?有就當然最好啦,冇就要頭痕啦!好多人都會係兩個選擇之間苦惱,究竟應該去retake再考多次DSE還是係去讀副學士,然後再經non jupas入番大學呢?呢個blog就同大家講下兩個途徑的分別,等大家更容易知道你究竟適合邊個方法啦!
重考DSE?
先講一下重考DSE,好多學生都會選擇重考DSE因為覺得讀副學士或者高級文憑我又好多要同其他同學合作的project,隨時影響到你嘅成績.但相反DSE係自己熟悉嘅制度,全憑自己嘅表現,冇太多外在因素影響.但係如果你選擇重考DSE係需要好好規劃,如果唔識好好規劃你嘅溫書大計重考成功嘅機會係會大減低的!
以日校學生身分重考
如果你係學校重讀中六之後再考DSE,相信問題唔大,始終返學校會有更多學習氣氛,又有人篤住你溫書,有咩唔明都可以問老師,學校嘅資源亦都較多.但係好多SBA,校內嘅考試,測驗你都要重做,某程度上都浪費咗你一啲時間.
以自修生身分重考
但如果你係揀以自修生嘅身份重考DSE,好處當然就係唔使跟學校嘅進度,唔使考校內嘅考試,可以針對自己嘅弱點而溫書.但係揀得自修嘅話,自律係最重要!因為冇人會篤住你溫書,唔覺意可能就浪費咗一年,成績可能仲差過上次.
讀副學士?
再講下副學士或者高級文憑,兩個嘅學習模式都非常相似,只不過副學士比較着重學術基礎而高級文憑比較着重某種技能或者職業.好多人都會問讀副學士再升大學會唔會好難,小編身為一個過來人,可以話俾你聽只要比心機,做好所有論文同project,攞靚grade,絕對可以升到大學!不過揀得副學士,自律一樣好重要,因為冇老師會催你交功課,冇老師會主動幫你,除非你自己主動去搵老師諮詢.而且想升到大學一定要高GPA,所以你唔做一樣死~讀副學士可以提前感受大學嘅讀書模式,之後上大學都容易適應啲.
所以究竟揀重考DSE定讀副學士,真係好睇你自己嘅性格.希望呢篇blog可以幫你了解兩個方法分別嘅好壞,等大家都清楚自己應該揀邊條路!不過當然都希望大家Jupas都有Offer啦!
- 滿足不同經濟需要:交學費,交Hall Fee,還卡數,買電腦,學車,創業
- 任何本地大專院校學生均可申請
- 申請只需2份文件(學生證+身份證),毋需收入證明
- 月平息一律低至 0.84%*
- 最快即日批核
- 全程網上申請貸款及確認過數
- 隨時提早還款,0手續費0罰息
大專生很多時候急需資金周轉交學費,但政府學資處的貸款計劃又未能及時批核.因此,uFinance 根據過往同學們的良好還款紀錄,不斷簡化申請程序,申請只需「學生證+身份證」,申請成功率高達95%,全程網上快捷辦妥,貼合同學需要.


text:
19 JANUARY 2014(SUN)嚟得Mega Box,當場要去全港最大嘅室內兒童遊樂場 Play House E³ Club,俾小小豬勁量放電啦~
一張套票包一位大人及一位小朋友係全日任玩,如果好似我地咁三人行,都只係額外加幾十蚊就得.依度全場有大約有11,000 呎空間,而且因應不同小朋友需要,分為不同的遊樂區域.地方咁大又多嘢玩,真係玩足一日都得~
睇吓隻貪玩豬,平日係屋企除鞋都冇咁快,今次就極速咁除鞋.緊係啦...快啲除鞋就可以快啲有得玩嘛~
第一個印象都真係唔錯,尤其係見到依個租LOCKER服務,等我地家長可以放低啲物品,輕鬆咁陪小朋友玩個暢快呀~
原本都好想先帶小小豬睇吓周圍環境先,不過依個豬仔一見到個特大迷宮,就二話不說走左去玩啦~
迷宮真係勁大,我跟左小小豬去玩一轉,我都已經攰到冇晒氣啦~
由於小小豬嘅精力實在太旺盛,我同大肥豬跟住佢又走上又走落咁,你都唔好話唔攰.正當我地都嗌救命時,救星出現啦!我地遇到小魔怪姐姐同哥哥,佢地幫我帶住小小豬去玩,等我地唔洗人釘人咁跟住小小豬呀~
佢地三個係個迷宮人面都玩左成一個鐘有多,雖然見佢地三個都玩得好開心,不過玩到面仔都紅晒,係時候要休息一陣啦!
由於場內係唔可以飲食,所以係入口處旁都返有一個小食亭,既有啲凍冰飲品賣之外,亦有啲舒服座位可以俾我地休息一吓~
休息過後,我地又繼續入去玩啦!
不過今次就玩啲比較文靜設施先,先去小屋仔玩吓煮飯仔先~
繼續再去砌積木~
之後就做吓體操同玩吓車仔先~
另一邊有一個比較適合較小的小寶寶遊樂場~
有小小豬至愛嘅串串珠玩~
仲有一個迷你波波池~
另一邊有兩個都是跳彈床~
我覺得設計真係非常之好,將大小朋友分開玩,真係安全好多呀~
小小豬仲乜咁乖乖坐定定呀~
原來佢係度等緊小魔怪姐姐玩完彈床陪佢玩呀,其實我都真係好出奇,竟然可以乖乖坐定定,佢真係好鐘意同姐姐玩呀~
在場亦有一部小巴嘅屋仔~
原來小巴入面係有電視睇,亦有座位,可以等小朋友作中場休息~
不過依個貪玩小小豬又點會同你休息,趁機會佢又"SIR"走啦~
另一邊就係公主館,平日應該會用嚟開派對,今日就有圖書俾小朋友睇.雖然平日小小豬都鐘意睇圖書,不過今日咁多引誘,佢又點肯乖乖坐定定睇書呢~
最後,佢地三個小朋友係迷宮再玩多一轉,咁我地就走啦!雖然都真係有啲意猶未盡,小小豬都唔肯走呀,不過見小小豬嘅體力都已經耗盡左,所以唔可以再玩啦!
依個場地方真係都好乾淨,有咁好嘅環境我地家長先會放心小朋友嚟玩嘛!
相信嚟緊我地都一定會再嚟玩多次,下次早啲嚟,咁就可以玩耐啲啦!


text:
新一屆立法會唔單止建制派同泛民主派板塊大執位,就連傳統名校喺立法會內嘅勢力亦有所改變.皇仁書院(皇仁仔)一躍成為立法會內最大「黨」,一共有五位校友,包括醫學界梁家騮,會計界梁繼昌,民主黨胡志偉及地產建造界石禮謙等.左派學校亦有抬頭迹象,香島中學合共有三名校友喺立法會,分別係進出口界嘅民建聯黃定光,工聯會黃國健及金融界吳亮星,勢力不容忽視.
本來皇仁仔喺今屆立法會未算最大勢力,只得三名校友,但新一屆嘅實力突然上升,增加到五名校友.緊接排第二位就係兩間傳統名校拔萃男書院及九龍華仁書院,兩間學校各佔三名議員.其中男拔校友位位富貴,包括新民黨田北辰兩兄弟,仲有飲食界嘅自由黨張宇人.至於九華嘅政治光譜就闊好多喇,由民主黨涂謹申,公民黨梁家傑,到空降九龍東當選嘅謝偉俊,證明讀咩中學同政治取態真係冇乜關係.
反觀本身有四個議員嘅聖保羅書院,今屆就大出血,竟然輸咗三個,包括民建聯(民記)劉江華,民主黨李永達及建築測量及都市規劃界劉秀成,幸好民記嘅曾鈺成成功連任,再加上重返議會嘅工黨張超雄,令聖保羅可以保持有兩位校友.另外,香港華仁書院都有兩位校友議員,分別係資訊科技界莫乃光及勞工界嘅工聯會郭偉強.同樣係名校嘅英皇書院校友就係社福界張國柱;喇沙書院就只有法律界郭榮鏗做代表.
講完傳統名校,不得不提勢力不斷上升嘅左派名校,第一位係有三位校友嘅香島中學,分別有民記黃定光,工聯會黃國健及金融界嘅中銀高層吳亮星;漢華中學就有陳克勤等.而另一傳統左派學校培僑中學,今屆校友就有金融服務界張華峰,計埋來自勞工子弟學校嘅王國興,總共有七人來自左派學校系統,證明左派學校多年來培育咗唔少政治人才,話唔定下一屆立法會有更多校友加入都未定.


text:
「熱話」
其實究竟大家認識「古天樂」有幾多呢?我相信大部份人會因為多年前嘅處境劇「餐餐有宋家」而認識佢.如果係年輕嘅一輩或者係因為佢所演出嘅電影!當然好多人都會因為佢嘅普通話同以前佢出過嘅歌而取笑佢.不過重點係就算佢名成利就,佢做咗好多公益嘢其實無人知,直至近年有傳媒報道先知道佢原來做咗咁多嘢.有時做善事真係唔需要大鑼大鼓,公告天下!
「佩服」
作為一個咁忙嘅藝人,竟然過去十幾年都堅持每日寫文,真係佩服佢嘅毅力.真係唔講又係唔知.自己過去亦都試過連續寫文三年,直至上年因為真係太攰所以無繼續寫.當然希望將上年嘅文都補返,不過相信都需要一啲時間.雖然每篇文章唔係太長,但係日日寫真係有難度,真係拍馬都追唔上佢嗰份堅持!試問現今有邊個藝人做到佢咁?我唸真係無!
「事業」
如果講到佢做過嘅電視劇,我唸最記得嘅就一定係「尋秦記」,至於電影就真係有好多都好好睇.當然期待電影版嘅「尋秦記」啦,事關項少龍嚟個角色真係太深入民心啦.而作為現屆香港演藝人協會會長,佢應該係第一個藝人成為香港娛樂圈史上首位大滿貫.仲有就係原來上年楊光宇先生以古天樂命名一顆小行星,表揚他的演藝成就及低調慈善捐獻.真係勁到一個點呢...
Also published on Medium.


text:
(香港) Miss Lui & Mr Tsang
“我同未婚夫都好鐘意呢種韓式既風格相,雖然去唔到韓國影,但係呢輯相整體黎講我哋都好鍾意”
一直都好想去韓國影婚紗相,結婚之前都已經搵咗好多間韓式婚紗拍攝嘅公司;SA Wedding呢間韓國
婚紗攝影公司見到佢哋以前幫唔同客人影靚相嘅時候已經決定咗一定要用呢間影.
由於疫情嘅關係去唔到韓國影要留返喺香港影,係決定香港影嘅時候我都同未婚夫不斷睇到底香港有咩
地方影一望之下原來香港有好多我哋不為人知嘅靚景同埋地方.
最後我哋決定外影去西環碼頭同埋石澳,到影相既當日首先去左觀塘studio嗰度影,影相嘅時候無論係
攝影師,化妝師同埋翻譯佢哋都好好人同好Helpful不斷俾我地清晰嘅指示同埋教我地擺pose,去到外景
大家都好辛苦,因為好熱又曬又落雨d路又難行,但佢地都無表現出不耐煩,仲好用心教我地點做令到
當日所有野都好順利咁完成.
大概一個月之後終於收到通知叫我地上去睇相同揀相,初時都好擔心出到黎會吾滿意,吾鍾意,點知我
同未婚夫都好鐘意呢種韓式既風格相,雖然去唔到韓國影,但係呢輯相整體黎講我哋都好鍾意.
最後要多謝S.A wedding幫我哋影咗呢輯相,雖然疫情之下好多新人都同我哋一樣面對好多嘅困難同壓
力,但係最緊要係兩個人可以開開心心咁一齊影一輯自己鐘意既相,最後分享下成品比大家睇下啦~~


text:
分类:臺灣
子分类
本分类有以下14个子分类,共有14个子分类.
分类“臺灣”中的页面
以下36个页面属于本分类,共36个页面.
令
- 令各機關學校為奉行政院令知本年度日光節約時間 (民國43年臺灣省政府令)
- 令省各機關學校為奉行政院令以四十二年度日光節約時間自四月一日零時起開始實行 (民國42年臺灣省政府令)
- 令省屬各機關學校為奉令自四月一日實行夏令時間,轉希遵照 (民國48年臺灣省政府令)
- 令省屬各機關學校為奉行政院令知改訂本年度日光節約時間 (民國44年臺灣省政府令)
- 令省屬各機關學校為層奉總統令本年日光節約時間仍自四月一日零時起至九月卅日午夜廿四時止一案,令希遵照 (民國45年臺灣省政府令)
- 令省屬各級機關學校,各縣市政府(局)為抄發本府暨所屬各級機關全年各月份辦公時間表及四十九年夏令時間起止日期,希遵照 (民國49年臺灣省政府令)
- 令省屬各級機關學校為五十年夏令時間自六月一日零時起至九月三十日午夜二十四時止,希遵照 (民國50年臺灣省政府令)
- 令省屬各級機關學校為四十七年度夏令時間自四月一日零時起實施 (民國47年臺灣省政府令)
- 令省屬各級機關學校為奉行政院令知實施夏令時間一案,轉希遵照 (民國46年臺灣省政府令)
恆
恭
我
淡
萊
行
鄭
電
- 電府屬各機關學校為奉層令規定卅七年夏令時間自卅年五月一日零時起至九月卅日午夜廿四時止 (民國37年臺灣省政府代電)
- 電府屬各機關學校為本年夏令時間奉令延長至卅六年十月卅一日午夜廿四時止 (民國36年臺灣省政府代電)
- 電本省所屬各機關學校為三月一日零時起全國實行日光節約時間 (民國41年臺灣省政府代電)
- 電省屬各機關學校為奉行政院令自五月一日零時起施行夏令時間 (民國39年臺灣省政府代電)
- 電省屬各機關學校為奉行政院令自五月一日零時起施行夏令時間 (民國40年臺灣省政府代電)
- 電省屬各機關學校為奉行政院電知本年夏令時間仍照成例鐘點撥早一小時 (民國38年臺灣省政府代電)
- 電省屬各機關學校為本年夏令時間自五月一日零時起至九月卅日午後廿四時止 (民國38年臺灣省政府代電)
- 電知實行夏季時間 (民國35年臺灣省行政長官公署代電)
- 電行政長官公署所屬各機關為奉令自卅六年四月十五日起實行夏令時間 (民國36年臺灣省行政長官公署代電)


text:
雖然現今好多女性都係獨立自主,但「一個女人自己去旅行?」
始終都仲係一個好多人會問,會質疑同擔心嘅一件事. 而好多女生都唔太敢自己一個出走, 其中一個原因當然係擔心自身安全, 但另一個好大嘅因素係要自己一個.一來好多人(唔係淨係女生) 都唔識享受獨處,二來係怕其他人嘅目光.「一個人食飯咁慘… 」「一個人去打卡好sad呀冇人陪你咩?」 呢啲都係令一眾平時堅強獨立嘅女生唔敢自己去旅行嘅原因.
雖然大家唔多唔少都會擔心人哋嘅睇法,但係突破自己心理關口,
女仔一個人出走嘅小貼士:
- 有條理嘅收納好緊要!
自己去旅行嘅時候唔記得帶嘢都冇得問朋友借, 有好多自己用開嘅又未必可以輕易買到,所以一定要帶齊嘢.用packing kit同收納包將要帶嘅嘢分門別類, 咁樣檢查有冇漏嘢嘅時候都會客易啲!
- 用travel wallet將所有旅行文件,收據,當地現金放埋一齊.
咁樣就算有咩意外,我都冇咁傷… 同埋travel wallet通常都唔會好浮誇, 買嘢同食飯拎出嚟都冇咁易成位被打劫嘅目標呀嘛!
- 一定一定要用個輕身同好推嘅喼!
自己一個去旅行冇人幫你手搬搬抬抬嘅時候, 就算只係一克嘅重量都好大分別㗎!你都唔想個trip最大嘅得著 係對酸痛嘅手臂㗎嘛.有埋靜音轆嘅話, 沿途唔會咁嘈吸引路人嘅注意就仲好!
- 一個容量大又耐用嘅喼係獨遊嘅好朋友,
因為你永遠唔知會遇到咩突發事,所以最好帶多小小野傍身, 加上你仲要預定啲位畀突發嘅手信同戰利品呢. 當然如果個喼係入型入格嘅就最好啦!


text:
我係喺IG度做research嘅時候留意到M Li Workshop,見佢哋有個package幾吸引😍,同埋我睇相覺得佢哋啲婚紗嘅款式都幾啱自己,就約時間上去試身😉.其實搵M Li Workshop之前我都去其他公司度約過時間做fitting,對比之下就覺得M Li啲服務同款式都比較好😁,所以最後就喺佢哋度租咗2套晚裝影prewedding亦租咗big day婚紗👍.
佢哋studio地方都好大同好整齊,而且係一對二嘅服務,一個新人有2個員工幫手🥰.當時幫我嘅係Helen同Sharon,我覺得佢哋嘅服務都好好💯,見到有咩問題都會好窩心咁提出,意見都好專業😄.尤其係新人上去試衫,都未必識得着nudebra同埋調整位置,佢哋就會教我點樣着個身型係會最好睇,呢一樣令我印象好深刻😍. 我之前去其他舖頭度試過唔同裙款,大約知道A-line比較啱自己身形,就揀返近似嘅款式,試完一兩條之後睇吓佢哋有冇啲其他推介😏.佢哋睇我試完之後就推薦返我嘅身形着邊啲款會更加好睇,新郎哥見到佢哋推介俾我嘅款式都覺得好靚好滿意❤.Prewedding嘅相已經收返,啲裙影出嚟效果都好好🥰.
我嗰時想搵啲姊妹裙款👚係可以分開上下兩件,因為希望下面條裙佢哋可以之後改短都再着到出街環保啲,結果終於喺婚禮市集度認識到M Li workshop佢哋都有類似嘅款式,所以真係一拍即合😁! 佢哋仲可以再獨立設計同埋度身訂造,我就同啲朋友講話條裙佢哋可以嘗試自己設計💪🏻,佢哋都有試吓畫張圖send比佢哋,又真係整到出嚟喎,真係好神奇!!🤩❤我覺得佢哋好樂意幫忙同埋尊重客人,唔會話「吓?整唔到㗎」或者話「冇呢啲款」咁.姊妹裙出到嚟效果好好,啲朋友都好鍾意同好滿意💯!
我婚禮係分開兩場,一場親戚就擺酒,一場朋友就cocktail party,親戚嗰場就比較full gear,姊妹們都係長裙同埋set晒頭🎀,然後cocktail party佢哋下身就著牛仔裙,姊妹裙件TOP都夾到👍! 除咗訂造姊妹裙,我自己仲喺佢哋嗰度租咗婚紗,自己+姊妹+媽媽+奶奶嘅化妝,仲有cocktail party嘅cocktail bar tender服務,覺得佢哋真係好犀利,乜都有咁🥰.
其實除咗M Li Workshop嘅婚紗,我仲租咗好多唔同嘅婚紗同晚裝(攝影公司嗰邊有包),但我最後都係揀咗喺佢哋度租嗰件,覺得著上去佢哋嘅款式走簡約風最啱自己年紀😆. 媽媽同奶奶嘅妝佢哋都覺得好靚好襯佢哋,我自己個妝都覺得好滿意💯,好優雅但又感覺年輕😍.
最後要提嘅係佢哋連run down都有幫我哋望吓,佢見到我哋朝早兄弟姊妹嗰啲影相時間應該會好趕,就提我地要唔要預鬆少少😏.好在我哋有改動到,之後啲時間就啱啱好😉.我覺得佢哋真係一間所有嘢都以新人為先嘅公司,非常推薦~❤
多謝你哋讚賞我哋M. Li Workshop團隊🤩最緊要你哋當天可以滿意我哋嘅各種安排同服務,我哋會繼續努力,希望你哋婚後幸福美滿!!😊


text:
呢個旅程真係比o左好多緊張刺激o既o野比我, 真係令我膽都大o左!
去到台中, 辦好晒租車手續之後, 當然係上車睇下架車究竟係點開o架啦, 望一望, 嘩, 係軚波o黎o架? 真係唔多曉點入波喎, 好彩經過摸索之後, 最後都習慣o左. 其實開頭都有o的緊張, 話晒叫係外地第一次開車, 而且又係左軚車, 真係唔知自己分唔分得到右上左落.
第一個目的地係我o地午餐o既地方 – 新加坡甕缸雞, 原本安排 B 車帶路, A 車隨後, 點知因為 GPS o既問題, 加埋一架貨車o既”幫助下”, B 車車手好輕易咁撇甩o左我o地, 就係咁, 我o地 A 車跟住就要展開 “路在口邊” 遊戲. 經過不停o既問路, 探路, 我o地用o左一個鐘o既時間終於去到目的地. 而 B 車亦比我o地早半個鐘到達. 不過亦因為咁, 因禍得福, 經過一輪熱身, 我開車o既技術, 路面o既熟悉度, 已經熟練起o黎.
由於我o地住o既地方係民宿, 而民宿亦座落係一個山o既頂峰上, 所以為o左安全理由, 加埋我o地對山路o既唔熟悉, 我o地下午五點左右就已經開車上山, 大家估下個山有幾高? 有成一千呎咁高呀. 而呢間民宿係唯一一間可以睇到雲海o既地方. 由於初次開車上山, 而o的山路又真係好崎嶇, 又無街燈, 又多彎位, 真係要打醒十二分精神開車, 我o地差不多足足用o左成個鐘頭先去到民宿.
第二朝我o地o既目的地係大雪山森林區, 主要係去欣賞千年神木同埋天池, 呢個森林區位於海拔二千多呎, 我o地又再次向頂峰挑戰! 呢段路唔錯, 唔知係咪因為係旅遊區, 所以o的山路無咁彎, 無咁爛, 全程都好舒服, 只係其中一段路仔比較險峻. 我估計由於之前發生過山泥傾瀉, 所以搞到條行車路全由沙石堆砌而成, 又無欄杆 (記住: 下面就係萬丈深淵). 過呢段路之前, 我o地見到有個牌寫住, 夜間不准行駛此路. 嘩!! (全車人睇到條路時第一個反應!!) 所以當我開車過去時, 都會開得慢少少, 怕開太快o的沙石會令車胎跣胎, 而雙手亦不其然咁緊握軚盤, 避免會出現搶軚情況, 由於 BoBo 有畏高症, 所以行呢段路時真係好驚, 佢全程唔敢向外望, 真係好搞笑!
我o地睇完景點之後, 就再開車去第二個目的地 – 石圍牆酒莊. 係落山時, 突然落起毛毛細雨, 而且又有涼風, 空氣又清新! 我o地 A 車打開車窗, 沿路欣賞美景, 感受大自然o既氣息. 開開吓車, 心諗: 天呀~~~ 係o的咁o既環境下, 我真係好想瞓呀!! 就係呢個時候, 突然比我係倒後鏡見到o的乘客係度瞓緊, 連帶我o既導航員都有睡意. 當時真係想停低架車, 泊埋一邊, 大家齊齊瞓. 可惜, 司機係要繼續向前行.
由於係酒莊時, 職員同我o地講, 今晚山上會大霧, 叫我o地早o的上山, 唔好太夜先上, 因為佢擔心會有危險, 所以我o地五點左右又再返上山. 果然好似酒莊職員所講, 我o地上山時, o的霧開始大起上o黎! 經過o左兩次o既上落山經驗, B車車手同我都習慣o左架車o既性能, 路面o既熟悉度又多o左, 所以今次上山o既時間比第一日縮短o左, 大概 45 分鐘已經返到去民宿了.


text:
「潮流」
啱啱係 Facebook 見到朋友 Post 咗編關於 2015年 Digital 工作中最潮嘅頭五位嘅工種.當中有我一直堅持去推動嘅「數據分析」相關嘅職業.睇完嘅時候當然開心,因為堅持咗咁多年,一直相信「數據分析」係一個相當有前景嘅行業.回想起七,八年前一個無人識嘅職業到變成潮流嘅尖端,真係唔易.不過潮流亦會變成危機,令整個行業崩潰.就好似科網爆破咁,一去不返!
「隨心」
一位我好尊敬嘅前輩(Rudi Leung)回覆我嘅留言嘅時候講咗句「如果你想係任何行業做得好嘅話,應該隨心而行,而唔係跟隨潮流」.睇到之後有點感觸,因為多年前接觸咗「數據分析」亦相信佢會改變個市場,所以決定係香港嚟個地方由「零」做起.無人知得定唔得,諗返起真係「隨心而行」同因為「熱愛」嚟個專業.當然更希望因為嚟個行業可以改變市場對某啲產業過去嘅睇法.
「信念」
我好多時同一啲學生或者啱啱創業嘅人講,做任何嘢都要有信念,要堅持同專注先可以成功.雖然唔係一時三刻可以見到,但係因為少少事就放棄,咁就一定唔會成功.所以我會繼續堅守自己嘅信念,令香港成為亞洲數一數二嘅「數據分析」嘅基地.唔知幾時會成功,但係冇計啦,自己鐘意!一係唔做,要做就做到最好!要抱住謙卑之心,不斷學習,再向前邁進!


text:
唔知大家壓力大嘅時候,會唔會去甜品店食甜品呢?小編自己就好鐘意喺唔開心嘅時候食甜品,因為可以暫時忘記煩惱.但係大家知唔知道邊度嘅甜品店有好食甜品可以同朋友,家人一齊去試呢?今日Tutor Circle 尋補既小編會同大家搜羅咗五間受大家歡迎嘅甜品店,希望可以俾到啲頭緒大家,總有一間甜品店令你心動.
延伸閱讀﹕(2021必去Cafe)打卡推介!最新港九新界人氣Coffee Shop大全!
目錄
1. FLIPPER’S
第一間要介紹既甜品店係FIPPER’S,主要係賣鬆軟嘅疏乎厘班戟.有唔少人會稱佢地既疏乎厘班戟為奇蹟之班戟,大家可以想像下究竟佢有幾好食.小編都有去食過,個班戟真係好鬆軟,裏面好似有好多空氣咁,入口即化,但唔好睇佢咁有空氣感以為真系淨係食空氣,其實個班戟都幾飽肚下,叫一個同朋友一齊食,都已經好足夠.甜品店亦都會加入時令生果,糖霜,奶油同埋自家製嘅糖漿落個班戟度,咁就唔會太單調.小編覺得值得一讚系個雞蛋味好香濃,不過水果味道有啲酸.另外,佢哋都有售賣鹹味班戟,就算你唔鍾意食甜野,都可以去呢間甜品店試吓.
地址: 銅鑼灣軒尼斯道500號希慎廣場6樓i.t blue block
2. Ufufu
第二間要為大家介紹既甜品店係Ufufu,佢哋主要售賣唔同款嘅士多啤梨甜品.根據Ulifestyle,佢哋稱讚士多啤梨芭菲好足料.個芭菲底層會有新鮮果肉,脆米同埋忌廉等.系芭菲既面頭都鋪咗好多鮮甜嘅士多啤梨,大概系$198 (特盛士多啤梨芭菲)同埋$128(精選士多啤梨芭菲).小編覺得價錢略貴,但係如果佢系好食,又真係有咁多士多啤梨,小編覺得都可以黎依間甜品店試下.個芭菲打卡一流,因為佢嘅賣相好靚,好似不斷引誘你去影相.
另外,日本士多啤梨蛋糕($48),如果大家自己一個人,又食唔到太多甜品嘅話,小編建議大家可以試吓呢個蛋糕,分量應該會係啱啱好.如果大家係士多啤梨迷嘅話,就快啲過嚟Ufufu試吓啲甜品.
地址:銅鑼灣告士打道280號世貿中心3樓P303-303A號舖
3. 鮮芋仙
第三間要介紹既甜品店係鮮芋仙,主打各式各款台式甜品,台式甜品黎講最出名當然係芋圓.小編都有系屯門試過,芋圓刨冰簡直系透心涼,同埋真係好足料.小編亦都系openrice見到有blogger話芋圓夠粉夠淋,小編個人十分同意呢位blogger既評論.另外,小編仲覺得果芋圓味道濃郁,口感彈牙.不過,小編強烈建議大家叫一個甜品同朋友一齊食就足夠,因為佢真係好大份,個價錢真係配得上佢既分量.小編上次同另外一位朋友都食唔囇一個甜品.同埋餐廳採用自助式,大家食完要記住自己擺返好個盤.如果大家鐘意食芋圓又掛住台灣美食既話,可以去試吓呢間甜品店.
分店地址:
銅鑼灣店:銅鑼灣登龍街18號V-point地下一號舖
尖沙咀店:尖沙咀厚福街3號華博商業大廈地下2-3號舖 (即將開幕)
荃灣店:新界荃灣楊屋道1號荃新天地1期地下G46號舖
屯門店:新界屯門屯順街1號屯門市廣場1期1樓Kiosk C
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
4. 一糖(屏山)
第四間要介紹既甜品店係一糖,佢哋既窩夫系既叫既做,因此個窩夫系熱乎乎,一定唔會系凍冰冰.而且仲有雪糕,冰火交融,食呢個都真係幾爽,仲有唔同既窩夫款式比顧客選擇,例如有蘋果肉桂窩夫.除咗窩夫,小編都好推介大家去試吓佢哋既心太軟,當切落去既時候,朱古力從中間一溢而出,表面酥脆,裏面柔軟,無論系小朋友定系大人,相信都會覺得好心動.而且依間甜品店有熟食賣,好似雞翼尖同埋魚肉燒賣,大家食甜品之前,可以食熱食打定個底先,如果大家空肚就食甜品,好容易就胃痛.
小編系openrice見到有好多顧客稱讚呢間甜品店既甜品夠水準,大家如果鐘意食窩夫,可以去呢度朝聖一下,但系佢既位置比較偏僻,大家不妨開車或者早少少去到,揾一揾間店舖.
地址:天水圍屏山上璋圍249號地下1號舖
延伸閱讀﹕(山景街市美食)翻新復古小食街 凌晨掃食推介串燒,漢堡,丼飯…
5. 呦呦鹿鳴布丁燒
第五間要介紹既甜品店係呦呦鹿鳴布丁燒,每一個布丁燒既第一層都系焦糖,第二層系布丁,而最後一層系輕芝士蛋糕.而餐廳既餐牌都明顯地表示布丁燒系用100%北海道奶油起司,真材實料𣕧!看到個布丁燒好似蛋黃哥咁震騰騰,真係會有治癒心靈既感覺.布丁口感滑嘟嘟,可能你哋會驚芝士搶咗個味,但係其實芝士味唔會過重,所以大家可以放心!如果大家想食得冇咁膩,小編推介大家食伯爵茶味,滲透清香既茶味,降低布丁燒既甜度.另外,小編亦都想推介咖啡味,好多人可能都會驚咗咖啡味既苦澀,而避免叫呢個口味既布丁燒,雖然佢咖啡味比較濃郁,但係個咖啡味唔系好苦,唔會好難入囗,反而幾好味,如果大家去開葵涌廣場,不妨試試呢間高質嘅甜品店.
地址:葵芳葵富路7號葵涌廣場3樓TOP世界3069-T5-T6號舖
延伸閱讀﹕(氣炸鍋蛋撻)5款簡易自製蛋撻食譜:葡式酥皮/港式曲奇皮/日式流心紫薯/法式布丁/黑糖珍珠奶茶撻
總結
總括而言,趁依家天氣仲咁熱,不如捉住夏天既尾巴,約一兩個朋友出街食甜品,減吓壓.不過,小編要提醒大家最好都係不繁忙時段去甜品店,一來可以唔使等位,二來可以減少感染嘅機會.如果大家想去甜品店,不妨可以去小編介紹呢五間嘅甜品店,佢哋都好高質素㗎!
延伸閱讀﹕(甜品食譜)得閒冇嘢做想挑戰甜品食譜?甜品製作大秘訣
延伸閱讀﹕(氣炸鍋薯條)炸薯條4大秘訣 簡易食譜,氣炸鍋急凍產品推薦
延伸閱讀﹕(氣炸鍋蛋糕)5大蛋糕食譜:紙包/古早味/巴斯克芝士/杯子蛋糕


text:
呢首歌雖然係快歌, 而且都嫌佢幾嘈下, 但係入面o既歌詞, 真係好到位, 唔多唔少都會令好多人有共鳴. 其實好多時身邊人都係咁問, 做乜要揀佢, 佢又做乜咁傻又會揀返你, 走o黎走去, 都係埋一齊! 唔知, 唔知道.. 好奇怪!
睇返歌詞入面, 你唔可能唔服林海峰, 真係正, 正到痺, o的歌詞好現實, 好似一個縮影咁. 真係比佢填到呢o的詞去fit首歌. 勁!
呢首歌o岩晒身邊o的朋友聽呀, 尤其係做o左人o地老公o個o的呀, 或者你屋企就有一個極品傻婆係度呀…..
林海峰 – 傻婆
作曲:陳奐仁
填詞:林海峰
全世界有邊一個最傻 傻就我要請你吔燒鵝 傻婆
望見就佛有火 啲單寄畀我 就有賴你幫助 似個秘書包搞妥
話肚餓就有call 即刻餵飽我 夜半賀我一賀 嚟碟餸跟湯老火
落雨仲去踢波 波衫臭得我 就似毒氣災禍 你冇計點都攬我
做到攰就有火 邊位按摩我 全靠係你用對手咪咪嚤嚤
好 老細我放工 我約晒老友去放鬆
好 放到我過晒鐘 冇嘢攝攝你半個鐘
我叫你到你實出嚟 喂你冇嘢你畫乜眉
你有肚腩我要你減肥 次次借你嚟去出氣
傻婆 點解你仲要去忍我 仲會氹番我 換轉我即刻扯晒火
傻婆 點解你仲要去跟我 成世要跟我 換轉我轉個身早撇咗
夏季就靚女多 貪高興玩過 就算係我闖禍 你當冇睇到聽過
做嘢做到冧咗 即使跌低過 係你為我嚟唱首溫馨K歌
好 你有你發功 最怕你唱到喊到腫
我冇錫到你燶 冇買嘢送過你 送個風
次次你嗌要食曲奇 我嗌老細叫碟蘇眉
當你冇到 我係揸旗 冇氹過你仲成日激你
傻婆 點解你仲要去忍我 仲會氹番我 換轉我即刻扯晒火
傻婆 點解你仲要去跟我 成世要跟我 換轉我轉個身早撇咗
全世界有邊個最傻唔及你一個
傻嘅我要請你吔燒鵝
傻婆 點解你傻到咁鬼錯 成世冇好過 全世界醫生都怕咗
傻婆 千億個就愛你一個 係我最識貨 就算我知你short咗
傻婆 呢一心就要你一個 傻嘅襯番我 傻到敢伸手畀我拖
傻婆 聽聽吓又要喊乜喎 傻嘅喊乜喎 傻到你咁喊一餐瞓咗


text:
(武當/陳式太極)打太極不像打其他拳或運動會累或喘氣,還越打越精神!很喜歡師傅的教法,有招式,應用,運氣和拳理! - 洪輝樂,補習老師,180124
詳細文字版
咁我係, 我叫洪輝樂. 咁我係一個補習老師.
我覺得太極同其他運動呢, 係完全唔同既,做其他運動呢,我呢就會覺得好易攰架啦, 例如你跑一陣步呢, 你係因為會唔夠氣啦, 跟住你又攰啦, 跟住你又會覺得好辛苦啦, 跟住你呢就會, 唔想做喇, 下次你覺得唔想唔願做喇, 雖然知道運動好, 不過唔想做因為辛苦.
但我發覺練太極呢, 你係唔會攰既, 你係越練呢, 你係會越精神越有力既, 因為慢慢練啦,慢配合呼吸啦,你會發覺你係嗰氣係越來越多, 而唔係其他運動呢, 你啲氣呢, 係越來越小,咁所以你係會越黎越精神既!朝頭早練完太極呢, 你反而係一個真真正正既開始囉, 你係好有精神咁去準備成日既其既野.
咁另外呢,咁我又,前學過既, 咁嗯, 枱拳道呀, 洪拳呀, 嗯, 南拳呀, 果啲, 但我發覺啲功夫呢, 就太過剛強喇, 就不斷要你運氣令到啲肌肉呢快速咁樣收縮啦, 又係好損自己既筋骨呀, 肌肉呀, 同埋好損自己既氣呀. 但係反而練太極呢, 就唔會既!
咁養生效果呢, 一定係無可置疑既,如果老左可以唔洗人照顧我呀, 唔會有咩老人病呀, 又要入老人院呀, 而唔去厠所食飯都要唔洗靠人地既話,我覺得已經係一個好好好好既得著架喇!
咁我係度呢, 就學左, (也)有學呢個陳式老架一路啦. 咁, 學陳式老架一路我就會明白左一樣野呢, 啲人成日話太極唔打得慢吞吞咁樣, 點打人呢? 咁嗯, 我學左陳式老架就會明喇, 點解呢, 因為陳式老架就係好多發勁既動作既, 平時我地練太極呢就係慢慢打(養生), 令到個氣流呢就不斷咁增強. 係真係要攻擊人果時呢, 我地就會運氣發勁, 咁發果下勁呢, 就可以分分鐘, 如果氣流強呢, 我覺得呢就唔, 一定可以比普通肌肉所發出黎既力度呢係甚至高好多倍, 即係話就算西洋拳可以發幾百磅力呢, 用肌肉既收縮, 我覺得如果個氣場大呢, 用氣去發出既力道呢, 多於亦唔奇既.
依個係我相信既咁另外呢, 陳式呢就係由依個陳皇庭所創啦, 咁陳皇庭就歷史上記載有依個人呢,佢都當時係一個武將, 所以佢既功夫係真係係戰場上用既, 咁佢歸納既太極老架一路二路呢咁我都有學過陳式太極, 咁居然但係有一個就好得意既, 嗯, 好得意既地方就係話, 學院陳式太極黎呢度學張三豐太極十三勢呢, 居然就覺得呢係兩者呢就十分似,
例如我依家差唔多四十幾歳啦, 咁我之前就學外家拳既, 打左幾朝之後, 跟住抖下氣先, ,練左一排, 哎呀啲肌肉痛呀, 又睇跌打呀.咁反而我係度練太極呢, 例如練依一個三豐十三勢呀, 同埋武當28式呢, 咁我係會發覺我打完一套, 跟住我係會, 打完一套十幾分鐘, 我係會 , 呀, 又再, 呀又再打喎, 打完, 呀又再精神啲喎, 我又再打, 咁打打下, 可能, 嘩, 咁快打完, 個零鐘我都唔覺得攰!
即係例如我跑步, 我步兩三分鐘, 嘩, 唔得喇, 抖氣喇, 抖氣喇, 好辛苦呀, 但我打一陣太極既, 唔係喎, 我啲氣好似越來越多喎, 跟住我又想再去打, 跟住我又越來越多. 咁我會覺得呢幾年, 個精神係越來越好既!呢幾年我既精神都會越來越多呀, 越來越好呀, 以致越來越強呀, 咁你, 做任何事如果個精神唔好, 咁會做唔到.
我打老架一路嗰陣時啦, 咁佢有啲發勁動作但係係佢個發勁動作呢, 我地平時練呢, 係會慢慢將啲氣呢, 吸入先, 然後就將全身既氣再打, 配合自己既力呢, 一齊打出黎, 咁雖然呢, 睇落去仲係慢慢地既, 但係係不斷咁樣依個動, 依個過程呢, 你係會覺得自己係唔會損耗自己既氣啦, 係不停係度增強自己既氣感啦, 氣場啦! 而且覺得會打出黎既力道呢, 亦係好大既, 佢個力, 佢出黎個力呢, 就唔係純粹用肌肉發既力黎既, 係用氣帶出黎既力! 當然我, 我諗我依家初階, 就可能未能夠發揮到太極嗰種真係打出黎嗰個勁力囉, 但係相信不斷堅持落去, 一定會不斷進步.
而且我發覺, 我不斷去練,隨住年紀既增加呢, 我不斷個氣場越黎越大, 咁我打出黎既力道可以越黎越大, 借助肌肉既力道發出黎亦越黎越小! 所以我可以去到50歳60歳, 反而可能練出黎既力道越黎越, 比我40歳更加犀利! 但你反觀其他嗰啲拳術, 外家拳呢, 可能佢地最強壯, 係廿靚歳三十歳, 咁你拳手可能再老啲佢地已經唔能夠再依靠佢地肌肉發力呢, 開始就衰老, 開始就打唔出嗰個力架喇已經, 越黎就越差.亦配合以柔制剛, 柔者好似流水咁, 好似草咁反而係一場風暴可以生存, 反而好剛強既樹, 反而係一個風暴度就折左,我都相信以柔制剛呢一套理論.
就其實我之前學, 當然有跟過好多師傅啦, 有啲出名唔出名呀, 又學八段錦呀, 太極呀, 洪拳呀, 詠春呀, 枱拳呀, 咁, 咁跟咁多師傅. 咁點解我最後都跟師虛師傅呢? 因為我覺得佢除左好比心機教, 咁好多時跟其他師傅, 佢可能教你個動作係大約係咁, 佢就算架喇, 佢唔, 佢係唔會知道嗰個標準動作. 咁有啲師傅呢就知道個標準動作喇, 咁佢又唔會知道背後嗰個攻防意識既,咁佢又唔知要配合呼吸既. 咁有啲師傅係咁意知道配合一吸一吸喇,就收就吸, 嗯, 出就呼喇, 但佢又未必知道太極最後嗰種神髓可能要配埋身體裡面既運氣既! 咁我諗師傅係依方面, 佢親身去武當山去學左咁多年, 捨棄自己既專業咁黎教我地, 咁我相信係跟佢學真正可以學到太極武當道家依啲功夫囉.


text:
盧吉道
盧吉道(英文:Lugard Road)係香港一道,喺香港扯旗山近頂之地,由域多利峽去西高峽.條道半山而築,橫山而行,約離海平面四百米高,對住域多利海口,遠望九龍.呢條係小道,部份可行車,部份窄到行唔到車.盧吉道嘅原意,不過起來觀光海面景色.並唔係交通之用.
盧吉道方便行山,故此港島徑定盧吉道入第一段.佢亦係薄扶林樹木研習徑之一段.
名[編輯]
盧吉道係一九一三年開始有,而一九一四年決定以上任香港總督盧吉命名.
道[編輯]
盧吉道東起山頂纜車總站,呢個位有好幾條路起點,有柯士甸山道,夏力道,山頂道,舊山頂道同埋芬梨道.門牌一號,有個山頂纜車辦事處,係間白屋.之後繞山北而行,又遇上山馬路仔上柯士甸山道.過Bishop's Lodge,卽門牌廿六號,就折西折北而行.無耐,又有路仔通去門牌廿七號.過此又轉西北,是爲北盡之處.之後向西向南,向西高山同扯旗山坳地而進,坳地見門牌廿八號先.之後有廿九號,卅號Hirst Mansion,卅二號龍蘆,卅四號Vest Crest同樹華小築.過後東南轉,就到西高山郊遊地點,入夏力道而終.呢個路口附近有克頓道.沿夏力道東行,最尾又會見返盧吉道.
史[編輯]
盧吉道並唔係一次起成,因爲第一次世界大戰,曾拖遲起幾年.盧吉道本來無名,至早文獻,係一九一三年招投營造.當時諗住開道可以賣到多少地,但實情呢度實只起到幾間屋,主要係觀爲主嘅.
六月開始起一段.呢段有二千八百二十呎長,由域多利峽起到過咗後尾嘅Bishop's Lodge,喺正柯士甸山兵房下面.到年尾,呢斷只係爭鋪面同整欄杆.
餘下第二段,有四千八百五十呎長,伸到西高峽,駁入夏力道.呢段就極難起,又多石,又斜又危險.一九一四年,定例局都撥咗一萬港圓同來起路.而道以上任香港總督盧吉命名,因而叫盧吉道.
一九一四年,歐洲開始第一次世界大戰,由於香港宗主英國係參戰國,香港亦暫時收起無謂開支,盧吉道就半路停工.一九一五年工務署所報,決定咗唔開工.一九一九年一月,仗就打完,又開放工,由於咁鬼難起,工程到一九二一年三月卅一號先完工.
一九八五年,香港立港島徑,定盧吉道入第一段.
覽勝[編輯]
盧吉道出名亦望到港島北岸,域多利海口同九龍.


text:
你地有冇試過一大班人去旅行?六年前少女第一次去台灣係同五個中學好朋友一齊去的. 當年在台灣做過的柒事到今時今日都經常成為我地幾個飯聚時的笑話. 六年期間,經常都有人問:幾時再六個一齊去旅行呀?係咪去架?去邊呀?幾時呀?但每次都總有人話:今個月好忙呀,下個月我同另一班朋友去呀,再下個月冇假呀,再再下個月轉工呀......今年唔得出年唔得後年唔得無限loop. 終於,在一個互相威迫利誘堅決唔准反口晨早幫你買埋機票理得你冇假定唔撈一個都不能少一定要去到的情況下, 六年後我地六個再次一齊去旅行,去一個大家都未去過的地方,就好似當年大家都第一次去台灣,抱住新鮮感一齊去探索越南峴港. 旅程中唔會出現「妖我黎過啦呢度冇野睇架!」 或者「下我唔想去囉呢間食過唔好食喎!」 總之要柒就一齊柒,有伏齊齊中,務求彰顯一班人去旅行的偉大.
六年前我地係高雄影左上面個張相,其中一個人負責揸機所以只係影左五個人(好心柒少陣個時求其叫路人影啦少左個人喇係咪衰呢),六年後我地係峴港影左下面個張,終於齊人啦. (相擁痛哭場面感人) 相信今次旅程遇到的膠人膠事又可以笑幾年. 我知大家出黎做野之後,要約到一班人去旅行好難,但係有心約係一定會約到架. 信我.


text:
近期疫情嚴重,唔想日日留喺屋企整野食,想出街但又驚住多人會感染,最後簡左去跑馬地食 壹玖捌叁,貪佢有空間,枱與枱之間都隔好遠,而且是D類食肆,一家3口食野唔洗分開坐隔住黎食. 大門入口有個長樓梯,新年期間去裝修十分好看.而且招牌夠大,好有氣派. 入到去裏面即刻有枱,唔洗等,而且坐得好舒服,又唔嘈. 坐低後用平板點菜,但點完唔代表落左單,佢其實只喺用個平板菜單比你睇埋圖片,最終都要 壹玖捌叁 經員工人手去落單. 叫得 壹玖捌叁 咁有 HISTORY ,當然亦有傳統的 menu 比你睇. 最後點左3個點心,1個菜同埋一個甜品. 最靚應該喺個3色小籠包,不過皮有點厚! 其它點心足料夠又好味,蝦夠彈牙,正! 炒軟殼蟹都好味,炒得好有火喉,配埋d蔥好好食. 最後埋單五百幾蚊,以這個食物質素黎講算抵食!
Tag: 好唔好食
今日天氣得果13度,怕凍的屠文使者緊喺要圍爐食番D熱野,但喺我又唔想打邊爐,因為曾經有邊爐家族的前科,前車可鑑! 所以最後決定食韓燒! 經過我詳細搜查之後 (我唔用openrice,原因好簡單,因為我中過好多打手好評的伏!),鐘意海景的我決定食依間 濟洲燒肉食堂 – 北角分店! 依間野位於北角最新的大型商場 – 北角匯,十分之好行! 濟洲燒肉食堂位於二樓,上到上唔洗等,立即可以入座,並被自動安排入座海景位 (好多餐廳都將客人安排左D唔好既位先,留番D好位到最後),值得一讚! 入座後員工即時幫我地上4小碟同菜,沙律等等,另外仲幫我地倒蛋漿同芝之碎等等,服務算OK. 之後小編點左一碟牛一碟豬,詳情唔講,總之牛好食過豬啦! 埋單都喺 $455, 三個人食連野飲,每個人都喺百幾蚊左右,又有海景,成個人relax晒,CP值超高!
話說想試食呢隻面好耐, 但係無論喺759或者喺超級市場見到都係好貴, 成$60一包,就算俾我喺臺灣見到平少少我都唔係好捨得買.不過今日終於俾我等到, 喺超市見到佢哋將呢包面列為特價貨品,價錢減咗一半, 只需要$29就可以買到, 所以我即刻攞起一包沙茶拌面畀錢買. Kiki 面好唔好食? 返到屋企即刻影張相, 有圖有真相, 一包裏邊有五小包, 每包面有一包醬料.煮法好簡單, 只需要用水煮三分鐘然後加埋佢哋嘅醬料, 撈埋一齊, 搞掂食得. 食咗落肚之後, 第一啖已經發現佢味道同其他嘅台式即食拌面唔同, 其他臺式拌麵都好油好滯, 但係佢就冇呢種感覺,而最主要嘅分別就係佢個醬汁做得非常惹味, 亦都係我覺得佢貴嘅原因.不過留意番, 我講的只是醬汁味道, 麵底本身同其他嘅牌子郁乜嘢分別. kiki面值得買嗎? 試完之後你問我會唔會繼續買, 我會答你唔會, 因為純粹為咗個醬汁而花費$60去買呢個面(特價另計), 我覺得不如直接出街食好過啦! Kiki面背後大老闆 舒淇投資嘅KiKi麵,賣點喺純手工同非油炸, 更一度喺台灣賣斷市, 主要原因是因為明星效應同埋面食喺台灣主要日常食品, 對於學生及租屋旅黎講絕對喺恩物.所以之後亦有唔少明星跟風, 如曾國城的曾伴面.
Chateraise 嘅甜品一直都好想試, 因為佢標榜嘅係日本直送,尤其是士多啤梨相關嘅甜品.唔使飛過去日本都有佢哋嘅水果食, 就算價錢貴少少都冇問題.加上佢嘅價錢其實同 Lady M平少少,所以好想試下究竟佢有幾好味. 所以今次買咗一個焦糖千層蛋糕以及士多啤梨蛋糕,再加埋佢哋嘅芒果布甸,一試就知龍與鳳. 喺甜品店裏邊服務員態度都算有禮, 雖然冇日本嗰啲服務員咁好, 多謝前多謝後,但係喺包裝上絕對有過之而無不及. 首先佢會用個紙盒幫你裝住兩件蛋糕,然後再加埋一個冰包等你凍住的食品可以保持恒溫嘅狀態.最後再用個1靚靚紙袋嚟包住個紙盒. 首先, 以千層蛋糕嚟講佢絕對冇 Lady M 咁好食呢啲真係層層分明佢, 就好似將所有嘢擗埋一齊,個口感質感就唔夠分明層次分明, 有點扣分. 至於士多啤梨蛋糕就同普通喺美心買嘅差唔多, 士多啤梨都係一般般, 又冇話特別甜,所以我估計佢唔係用最好嘅日本士多啤梨整, 而係用一啲比較低級似檔嘅日本士多啤梨去整呢個蛋糕. 反而個布甸就有驚喜, 食落去真係啖啖芒果肉, 同喺759或者百佳買嘅布丁完全有好大分別, 所以絕對值得用十幾文去買呢個布甸. 整體嚟講佢個樣都ok, 但係始終呢間鋪頭嘅選擇並不多, 所以有陣時真係好難揀.只會喺冇選擇之下嘅情況而埋佢哋嘅蛋糕.
一直以嚟去麥當勞食嘢我都係只食包餐, 我唔會去揀麥樂雞餐因為麥樂雞實在太亁, 好似食緊一嚿硬掘掘嘅擦膠噉.但係最近嘅麥炸雞令我對麥當勞嘅烹調手法有所改觀.估唔到食落去係可以撳滑嘅,而且仲可晉身成為麥當勞餐第十個常餐!究竟麥當勞嘅麥炸雞點解可以咁滑嘅哩? 小編就為咗呢樣嘢做咗大量嘅研究, 並且去麥當勞嘅職員查詢過.今次就為大家解答一下啦. 首先, 麥炸雞有兩塊, 一塊係雞脾另外一塊係雞上髀.當中以雞髀係最滑最 juicy.小編查證過, 原來麥炸雞並非即時炸啲, 但係佢出嚟嘅時候食落口真係好正,噉究竟係點解可以做到滑得嚟又有即炸嘅效果哩? 點解麥炸雞可以噉滑 麥炸雞嘅秘密就係用蒸嘅方法去煮.麥當勞會喺食物工場嗰度將雞蒸熟, 而蒸嘅方法仲要係用保濕方法去蒸, 並非傳統嘅白切雞噉嘅蒸法, 咁可以確保肉汁一滴都唔會流失, 所以食落去特別滑,然後就送去麥當勞門市, 而麥當勞門市就會在收到柯打嘅時候,先至將佢落鑊炸90秒,並且喺20秒內即時送到客人手中. 雖然麥炸雞同麥樂雞都係用冰鮮雞去煮, 但係由於做法唔一樣大家出來嘅效果係好大分別,而家麥樂雞賣25元, 而麥炸雞就畀佢買多十蚊亦都反映到呢個煮法嘅成本多十蚊.但係筆者覺得仍然很抵食, 因為比起傳統韓國炸雞嘅味道更加好味, 雖然份量係少左啲, 但係35蚊嚟講連埋嘢飲一個餐,喺香港絕無僅有. 自制麥炸雞? 聰明既你可能會問, 咁我可唔可以自己係屋企整到依種效果? 我可以答你唔得.因為佢第一個步驟係用保濕蒸法, 咁樣會用特別工具去做, 所以網上流傳嘅氣炸方法喺唔可行的.


text:
「過去」
不經不覺已經離開咗大公司十年.究竟自己用咗十年做咗啲乜?如果問心當然理想與現實不相符.有無浪費咗十年?其實又真係好難去量度.十年入面有無成長?或多或少都有啲,當然相比之下的確問慢咗好多!其實過去十年每年都總係有啲嘢發生,忙忙碌碌咁又過一年.自己俾自己嘅期限亦都所剩無幾,雖然人生好難計算,只係又到咗人生交叉點嘅時候.
「十年」
十年究竟有幾耐?有啲人會覺得好耐,但係自己就覺得仲係好似琴日嘅事.係因為自己仍然記掛著過往嘅光輝?某程度或者係,畢竟自己用咗十年去建立自己嘅事業而且得到唔錯嘅成績,同時亦都因為有一班好嘅老闆同下屬.無咗大公司嘅加持又做咗十年.雖然由零再做起,逆流而上,最起碼有成功感.至少做嘅全部係為咗自己,而唔係為咗人哋.
「未來」
未來十年又會係點?正確啲嚟講係自己想點!或者真係人大咗,環境唔同咗,顧慮多咗,時間少咗,轉數慢咗,記性差咗,體能差咗,所以未來十年係希望為之後十年去打拼.至於用乜嘢方式去達致嚟個目標?真係唔知,唯有順其自然,因為真係無得計劃,就算計劃咗,唔知幾時又節外生枝.預期有期望不如無期望,用平常心去過每一天.最希望嘅就係少啲煩惱,可以覺得開心啲!
Also published on Medium.


text:
如果問未來最矚目嘅流動通訊科技係乜,十居其九都會答5G同埋物聯網(IoT),華為創辦人任正非月初接受英國《金融時報》訪問,都話美國佬搞完佢哋嘅5G後,下一個戰場就係物聯網,就知呢兩樣嘢幾咁受全世界重視. 不過物聯網有個好大嘅問題,就係物聯網嘅概念係將所有本來上唔到網嘅死物,都搞到佢哋可以駁晒上網,以前就算只得電腦同埋手機可以上網,要搞網絡保安已經唔容易,而家仲所有嘢都上晒網,黑客要入侵更加易而反掌. 舉個簡單例子,之前聽行家講過,有個中小企客俾黑客入侵,check晒全公司網絡都搵唔到個漏洞,最後結果發現原來佢門鎖係連住物聯網,但係因為要識別員工資料,所以又連咗上公司個數據庫,就係咁出事……試想像一下如果公司有幾樣嘢都用緊物聯網,情況會幾失控. 歐洲一間認證機構digital.security就諗到條橋,幫出品物聯網設備嘅公司做認証,只要產品出廠前俾佢哋做25至30個測試,確保產品無論連接其他物件,互通訊息嘅協定,連接嘅伺服器,以及產品內置嘅應用程式,都唔會有保安漏洞,而成個過程會聘請獨立資訊保安專家嚟評估,通過測試就會喺產品貼上IQS(IoT Qualified as Secured)嘅標誌,為期兩年,兩年後要再拎返嚟重新測試先可以續牌,過程都好嚴格,以後要添置物聯網產品時,就記得睇下有冇IQS標誌先好買!
Browsing: IQS
© 2022 - wepro180 All Rights Reserved.


text:
我係今次訪問團嘅成員,有機會到南韓睇下當地廢物管理嘅情況,實在令人大開眼界,當地唔單止有先進而完善嘅廢物管理模式,重大力發展回收業,並且養成國民環保嘅習慣,呢啲都令人留下深刻印象.但另一方面,南韓成功嘅經驗亦令我聯想到,點解香港呢方面嘅發展會遠遠咁落後於人?
南韓喺廢物管理方面有咁好成績,唔係一朝一夕,過程亦有遇到阻力.南韓喺95年推出四管齊下嘅管理措施,包括減少廢物,推廣商品重用,回收,及轉廢為能,結果佢哋整體廢物棄置率喺幾年之間減低46%.其實,當日南韓嘅政策同本港今日嘅減廢構思,有好多相似嘅地方,所以佢哋嘅經驗好值得我哋去參考.但我認為對本港最有啟發性,係南韓點樣克服社會上嘅阻力,成功推動政策,達到減廢嘅目的,以及大力發展回收業,成為全球都市廢物回收率最高地方之一.
目前,本港發展焚化設施及堆填區等問題時,都遇到好多反對聲音,但原來南韓推動政策之初,一樣遇到唔少阻力,例如居民反對喺同區興建焚化設施,甚至有市政府反對延長區內堆填區嘅運作期.南韓政府最後成功解決問題,往往都係靠官員嘅努力,做好諮詢及游說嘅工作.
我舉一個例子,南韓興建焚化設施,政府喺準備階段已經深入同居民溝通,並邀請輿論領袖參觀海外最先進嘅焚化設施,同時安排專家向區內居民講解.另一方面,焚化設施設計美觀,而且用開放式設計,俾市民睇到運作情況,從而打破對焚化設施嘅負面印象,最後政府更提供經濟誘因,包括為受影響居民支付大廈管理費及暖氣費,又從設施嘅利潤中,撥出部分款項成立居民援助基金,用以改善居住環境.
可以見到,只要政府下定決心,認真同居民傾,想辦法解決居民嘅疑慮,將影響減到最低,並提出合理嘅補償,係可以說服到居民接受.特區政府目前計劃喺石鼓洲建焚化爐,遭長洲居民反對,政府雖然都有同離島區議會傾,但官員明顯需要更佳之遊說技巧.所以政府長遠應該派官員去外國,例如南韓,去學習做地區遊說工作.此外,本港正計劃推動垃圾徵費嘅工作,由於涉及好多技術性或執行上問題,而我哋無相關嘅經驗,亦都應派出官員去南韓或台灣實地學習.
順帶一提,南韓採用嘅焚化設施十分先進,已可以徹底處理焚化爐排放嘅廢氣,證實對環境影響極微,將來本港引入類似或更先進嘅焚化設施,相信社會亦會較為放心.另外,南韓將焚化垃圾視為轉廢為能,係極為正面嘅睇法,將垃圾變成能源,而且當區居民亦可享受到生產出嘅能源,我相信呢啲都好值得學習.
另一個值得學習嘅地方,就係發展回收業嘅工作.目前,南韓廢物回收率係全球最高之一,首爾嘅都市廢物中,63%經循環再用,25%被焚化,12%送往堆填區,呢啲數字正好反映出南韓回收業嘅興旺.南韓政府大力推動回收業嘅發展,除咗向小型回收公司提供長期低息貸款,協助開發回收設施和技術,仲會為新公司提供專業諮詢服務.南韓政府最近更決定,為咗減少使用堆填區,會加快發展回收業,當地民間團體更希望可以推動回收率上升至80%.
反觀香港,廢物回收率雖然已上升到48%,但仍有52%廢物要送去堆填.目前,特區政府亦正推動回收業發展,例如設立環保園,向回收商提供短期嘅租用地,推廣廢物源頭分類等措施,但總係令人感到政府唔夠積極,措施亦未見有好大成效.如果我哋要達到政府嘅目標,即係要喺2022年將廢物回收率提升到55%,就應該參考南韓嘅做法,用更主動及積極嘅方法,直接扶助回收業發展,提供資源及技術嘅協助.
南韓有咁多值得學習嘅地方,但原來亦有啲優勢,我哋係學唔倒,就係南韓國民嘅團結同愛國,佢哋願意為國家而付出,所以即使減廢會為市民帶嚟幾多麻煩,為咗國家佢哋仍願意去做,政府亦會較容易說服市民.相反,香港社會近年內耗不斷,政府推動政策難免事倍功半,但我希望將來喺減廢嘅工作中,大家可以更加團結,為美好嘅環境一同努力.


text:
adidas D Rose series 玫花間足
text – Lok(ig:loklokb1021) photo – Hinnn
adidas D Rose Boost 5 變色玫瑰
D Rose Boost 5嘅最大突破,就係首次將全腳掌Boost緩震設計應用喺籃球鞋,完美咁融合能量回饋,反應度同舒適度,大家都知Boost底由數千粒能量膠囊組成,達到柔軟而輕盈嘅緩震效果,重有效儲存同釋放能量.
另外,全新嘅EVA網狀材料兼顧耐用性同承托力,完美緊貼腳型.SPRINTWEB外層同內層網狀足踝護套亦令透氣度更為出色,獨立嘅前足同腳踭就帶嚟最佳腳感,而且加大嘅TPU板重為足弓提供強力支撐,今回推出紅黑同灰黑兩色,鞋底重以迷彩pattern打造,個人認為係5代入面最靚嘅一對.
玫瑰上身
雖然D Rose因傷離開咗賽場好耐,但你唔好理,佢依然係adidas籃球代言人入面嘅number one,即使受傷仍然有咁多人支持佢,呢種就係超級球星獨有嘅個人魅力.眼見咁好買,adidas當然不敢怠慢,推出D Rose訓練服同tee,等你呢set著住迎接呢位MVP回歸!
同場加映 adidas Crazylight Boost
同樣配上Boost底嘅,除咗D Rose Boost 5之外,重有Crazylight,眾所周知Crazylight以輕身見稱,Crazylight Boost僅重329公克,再加上Boost底嘅柔軟度同能量回饋,可以話係更上一層樓,運動員著上之後可以有更敏捷,更快速嘅反應同表現今回追加黃藍兩色,球迷們又多一個選擇.
adidas旗艦店 尖沙咀漢口道17號 2730 0157


text:
上星期日行街時無意中係間零食店發現呢包 UHA 味覺糖,相信大家對呢個牌子既出品一 d 都唔陌生,不過同 Sanrio crossover,仲要有齊 100 款 Sanrio 公仔造型做包裝既,應該都係第一次,100 款入面好彩都有 Pekkle 份,當然唔會錯過啦!拿拿聲就買左兩包,雖然要係 100 款公仔入面 "命中" 到 Pekkle 都唔係易事,不過咁難得有 Pekkle 份,就點都要買番黎睇下自己同 Pekkle 有冇緣份啦...
要睇下有冇緣份,就梗係要拆開黎睇下先知啦!反正食物都唔可以留得耐,點都要拆開黎先可以 keep 得到...
唔知點解咁奇怪,兩包糖加埋竟然係 43 粒!!一包有 21 粒,另外一包有 22 粒.... 入面有好多公仔重複左,連 Melody 都有兩粒,仲有好多見都未見過既 Sanrio 公仔,不過可惜係 43 粒糖入面,係一粒 Pekkle 都冇既.... 唔通我同 Pekkle 真係冇乜緣份?
心生不忿之下,一定要再買,不過今次唔會再一次過買兩包,要逐包買,逐包 check,咁就唔洗驚買多野啦!皇天不負有心人,第三包... 終於都中左喇! 呢包糖一共有 21 粒,唔通一包 21 粒先岩?上次錯體先會多左一粒?
Pekkle 粒糖紙係粉紫藍色嫁!好靚呀!
Pekkle 糖近鏡〔前面〕
Pekkle 糖近鏡〔後面〕
雖然我自己唔多鍾意食糖,不過食物始終都唔可以留得耐,所以最後都係拆左黎食,開呢個小包開得好辛苦,成日驚會整爛 Pekkle,可惜粗手粗腳既我,結果都係整爛左少少張糖紙,好彩 Pekkle 冇爛到咋...
呢包果汁糖一共有五種味道:青提,紅提,橙,菠蘿同桃味,而每款公仔包裝都會有機會包住唔同味道既果汁糖.而呢粒 Pekkle 糖係菠蘿味,以一個唔多鍾意食果汁硬糖既我黎講,都算 ok 既,果汁味唔會好假,好甜,算係咁啦!
後記:係網上無意中發現呢款果汁糖仲有另外一款日本版賣,不過日本人就幸福好多 lu,因為佢地個 packing 係透明嫁!可以揀到有 Pekkle 果包先買囉!而且隨糖仲會附送 "神秘禮物" 一份,唔知會唔會係 Pekkle 公仔呢?


text:
Ivana王菀之聲演機鐵仔,唱埋改編自《眼睛想旅行》嘅單曲《飛得去旅行》,將喺11月28號推出,歌詞充滿再次去旅行嘅興奮,一聽令人即刻想飛!Ivana坦言要過埋12月先去旅行,皆因手頭上仲有好多工作,試過想偷走幾日,但最終都係失敗,等完成音樂會先再諗.佢預告2023年頭要去美國工作同演出,之後希望走多轉東京,三年冇去旅行,Ivana已經諗好晒去邊.
Ivana三年冇飛去旅行,掛住日本,冰島,掛住好多地方.
Ivana表示十分開心有機會聲演機鐵仔,讚機鐵仔好得意,有一對圓碌碌,隻眼又係得一點,感覺同自己好似樣,同時Ivana亦推出最新單曲《飛得去旅行》,歌詞搞鬼得意,單係聽歌已經令人個心都跟咗Ivana出發去旅行, Ivana好鐘意呢隻歌:「黎明Leon呢首《眼睛想旅行》咁經典,我好榮幸可以唱多個改篇版,希望能夠成為大家日後去旅行,每次執行李都會諗起嘅歌.」
Ivana坦言要過埋12月先去旅行,皆因手頭上仲有好多工作.Ivana亦錄製不同嘅車站廣播,嚟緊只要搭機場快綫,就會聽到一把又熟悉又親切嘅聲音 : 「以下係機場快綫嘅廣播,眼睛想旅行咗咁耐,終於飛得喇!我機鐵仔同我王菀之,陪你興奮出發,祝各位旅途愉快!」由Ivana同機鐵仔陪大家搭機場快綫興奮出發;Ivana三年冇飛去旅行,掛住日本,冰島,掛住好多地方,所以佢話錄音個陣唱到「嚟緊飛東京,食壽司天婦蝦,每日行街睇新衫,買到喼都爆埋」,個心已經喺東京,錄完音之後仲即刻獎勵自己去咗食炸蝦.